
Dl TAL SORDO 
3 BASSIS ce 


Ploie, sango bastart, di dîs e dîs di ploie che ta chest avril a àn metùt 
pance pardut e soterát i colórs e lis monts e lis stradis, fuckyou! “Si 
viodin as vot e sta in vuaite che la polizai, i vuarpas a sintin la usme 
dai ciridórs di mil!” Fuckyou! Che s’int viodes un, o dis un, almancul 
un! Viodút che no’nd è di altris, di normái, di sassins, cjacedórs, 
cercjefoncs, batibumbuie e caz caz nuie! Nancje putanis usgnot ta 
chest schifós Cordon 9 Bassis Tiaris! Fuckyou! E ploie di fraidî dut, 
che fuars al sarà fraidit il cuiartin dal cil e al è par chel che al plüf e 
no finis plui! 

Ok, fasinsi un spagnül, l’ultin di chest maledet pachet, di chest 
maledet spietà che al passi un cjan par chi, un cjan che al disi: 
“Problems perhaps?” Sigür che a'nd è! Cul carburadör che si à bevút 
l'alternadór che al à brusät il brusadór e l'amortizadór intun sflandör 
sflacjât di für de ploie e dal fraidór! Insumis, la machine bastarde 
slosse no va! E jo soi achi, fer achi di dós oris parce che par cheste 
strade dal caz no passe un sbit! E il cjan che al rispuindi: “No pro- 
blems frut, monte tal gno wagon condizionát cun frigo-bar e frute 
scjaldecjar. Üstu telefoná? Üstu che ti puarti ta cualchi puest? Üstu 
bécs?" Yes, thanks, che mi puarti a San Pauli, tal Gustáf's Cjotvin, te 
ostarie di Gustäf insumis, e che nol stedi a smanetá cu la precolize, 
che la frute e à bisugne dal so timp! 

Sigür! E intant a son 9 passadis e jo o soi un coion frait dentri di 
une lamiere distudade dentri di un bosc di pói dentri de Basse di sore- 
li a mont dentri di un cil cjoc di ploie dentri di une galassie di paltan 
dentri di un univiars di pissoc! E vonde! Sbale un póc, sango sassin! 
Che tant, plomp soi za plomp e stuf soi... tás che... Caz, doi ferài: jere 
ore! Bon, ‘nin für e sperin che si stopi chest cazcoionbastartfidi...figo: 
si à fermat! 


Sango lari, o'nd ai viodüts di scalembris, oms e machinis, ma ché, 
curte taronde blave e rosse sglonfe, e jere strambe, furengjer fuart! Il 
tip che al vigni für al jere piès ‘cjemò: blanc di fà pöre, cuntun nas zâl 
e larc che al rivave fin tai lavris, tracagnot, gjambis stuartis e pits larcs 
tant che la muse. Discolc. Par un marilamp o ai pensát che fuars al 

Jere miòr se si fermave un siaredòr blindàt dai vuarpas! 

“Dober vecer. Astu bisugna di alc, fradi?” al disè cui voi in sfrese 
paráts sot di une barete di marinár. 

“Si, se tu ás un spagnúl e salacor une sgnape o un altri tramai par 
suiámi i budiei!” Fuckyou! A colp no lu vevi cognussút, fuars pal 
scúr, fuars pe barbe di cualchi di, ma al jere lui, sigúr che al jere 
Donald: l’ocut plui sfigát dal marimont! Mi ufri une Stronghest e un 
glutade di un slargjebudiei che al veve fat lui e che al saveve nome di 
alcul. Daspò di vé dat doi tirons, al cimiá viars la mé machine. 

“Ah, la machine! Si à fermade, boh! Cui sa ce dal caz, ma, boh, 
miarde: e je lade e vonde!” 

“Mmmhhh, speta che i dai una voglada!” 

Si, une voglade! Jo o cognos il birog, e magari cussi no al é une 
casin! Se al vúl piardi timp che lu piardi, baste che daspó mi dedi un 
passag di cualchi bande. Caz, cui sa ce che al fás di chestis bandis! E 
cun chest timp! Baste che si movi! Di no crodi, sango falät! Donald 
ator pe Basse! E cun cheste ploie! E cumo che al cir di comedämi la 
machine! Fuckoff, bevin ancjemò un póc di chest tuessin a 70 gráts! 


Il paperut al stave robaltát dentri dal motór, cul cúl di plumis adalt 
a scorsená vie la ploie. Daspò di un pár di minúts al fase: 

“Ben, il carburadour al si a bivüt l’alternadour che al à brusát il 
brusadour e ineát l’amortizadour: insumis, nuia che un menavîts e un 
martiel a no rivin a comeda!” 

Lu cjalai sberlufit, ma Donald al saveve il fat so, e in póc timp la 
mé precolize e tornà a metisi a marcoletà. Prin di saludàmi mi ufrì un 
altri tîr di copebudiei. 

' “Ce vüstu, ta la vita i ai imparàt a fà un púc di dut e a bisugna disi 
che al torna sempri cont!” 

“Dulà vástu, Donald?” I domandai a fermevoi cuant che al jere 


daúr a montà te 313. 
“A Duckburg - disè - ma i mi contenti di rivà a Mortean! 


Almancul par usnot! Tenti cont e lahko noc!” 

STORNE DI URI PAPERUT KAY 


Tropa strada aiu fat? Dal Klondike al Polo Sud, passant pa lis 
Africhis, par trois dismenteäts, par trois di sium. Tant che ta la Val da 
lis Fumatis, ta lis Andis, tant che tal país di Trulla La La o ta la 
Colchide. E viodint ge? Cui crodaressial a qe che i ai viodút ta ducju 
chiscju agns: oufs cuadráts, omis - pes a Datlantide, Arpiis e via inde- 
vant. Massa fatura, massa! Massa fatura ricuardá freit e cjalt e lis 
pouris, tantis pouris di mil nemîs, di mil mustics nemîs che a volevin 
robá, che a volevin copà, che a volevin zuià. Ma no par me! Cuant eal 
stat che dutis chistis storiis a son nassudis pa la mé volontàt? Miarde, 
volarés viodi un cualsisedi di chei che a tabaiotein tant! 

Jo i stevi cuiet: la mé cjasa, tré nevouts di tirá sù e nuia rognis sot 
dal geil! E il me país! Il me país ta chei agns al era ge che di pi biel 
al si podeva pensá: boscs e cuei e un flum par nodá, e il már di astát 
e la glaç e la neif di unviar! Di via di un rompicoions che al viveva, 
par sfiga, dongja di cjasa, duta la zent di Duckburg a era cuieta. 
Disarès di pi: armonica! 

Miarda! Fin che a no si à dismot o, miour, dismotát ché carogna, 
chel gingar maledet, chel Scottish che al pareva un zombie destinát a 
sfantási intun tarlup! Miarda, ché cragna supapedoi, chel vampîr 
çença fin, chel bastart bandît di me barba Scrooge! 

E di ché volta: vonda! Vonda stà cuiets, vonda durmí sot di un 
albar, vonda nodä o gjoldi il fresc da lis boschetis, vonda slissià çença 
penseirs di unviar! Miarda! 

“Donald, ven uchi immediately! Al è un afär di púc!” E invegit: 
via pal mont taront, tai mouts pi scalembris e pi periculous! Miarda, 
jo 1 volevi doma durmî, bramavi doma di durmi! 

E invegit il Vel di aur, lis siet gitäts di Cibola, lis minieris di Re 
Salomon e via indevant intun deliri dula che lui al vuadagnava sem- 
pri e jo... Miarda, a mi a no mi à mai interessát di vuadagná! Cuant 
che un al a chel tic par vivulä! Miarda, deitmi timp, deitmi la libartát 
di gjoldi il timp e la viarta dal me país che a sera al ven colour smavit, 
deitmi ge che i vevi bielza! 

Miarda, e invegit chel schifous al si a cjolt il me timp pi biel e in 
gambi al a savoltàt la mé tiara! Dulà che al era il mar adés al è un 
puart, dulá che a erin i albars pi alts adès a son camins di tuessin, dulà 
che al era un país armonic adés a è una gitát di rincoionîts nevrotics 
che a si svenin doma par crompà e fä doventä pi sioris lis proprietàts 


Pp” 

da la Scrooge a.s.! 


Miarda, çença tiara e genga futur! Cualchidun al pensa che i pape- 
ruts a no doventin viei: puah! Velu uchi chel che al à sempri trenta 
agns, velu chi cu lis plumis zalis, la vous di tabac e il stomit ingropát 
dal alcul! Velu uchi ta chistu caz di país european sterp e frait, che al 
cjapa la stessa ploia di Duckburg, una ploia za doprada, ruzina, fia di 
chel coion che al à la pi granda fabrica di ombrenis dal marimont e 
che al rispunt al non, natúrlich, di me barba Scrooge! 

Saco (fa JO) 


Jo no sai se o cognossés Saco, chel taboc pedoglós cence diu 
cence cjáf cence bécs. Ben, chest esemplär di rincobeát cjondarós bon 
nome di meti in pins berdeis che no puartin di nissune bande, al è gno 
ami. Miör, al è stát gno ami, parce che o sin nassüts insiemit, tal stes 
pais, intint. Lui al stave doi mürs plui in là di me, ma la só cjase e jere 
dós voltis ché dulà che o stavi jo. Clár! So nono al jere un maruchin 
rivát achi di zovin e cul gurviel che al zirave tré voltis plui svelt di 
chel dai scuái di chenti; só none e jere une afrocjargnele che si pleave 
tant che un pál di acál dal diametri di doi metris! Caz, intant che i 
miei vons si ugavin il bultric cu la lór ande clipe, chei altris a vevin 
za trat tai nùi cuatri náfs spaziái nome cu la adrenaline dai pinsirs! 

E Saco al jere compagn, sango sassin! Svelt tant che un serbian 
(al veve cjapät di so pari), biel tant che un rom (merit di só mari) e cu 
la coce cuntun smalitament cerebräl tant che une Ferrari in riprese. 

Altri che sacodál o Saco, come che lu vevin simpri clamát in pais! 

Ben, jo e lui o sin cressüts insiemit: stessis scuelis, stes zücs, 
stesse morose (a dis alternáts). Tant che fradis o sin cressüts ta chest 
caz di pais piardüt te Basse, framiec dai boscs de Basse, framieg dai 
Pas di Cunfin che ti rompin i coions pardut. 

E Saco al è fuart! Tant che ché volte che al à inventàt un gnüf 
beverot messedant dilaudid, eukidal e spume: un sflandór! Un pais 
intir inclaudát a cjaläsi la ponte des scarpis cence savent di lavorà! O 
di ché altre, che al à impirát petarts tes cjandelis di Madone di Rose: 
une sdrume di piligrins di Concan distirâts par tiare a sustá e a vaiuçâ 
cence padin. 

O almancul, al è stàt gjeniál fin a 23 agns, ven a stài fintremai che 
al à tacát a piardisi cul budiesac, il struc biochimic gjavát für des bu- 
diesis. 

“Lasse stà, fradi, - o disevi - béf un tocai, une sgnape, pariti jù une 
bugade di cjanaipe, ma no stà brusati il qurviel cun miardis tant che 
il snaitul o il budiesac" 

Nuie di fà, caz! E cussi Saco a son cinc agns che al va ator a rin- 
curà budiesis par metilis te pignate e par nasà ché miarde! Fancül, 
cussì si à imbudiesat il cjáf e al puce di budiese ancje lui, che cuant 
che al rive intun puest, ator di lui e rive la desertificazion! 

Ben, c jo ce aio di fà? Al è lat, ma al jere gno ami! Al è gno ami, 
sango forest! Che no soi migul un bastart che al lasse a pit i sfol- 

menáts nome parcè che a son sfolmenáts, caz! E po lui al è gjeniál, 
sango brigant, e jo o sai che di chel fun di budiese muarte, di chel rin- 
cobeát pedoglós al rivarà un lamp copecîl che nus comedarà par sim- 
pri! 

Ancje parcè che jo... caz! Migul al è facil! Tu fasis ce caz che tu 
vús, ma a cuindis agns tu ás bielzà une infoschede che e dís che no tu 
lavorarás in bancje, che no tu lavorarás in ufici, che no tu lavorarás... 
e cui vulial lavorá cussi, bastarts! O ai ancje provát a zuiá di balon... 
che o vevi biei numars, sango cudig! Ma ancje li e jere nome miarde: 
ti robin i vues e la piel parsore! 

E se o volés vé la mé piel, paiaitle alc di plui di chei cuatri toc- 
pars che o paiais! 

Fuckoff!!! 

OMBRES 
TE OMBRESE IM) 


“Sino pronts?” 

“Podino taca?” 

“Podino la?” 

“Vino dut?” 

“Di ce? Di ce che al covente?” 
“E di ce? Di ce che nus mancje?” 
“Bon, se o vin dut, alore anin!” 
“Anin a tacá!” 

“Anin a la!” 

“Insumis: anin!” 

5 Gusvie's Gesong 


Jo no sai se o cognossés Saco, chel taboc pedoglòs cence diu 
cence cjäf cence bégs. Ben, chest esemplàr di rincobeát çondarôs bon 
nome di meti in pins berdeis che no puartin di nissune bande al á un 
clic te coce che al partis cuant che al è in spiete di cualchidun che nol 
rive. AI partis e i sbare il sintiment tai cops dal gurviel. O vevi di rivà 
as vot, cumò a jerin dîs e un cuart sango purcit, e fancùl se la sò 
sunete neuristatiche e je saltade, fancúl che jo o soi za passút! 

O viarzei la puarte dal Gustäf’s Cjotvin e mi fasei larc te gjungle 
di vòs fun brags, fuart dai siet o vot litris di aghe che mi puartavi intor. 
Mi disvuedai i voi di ché ploie spachebalis e o rivai dongje dal banc, 
mi cjalai ator: caz, Saco nol jere. Tes taulis dulà che i ruzins si 
copavin di blanc nol jere, tai Francsgame dulà che i D citadins si bru- 
stulavin la crape nol jere e nol jere nancje jenfri i tetebécs sparnigäts 
tai cjantons che a spietavin pitins di splumà a cjartis o di discrotà 
vendintiur venculag taiát cul solfar. 

Fuckoff! Se al jere làt vie a jerin caz siei, che a mi par cumò mi 
interessave nome di pará vie ché sgnape di clauts ruzinîts che mi veve 
implerát chel furengjer di Donald! Mi interessave nome di resentá il 
gazarot cuntune bire blonde rosse scure di un litri, juste par muelá 
l’hardware. E un pachet di spagnùi, of course! 

“Eino grando pivo please! E che e sedi glace right!” 

Aaah! Cumo il vuelin al tache a zirá! Caz, ma dulá caz puedial sei 
lät? Lat vie? Ne! Di chenti no si sarès mai mot! Cjartis? Mancul cun 
mancul, che ducj a san che nol á un carantan di nuie! 

“Frute! Camellight doi pacuts! & ástu viodút chel coion di Saco?” 

“Saco cui?” 

“Chel taboc pedoglós rincobeát condarós neri lui e i cjavéi e i 
vistîts fúr di coce che al savarie faliscje tontone: alt cussi sec cussì 
nas cussi ceis cussi...” 

Ma la dumble e jere crude e cul pél di dós seris. Fuckoff! E cumo? 
O stavi pensant lá di cuál rotincúl lá a domandá, ma savéso, une bire 
e jere nome une bire e se o ai di suiámi di dute che ploie miardose, 
fancúl! 

“One more, bitte! Velike bire achi!” 

Ben, par fále curte, daspò tré biris si metè dongje chel mumiot di 
Strikis, un cjastradin dal puest che al cîr nome di roseà bigui par 
gramolá tacuins. Ancje lui di Saco nol saveve nuie, ma cuntun pár di 

tocpars al rivà a conseámi di dá une cjalade ta Multisex, la stanzie di 
virtual sex dal cjotvin. Biel lant o cjatai Gustäf, che mi disè che Saco 
al svualapave pal bar a 480 volts pal gnarvös, impestant ducj cul so 
tuf di budiese. A deciderin cussi di fà une cuestule par falu disfredá e 
salvási il stomi siarantlu par dós oris cun i olograms di tré cjargnelis 
vedranis fin 800 di un cuintál parom. Cumo lis dós oris a jerin par fini 
e Saco al sarés jessüt. 

Al vigni für smavit e cui voi discocoláts, ma trancuo, very tran- 
cuo. Mi saludà, al ordenà un plat di zuf farcit cun üfs, mieg litri di 
cafè e mieze fuce di coche e cuntun fil di vós mi disè che la volte che 
e ven, co rivarai tart, mi paiarà tré oris di Multisex cuntun campion 
di sumo in crisi di astinence. 

Fuckoff! Dutcás, daspo di jessisi repeláts un póc, mi puartà tal 
cjanton plui cuiet e sotvós mi sclarí il mutif dal nestri apuntament. 

“Franijo Sleparijc al è muart!" 

“Caz! Frute: imò bier, please!” 

“Si, ma il fat al è che nissun al è rivät a sgarfa für nuie par vie 
Chess 

“Fuckofflf Saco, cui caz esal Franijo- -ce-saio-jo?” 

“Sleparijc, Franijo Sleparijc! A] jere un bastart fi di putane di 
Sempas che di zovin al à messedát cuintài di venculag e daspó si à 
netát la muse deventant il piés usurär di Nova Gorica! Fancül, al à 
gramolát one milion di toderos supantiur sanc e possidencis e cussi al 
è cressüt avonde par dà fastidi as gangs storichis che a controlin bégs, 
dumblis e venculag dal puest. Il bastart lu saveve, e si veve usát a vivi 
a mdt di bunker: cjase, machine, bigul: dut blindát. Blindát e cuntun 
scjap di vuardians che al varès podùt declarà vuere al Distret bisiac 
cuant che al voleve! In struc: l'otom passát Franijo al va a Grau a meti 
in muel i vues... sástu, un incident di cualchi an indaür che 1 veve 
sacodát une gjambe e alore lis termis... ben, al è a cjase sò - une vile 
spaziál - e une matine no si jeve. Un dai siei tirepits al tuche la puarte 
e nol rispuint nissun. Al clame e al tuche e nol rispuint nissun. Al va 
ali di un so compari che al..." 

*Sango bastart, Saco! Jeristu ancje tu là?" 

“Sta trancuo Pidins, zarde rogne, che e je une robe penze! Ben, i 
doi a viarzin la puarte e a cjatin Sleparijc tal Jet, muart!" 

GE one?” 

“E ‘lore al veve vút un atac di cúr o alc dal gjenar e al jere lat! 
Bon, muart lui al sucét dut il casin che al sucét cuant che al tire il pît 


un bastart supesanc: lotis, barufis, macaments e zardis di ogni sorte. 

Par fale curte dut ce che al veve metüt in pins al ven dividút, vendüt, 
savoltát. Par tiare a restin cualchi svindic e cualchi cont ancjemò di 
regolä, ma pal rest dut al cjape la solite ande cun cualchidun che al 
gramole vie ben e al mene dancis a sglonfe bultric!” 

“Mancul mál, sango gol, alore o podin ordená une butilie! Gustáf: 
tocai e polente rude!” 

“E un altri di zuf! Insumis Pidins, caz, orele il gurviel un mari- 
lamp! La cuistion e je che cuant che si controlin dutis chés nainis al 
è simpri alc che al reste di bande! Un i bêçs ju met par ca e par là, ma 
une part e ven simpri salvade pal cás dai cás! Bon, Sleparijc al veve 
salvat siet lingots siet di aur aur aur! E ju veve salvats dulà che nis- 
sun nissun nissun al saveve, ancje parcè che nissun nissun nissun al 
saveve che al ves gjavat vie dal so grum sparnigat par ca e par là dut 
chel aur!” 

“Biel, sango tango! Ma tu ce jentristu ta cheste storie?” 

“Jo o jentri, zarde male, o jentri parcè che jo o sai cemút fa par 
cjatà chei benedets lingots di aur!” 


Caz di Saco! Jo o vevi bevút zaromai tre cuintài di alcul e o nasavi 
di dòs oris chel tuf di budiese che al spandeve ator e lui al parave 
indenant a contámi di cemút che cuatri agns indaúr al ves fat un plasé 
a un ciart Konko, boxer cormonés ad ór de pension e che al tirave sù 
cualchi franc ta combatiments di sagre di paîs. Konko, un armaron 
cul voli clop, al veve di boxà cuntun sunát austriac a Paulàr o sù par 
là. Ben, Saco al lavorave tal alberc dulà che al durmive il muc, che al 
veve i muscui almancul dîs agns plui zovins di chei di Konko. 
Insumis, il cormonés nol veve sperancis di podé vinci, e difat lu vevin 
dat siet a un. “Robis che a sucedin!” al varà pensát, o se no: 
“Bastarts!” O fuars: “Fuckoff human race!” Bon, la sere prin dal 
combatiment al cjate par cás l’imbudiesât intun cjotvin: si cjalin tai 
voi, si pain di bevi, si plasin. Cussi Konko al propon a Saco l'afar: 
indulcî il patatuc, pontà, vinci, dividi la blave. Saco, che al jere un bon 
messede potags chimics, psicotropics, alucinogjens, neuridinamics, al 
preparà un strongstruc, ven a stài un struc une vore strong, fat cuntun 
fonc che al cognosseve lui, cuntun tic di dilaudid retard, trente gotis 
di guttalax e siet di slivovica. Lu impirà tai wúrstel che il muc al pa- 
rave jù par marinde apene jevát e il rest al vigni dibessól: pontà, vinci, 
dividi la blave. 

Daspò di ché volte Konko e Saco no si vioderin plui. Fin a dòs 
setemanis fa. 

Saco al jere te stazion di Pordenon, puest dulà che al zirave dispès par 
viodi se di chel moviment di int al rivave a flashá alc di bon par 
comedäsi la zornade, e ta chel casin al intive intun Konko spaurit e 


clopadic. 


“Al stave scjampant, Pidins, al stave scjampant c si le faseve sot, 
zarde rogne! Caz, cuant che mi viöt mi cimie cul voli, no mi dis un 
caz di nuie e al va fúr de stazion. Jo, che no soi rinco dal dut, o spieti 
un póc e daspò o jes. O monti te machine, o partis e voltát il cjanton 
lu ejami e po... vamos, zarde fraide!” 

Konko al veve lavorát tai ultins doi agns te clape di Franijo 
Sleparijc. Nuie di particolár: nome cunvinci cualchi trdo a viarzi il 
tacuin o compagná Franijo ator tai siei viacs. 

“Ma une di Franijo al clame Konko e lór doi bessöi a partissin in 
machine: un zir sclalembri par ca e par lá, mo si fermin intune cjase 
e mo a parin indenant a zirá. Lór doi dibessói, ma cuntune casse di 
fiar, un casnà, che Franijo i à fat cjamá! Konko al guide fintremai che 
si fermin, le soterin e le metin al sigúr! Prin di soterále Franijo le 
viarg, al cuche dentri pe ultime volte e po a tornin vie. Sástu ce che 
al jere dentri ché casse, Pidins? Zarde bule: i lingots!” 

*"Fancül Saco, pare indenant!” 

“Caz, Pidins: ché casse ali e je un tesaur! E a savé dulà che e je 
platade a jerin nome Franijo e Konko!” 

“Bum!” 

“Miarde Pidins! Konko al à scugnüt scjampá parce che prin o 
dopo lu varessin cadumät... sástu, tal zir di svindics che ti disevi lui 
al jere deventát masse periculós! E ché di a Pordenon a cirivin propit 
di fai la fuce!” 

“Interessant!” 

“Interessant un caz! Konko nol pues tornä lajú parce che lu co- 
gnossin, cussì al a gambiät aiar par un toc. Par un biel toc, zarde mate! 
Capissistu coion: ché casse e je là in spiete nome di cualchidun che 
le cjapi sù, e nissun lu sa!” 

“Si, ma il puest lu cognossevin nome Franijo e Konko...” 

“Right! E cumò nome Konko, nome Konko e jo!” 

“Cemüt?” 

“Clar, il gno frut, Konko nol varés mai pandüt un caz di cheste 
storie, ma jo lu ai judát a passà il Pas di Plaf e lui...” 

“E lui par ricognossince ti à contát cheste flabe!” 

“No, lui par ricognossince mi à paiát 200 Tocpars, nome che la 

robe mi veve mot un carúl tal gurviel e cussi o ai butáti une pirule di 
palfium te bire: grandiòs, zarde plume! Al à cjacaràt cuatri oris prin 
di indurmidisi e dismenteá dut! Alore Pidins, vústu vignî cun me a fà 
un raid a soreli jevát?” 

“Fuckyou Saco! Tu sés dut mat!” 

“Yes, frut, ma nome i mats a puedin rivá insom di alc 


p 

6 STORNS DI wes PAPERUT (007) 


Sì, i paperuts a doventin viei. E a morin. E un biel dì al è muart 
encja Uncle Scrooge Tio Patinhas Dagobert Duck Onkel Joakim Zio 
Paperone Onkel Dagobert Cika Baja Onc' Picsou Onkel Skrue 
Roope-Setá ere Xypovutó: insumis chel bastart di me barba! 

Fin di no crodi! Cun dut chel che al ä riscjàt tai cjantons pi sal- 
vadis dal mont, cun dut chel che al à sberlat par difindi chè maledeta 
musigna, rivät in cjäf al è muart tant che un vieli cualsisedi. 
Distudantsi planc plancut, cui vui che a no rivavin pi a viodi il sflan- 
dour dal so aur, cu lis orelis che a no rivavin pi a sınti il dindiná da lis 
sös monedis, cul nás che a nol rivava pi a nasá il parfun dai biliets di 
cent! I miedis a àn dita che romai di lui al era restàt doma un vulug 
vueit, un vulug di coran dúr che al invulugava un scarsanäl carulit. 

Daspò da la sò muart, par un toc, lis robis a someavin fermadis. 
Lis fabrichis a paravin via a produsi, al è clár, ma a no devin pi l’idea 
di un piston ch’al strissina indevant il mont: a someavin uli, a 
sbolseási il fun intor, çença fuarga, çença un pargè che a nol fos chel 
di disi: i esistin, duncja i scugnin fà vignî four fun. E Duckburg: i so 
supermarcjàts, i so ristorants, i so spetacui che a vivevin intun inzirli 
çença fin, intun inzirli che al tetava tal luvri tonant dal vecjat... Dut 
fer, dut gidin, dut tant che a fos rivada una domenia bunora, una 
domenia di ploia dopu di una fiesta. La zent a crompava, sigùr, a zeva 
a viodi concierts e films, al è clar, ma a no pandeva chè passion, ché 
curiositàt, ché voia di prin! 

Ma dopu di chel prin moment, la zent a scomengà e ripilîsi e prin 
di dut a si inecuarzè che il nouf imperadour i eri jo! Jo, Donald, fi di 
Hortense e di Quackmore, jo che fin a chel moment i zevi in gercja 
doma di bevi cualchi tai di limonada o cualchi gjelát, jo che i mi soi 
sempri sbatút i coions di ché faria di palanchis che a ti scjafoia il cour, 
jo i eri il nouf campion di Duckburg, l’ocut pi siór dal marimont! E 
alora vela la zent che a vena lecati il cùl, a venditi la fia e la mari, a 
supäti l’ugél, parce che tu ti sös il cjapitani, il paron, il mafious, chel 
che al pos copàju o salvaju! 

Miarda! Zent di miarda! E ducju ator vistúts cui me vistîts, parçè 
che “Sástu, la marinara a torna chist an!” Miarda di zent! Che se i mi 
fos metùt a mangjà miarda a si saressin sintàts tai ristorants e a 
varessin ordenát miarda! 

E invegit nuia! Ducju freats! Sì, pargè che la ultima carognada dal 

bastart a è stada ché di gjavámi dal testament: “Me nevout al è un 
taboc! Lassá ta lis sòs mans il patrimoni al voul disi mangjásilu tal zîr 
di cualchi secul!” Propit cussi al à ripuartàt il nodär, chés a erin stadis 
lis ultimis volontats: dopu di vélu judat ta mil e mil casins... pofff! Un 
rip tal cùl e vonda! 

“Lassä ta lis sós mans il patrimoni al voul disi mangjásilu tal zîr 
di cualchi secul!” Puah, altri che tal zir di cualchi secul, i lu varès 
mangját tal zîr di un pár di agns! Justa il timp che a ghi voul par torná 
a comedá ai dans che al á fat il bastart ator pal mont! E par torná i 
bêçs a chei che a àn lavorát tant che mus par lui! Miarda, e dopu di 
vê sdrumat il Deposit i varès paiät la zent parce che a no fases propit 
un bigul di nuia e finalmentri i sares tornát sot di un albar a pausá e 
a bevimi, sacor, cualchi limonada. 

Maglada vodka, of course! 


... Donald da! Tiliment 17 


7 PhemT g 


“E alore?” 
“E alore ce?” 


“Trancuo?” 
“Trancuo, clar! Alore, zarde fraule, sino ben?” 


“Sin ben si che sin ben! Jo soi ben, caz, ma cumò ce fasino?” 

“Cemút, zarde sassine? Fradi: si sdrondene il birog e vie 
on the road!” 

“On the road nuie, Saco, sango brigant, che par rivà a Görz o vin 
di impirà tré paspuints: Tiliment, Pass di miec,...” 

“E Judri, sigúr! E “lore, ce paris ti fastu?" 

E mi domande ce paris, mi domande! Fùr fùr fùr caz, imbudiesát 
che ancje i budiei a son verts e stonfs di budiese tant che un kiwi 
transgjenetic a slas! Fùr, sango stramp, che cumo no si vise che o sin 
D-citadins, che o sin la miarde, che nus nasin i dincj e il chip e nus 
disin: “E indulà vaiso vie par ca? E indulà si fermaiso? E a fà ce?" E 
po trac — trac che al ven speedát il rispuindút ai Pas dal marimont 
parcè che ducj a sepin che tu tu sés li par cussì e cussi! Parcè che tu 
sés un D-citadin, sango purcit e tu sés blindát, libar nome jenfrimiec, 
se no ur puce! E se no: “Ven ca, il gno frut!” e vie a tamesáti te lór 
cragne fraide, sdrondenáti un pár di dís e ripáti a cjase: “Come back 
to your cjót, bastart!” E une rie, un byte, un claut di plui tal to chip 
sacodat, scrodeát, impatocat! Che cuant che a passin i A-citadins a 
distirin la tò schene par tiare parce che lis lôr aruedis no si fruin tal 
saltut dal Pas! 

E ‘lore nó ce ur contino? Che o ‘nin a viodi il már di Gardiscje, il 
Cjars in flór, che o sin omo-porno-hard-hard-stars, strapaiáts di un 
casin di Nova Gorica e che alore anin là a vore e che daspò o tornarin 
plens di dolars talars francs cards... tant che scus? Sango sassin! E 
Saco, invezit, trancuo, e “ce paris ti fástu?” 


“Cjale, al è dut segnat achi, semplig e clär: Si partis di chi, si 
passe par ca, si rive là. “E indulà vaiso?” A viodi di un lavòr. “E ce 
puartaiso?” Nome ce che nus covente. “E cuant tornaiso?” Doman di 
sere, prime dal imbrunî. Semplig e clár, no? Pidins, caz, cheste volte 
al è dut right, trancuo, vualîf! O montin tal to brustulio, musiche a 
manete, e zac un Pas, zac, un altri e un altri zac fin che si rive! Si rive 
e si comedisi, zarde bumbuie: o cirarin un puest cuiet, frigo sglonf 

tant che il bultric di un spinebiris di Amburc, tocai dal Cuei... ben no?” 

Il plan scalembri scrit intun scartog di pan mi sbrendolave denant 
dai voi. Al jere dut: Pas di Madrîs, Cordon 9 Bassis Tiaris, Mortean 
di Misdi, Cordon 3 di Palme e po vie par San Vit, Gardiscje, Mainize, 
Gurize. 

“E rivats la? Ce fasarino?” 

“Ce balis Pidins! Riváts là o varin di cirî une viele, une ciarte 
Anute. Konko mi à contát che cheste femine e je stade tant che une 
mari par lui. E lui al veve lassát robis, vistits e fufignis a cjase só. Biele 
sfighe, zarde rogne! Al jere pront par mocáse e, tal ultin, al à scugnút 
plantà li dut e taià il tacon cuntune sclope che i sivilave tal cúl! Duncje: 
nó o cirarin cheste Anute e i contarin che o sin doi gjornaliscj e che o 
vin ché di fà un articul che al fevele di Konko. No problem, che nus 
crodarà dal sigùr, o soi cunvint! Cun ché scuse o sgarfarin te robe di 
Konko, dulà che e je platade une cjosse che cheste Anute nancje no sa 
di vé: la mape par rivá dulà che a son soteráts i lingots! E alore: si rive, 
si movisi, si béf un tai intune usmize, si futice gjangjant e po: tac, si 
va, si fas, si torne! Cun calme, very cuiets, cence paris, cence póris, 
cun te sachete la cläf par invulucási intune mede di bégs!” 

“Sarà ancje cussi, Saco, ma...” 

“Caz, Pidins! Par une volte che o vin il soreli tai déts, zarde bule! 

Al e trancuo trancuo trancuo e trancuo! E trai un pivo please!” 

Si, un pivo! Achi la sole robe che o podin trai e je la ploie che e 
pare indenant a colá! 

“Bon, dut clár alore? Doman daspomisdi si partis. Si cjatisi li di 
Gustáf as trê! Tu procure di meti petrol te precolize e sta trancuo, che 
dut al è pensát par ben: si va, si fas, si torne! Tac, tac, tac! No pro- 
blems, fradi, par nuie! Clár?” 

“Dobro, clár!” 

“E alore vamos, cul pivo a cuel, in plene, a rút, na zdrävje ai 
tesaurs di soreli jevät!” 

8 LARAN 


Larai a foncs jenfri i déts dai miei pîts, rivarai ali dal to barcon 
rimpinantmi tes cuardis di aghe che a sbrissin dal cíl, scjavagarai 
chest avrîl di ploie cuntune frascje di aghe nassude des pocis sui pics 
di chescj pói. Fancúl! Se al fos stát a jugn, cence ploie, cence cragne, 
cence di cheste pissande infinide, se al fos stát a jugn, o a lui, o cuant 
chem 

“Dobro, fradi, lets go! Il baûl al è siarat! 

“Bon, e alore tornimi a dî: drugs, pills, drinks, alcs, trips?” 

“Miarde Pidins: net in plene!” 

“Bon, caz! Se o vin di fà partî cheste storie, che e tachi right! No 
volarès mai viodile a finî a Madrîs parcè che ti cjatin cualchi pirulute 
in sachete, sango tango!” 

“Bon, e tu? Chip, benz, bêçs?” 

“A puest!” 

“E alore vamos! E visiti: si va, si fás, si torne! Tac, tac, tac!” 

Larai a foncs jenfri i déts dai miei pîts, rivarai alì dal to barcon, 
frute, rimpinantmi tes cuardis di ploie, ma ancje il to barcon al sarà 
sot aghe, parcè che ancje tu, frute, no tu stàs in cîl, parcè che ancje tu, 
siore frute, tu ti scjafois tes cuardis di avrîl. Ancje tu frute mé, 
inneade te barcje dai tiei voi di avril. Cence savé che font ni fin no‘nd 
è. Ma se al fos stät a jugn, cence ploie, cence cragne, cence di cheste 
pissande infinide, se al fos stát a jugn, o a lui o... fancül! 


20 Stiefin Morat ... 


“Fuck & fuck & fuck & fuck: che i viars ti cressessin tal çurviel 
e a doventassin grancj tant che musets, che ti impirassin lenghe orelis 
bigul cúl cun rimpins in bore peáts ai telárs di cuatri motárs in coche, 
che ti saltassin intor moscjis mussons tavans e galavrons, zupetis grîs 
furmiis, jespis ragns e sgarpions, viparis, magnis, sbors, madracs, 
vuarbits, “savis, cudui, crots malòs a vif, a rüt, par dut!” 

“A gjestre a gjestre, zarde fraide!” 

“Che ti cjapàs raibe stice velen e il mál mazuc mal di sclese e di 
sclop lancúr foiál la madreule e il madron e ogni mál, e par di plui la 
vuarvuele e il varuscli e lis petechis i lumbrins e la fiere e il grisulo! 
Rot in cül di un fancúl...” 

“Moviti Pidins: volte! No par di la, che a son daúr!” 

*...di un fancùl di un tu e dutis lis tös storiis e tu e dutis lis tós 
cazadis e tu e ducj i tiei deliris di tu e chel snacai frugonát e torgul che 
tu ás al puest dal sintiment, che al puest dal cjáf tu ás bumbuie di bu- 
diese fraide, che il qurviel tal à supát cuntune canete une pompe 
idrauliche e tal á spudat te fogne! Rot in cúl di un fancúl di un ba- 
start, che ti vignis di dut...” 

“A corin i bastarts, no molin il vues, zarde carogne! A gampe!” 

“ ...di dut e il so ledròs e che ti vignis dut mun colp c prin di 
clamámi, cjatàmi, pensámi! Che cuant che chei sbits che tu ás il fiat 
di clamá ideis a tachin a vignî fúr di chel bús di cùl che tu clamis 
bocje, ti vignissin lis morselis di bostik e tu restassis impastoreát di 
bot! Di no podé pedeä nuie, di no podé nancje moviti di dulà che tu 
sés e sperant che tu sedis a mil e mil chilometris di dulà che o soi jo 
ta chel moment! Di no podé nancje visáti di cui che jo o soi, dal gno 
non, de mé muse, di nuie di nuie...” 

“Celere Pidins! Che chei a sbarin!” 

“...di nuie di nuie! E soredut che mi vegni dut ce che al à di 
vigniti a ti moltiplicát par mil se cuant che tu mi cirs par dimi un cual- 
sisedi alc jo stoi a sintiti, a rispuinditi, a pensà di vigni daür di te intun 
di chei pastrogs alucinants che tu pandis tant che sflandorós e 
mondiái!!! Vonde vonde vonde vonde vonde, che cun te e je la ultime 
che tu mi fasis, sango crevát!” 


“Drugs, pills, drinks, alcs, trips" o vevi dit! E lui: “Dut right, che 
si va si fas si torne!” Basoál di un sfolmenát sclopát fallout 

radiopassiv! E o ai ben viodút il “Dut right!”, o ai viodút il “Si va si 
fas si torne!”, che no vin fat nancje a timp a poià i cuiartons tal 
Paspuint di Madrîs che nus vevin bielzà usmáts, nasáts, gramolát i 
vues e lis intenzions! Miarde miarde miarde miarde miarde! “E mar- 
comandi, trancuo, che al larà dut ben! Marcomandi, che jo o soi vueit, 
net, ok, che chest al è un business impuartant, di chei juscj!” Fancúl 
fancúl! E prin di parti ial ai domandát une altre volte: “Saco, no tu ás 
nuie, no? A puest, no? Fradi, no stin a cirî rognis par monadis!” Velu 
li il trancuo net, cuiet patoc che al dis: “Tai pas lassimi fá a mi, no sta 
impassáti, che no vin di dá tal voli!” “Diclarazion di destinazion!” E 
lui: “Gurize, Cuadrant 21, motivazions dal viag: vore. Classificazion: 
D-citadins, chips a puest, nuie cun nó che nol vedi a ce fá cui mutifs 
dal viag, permes regolár, dut a puest!” Un ninin! Al pareve un mili- 
tarut coion e braurós, sango madrac! Fuck fuck fuck, e daspò: “Fúr i 
chips personái!” “Subit!” E jo trancuo, che clár, co si è ali a tu a tu 
cun chei musics bastarts di vuarpas un nol è mai trancuo dal dut, ma 
caz, O sin nets, vueits, resentáts disledrosáts che “cjale ca ce frutins 
che o sin!” E il vuarpas che al spietave cu la man slungjade e che 
“alore, chescj chips rivino o no rivino?” E jo che soi trancuo, parce 
che Saco al varà fat confusion, al vara metút il chip intune sachete al 
puest di ché altre e al sarà imberdeát, e al sarà ingropát, c al sarà... 
che tant o sin a puest, che o sin nets! Fancúl, che nancje no mi sarès 
passat pal cjäf di voltámi par di di spesseá, che tant o jeri ancje tran- 
cuo di jessi ali, che volevi propit viodi ce caz che a varessin tirát fúr 
cumo, che o jerin nets & cuiets, che no varès propit dit nuie, sango 
sbolfàt, cuant che lu ai sintút ferma di remenási, stopa di palpàsi e 
intun marilamp: bum! Un tuf di budiese concentrade mi à patafat, 
scjassät, sdrondenát! Un tuf di budiese che mi à gafät la muse e me à 
voltade viars il coion che plui coion di cussì, chel coion che caz al jere 
fer cu la bocje cussi viarte che al varès podút parchegjá dentri un tir 
pe scjavace! Che al jere cui voi cussì grancj e taronts e coions che un 
bó mone un cocál mone e un mone mone no ju varessin vúts com- 
pagns! Ali, fer, cun il chip in man che al disgotave miarde verde e di 
ché altre bande il vuarpas che al pareve denant di un paneton di 
Nadal! “O sin fotüts, Pidins!” Fotüts, che bisugnave là, fà, torná, che 
al jere dut trancuo, che dut al lave ben! 

Si va, si fas, si torne! Che o sin tornáts za dal prin Pas e cumò a 
son a cúl! Miarde miarde miarde! Lui e lis sós budiesis! E che a fos- 
sin nome chés, sango purcit! “Pedale Pidins, che o ai cuindis pirulis 
di Snaitul in sachete!” E Pedale Pidins, che “e je stade une ocasion 

nossere! A metát presi, capissistu? Caz, se no si schigave il sachet di 
budiesac al lave dut slis! Zarde boie, Pidins: o vin vüt sfighe!” 

Coion coion coion coion e coion ancje jo miarde! “Fuck & fuck 
& fuck & fuck: che i viars ti cressessin tal gurviel e a doventassin 
grancj tant che musets, che ti impirassin lenghe orelis bigul cúl cun 
rimpins in bore...” 

“Cumo a gjestre e daspò a campe, par ché passade ali, dai Pidins 
che ju semenin! Jooooh! Cussi! A manete!!! Caz, fradi, daimo daimo! 
Siii che o vin passat la roste! Caz, o sin in grave, fradi, ma tu freiti! 
Vamos vamos... zarde clope, si son fermáts!! Pidins: ju vin 
sbregáts!!!” 

ton LA DE Rosa TO 


O vin glotút la roste, la roste, il múr, il cunfin. La roste glotude 
rugnant e po vie par chest caz di troi jenfri arcacis e pòi, jenfri brancs 
che ti sgrifignin la piel de machine, lis busis che ti sdrondenin i 
budiei e il telár, e cori cori cori tant che une suric gafade. E cori cori 
cori rugnant blestemant cui gnarfs cul sanc cun dut. Tant che une 
surie che e sa di jessi gafade e voltá no si sa dulá ce a gjestre ce a 
gampe, par trois strents e scúrs, svualant parsore pocis di aghe, supant 
dut il pantan, dut il pantan a cuel. E al plüf, miarde se al plúf, e scjucä 
te bumbuie, svualapà intun cîl di fueis plombis, un cîl sotmarin cence 
lús. E tu frene e celere e frene, e volte a svuarbe vie e no sta a respirà 
e no stà a cjalá e no stà a pensa. Fin cuant che: miarde, che la machine 
si à infondade ineade e e je ali che e rondole la vós intune poce stelär, 
un bús neri, che di li no si móf no si sposte, no dîs chic! E cumo? 

E cumo la grave, la gnot, il vueit, il nuie. E daúr di te nissun, fueis 
siaradis e scúr, che i vuarpas a son bastarts ma no son stupits, che chei 
migul a vegnin chi dentri, come se un ragn al les a gafá une moscje 
tal flit! E miarde y miarde, e sango y sango, cjaliti ator, par chel che 
no si viót e che nissun ti à mai contát: cheste e je grave, la grave, my 
friend! 

11 GRAVE 


“Daimo, fradi, no sarà migul la fin dal mont, no?” 

“In grave! No sarà la fin dal mont, no sarà un caz, ma o sin in 
grave, sango brigant!” 

“Le vin fate, o sin riváts a semenáju! No soi plui... nuie... vonde! 
Caz, o sin grancj!” 

“In grave, o sin in grave, miarde y miarde! O sin in grave, in 
grave!! O vin la grave che nus spong i budiei e i Vuardians für che nus 
sponzin il cúl! In grave!” 

“Bon, o sin in grave: une robe par volte, zarde tarde! Cumo prin 
di dut o sin libars di chei bastarts! E la grave... o vin fat nome cualchi 
centenár di metris, ce vüstu che sedi! Viodin pluitost di capi..." 

* Viodin di capi un caz, viodin di capi! Si sin impiráts tal tramai e 
vonde, sango y tun! Biele braure! Volte par di ca, volte par di là! Par 
fuarce che si son fermats! Parcè vevino di vigni a imbumbuiasi chi 
dentri? A san dulà che o sin, ven a stài intun budicl di paltan, a san 
che o varin di vigni für di chi... e lór nus spietaran cence rompisi tant 
i coions!” 

“Caz ástu? Vevino di coláur te bocje a chei vuarpas di miarde?” 

“No, a dî la veretàt o vevin di là, fà e tornà, o alc dal gjenar, 
imbudiesát di bule! Ma il fat al è che o sin freáts, sango orango! 
Freáts!” 

“Fancul Pidins, par intant o sin libars, e nol è póc!” 

"Siii, la storie e je muarte prin di tacá, par di plui o sin cadumáts e...” 

“Be trancuo, please! One: no sin cadumáts un caz, parcè che no 
san cui che o sin!” 

“Ben tu! E la machine?” 

“Resone, fradi! Se a vessin vút let la targhe no si saressin disco- 
modáts a corinus daúr sot de ploie! Clár, no? Lór no san cui che o sin, 
e nó cumo... Two: o parin vie cul nestri afar!” 

“Ce afär? Cemüt vuelistu rivà a soreli jevât camo?” 

“Spagnúl, please!” 

“Fancúl! Tu e lis tós budiesis!” 

“Pidins, caz, no sta dimi cussi! Cjale ca e dimi ce che tu varessis 
fat tal gno puest: prime cualitát!” 

“Fancul, altri che prime cualität! Gafäts de Polizai e impastoreàts 
in grave!” 

“Di impia?” 

“E sot di cheste miarde che cole jù di dîs e dîs! Ta chest infiar di 
grave che... Saco, sango sassin: ce peste! Fancúl, se tu devis furguià 
ché miarde li, va almancul für, caz!” 

“Pidins, no tu sás... al è un bum-bum di prime clas 

“Ma va a caga, colon!” 


p 

12 STORNS DI Us PAPEROT (N00) 


A nol podeva jessi che cussi! | bastarts a si cjatin tra di lour, a si co- 
gnossin, a si nasin, a si plasin, a si cjolin. Cjapait par esempli Daisy: 
morosà mil agns cun me e a la fin... “I'm sorry, frut, ma i ai pensât ch'al 
è miei se i mi maridi cun Gladstone!” Ma si, mariditi cun cui caz che ti 
vús, bauca! E po chel pipinot di Gladstone al è propit un pipinot com- 
pagn di te! Miarda, dut cás i ti podevis encja necuarziti prin che i eri un 
trastolát sfigát che al voul doma no rompi 1 coions a nissun! 

E invegit... E invegit ic e lis sòs amiis cul vistidut ninin, cul parfun e 

il truc che cuant che ti lis bussis ti sós a vincj centimetris da la lour 
musa! Lis sós amiis! E cui sonu po? Una aucja, une raza, una gjalina! 
Insiminidis! Che a no fan un caz di un soreli a chel altri (e fin chi nuia 
di mál), po a si cjatin tal dopumisdi a pará jú pal gosolär tré litris di the 
e a sbolseà four tré cuintài di babets! E cussi a tachin a sgrasaia lis stron- 
zadis plui alucinantis: "Ce podaressinu fà?” E una: “Jo i propon di fà 
una fiesta pal aniversari di fondazion da la gitàt!” E ché altra: “Jo i di- 
sarès che il bosc parsora di Duckburg al è plen di scovagis e che bisu- 
gnarès netálu!” E una altra: “I fruts adès a son sempri siaräts in cjasa! 
Tirànju via da la television e dal ordenadour e puartànju four!” E en- 
cjamo: “I sin in avril, i vin di pensá a la fiesta di viarta!” “Al bal!” “Al 
Nadal!” “La lotaria!” “La corsa dai sacs!" “Il cors di ricam!” “La sera- 
da di poesia!” e il bla bla e il bla bla! 

E cussi lis slondradis si metin in vora e dulà vanu a rompi i coions? 
“Donald i vin di meti lis bandierutis ta lis stradis dal centri!" “Donald, a 
son di vendi i biliets pa la lotaria di Sant cjossul!” “Donald, al è di taià 
il peç di Nadal!” “A è di prepará la marinda pa la fiesta di viarta” 
“Crodistu di sghindatila cussi?” “Ti varessis di zi a domanda a to barba 
un pücs di bêçs par chistu e chistu!” 

E tu che i ti sòs apena tornat di cuissà cuala banda dal mont, scjam- 
pant a no sai trops pericui par chés impresis scalembris di Scrooge, che 
1 ti ás fat dut chistu par un blanc e un neri o parsora nuia, che finalmen- 
tri i ti tornis a poiä lis plumis parsora una amaca tirada tal zardin, che i 

no ti domandis nuia altri che stà li fer, cul telàr disbulonát, il çurviel dis- 
botonat e il bultric sglonf di fritulis e limonada... 

E tu prova doma a gisicä un beu, prova doma a trabascjá che i ti ás 
il rafredour, la fiera tropical, una gjamba rota, un brut mal, che i ti sós 
tal ultin, che i ti sòs bielzà zút... E tu prova doma! 

E cussi i ti vegnis strissinàt drenti il bacileo di chés damutis di ca- 

rität, a suda dut l'alcul che i ti vevis insiumiát di gloti, a cjapá rips e 
crocs e, sacor, a piardi encja bécs, tu che no ti*nd as! 

E, par di pi, sinti il tuessin di ché insiminida da la tó murosa che a 
si ufint pargè che par colpa tó a no si à vingüt il prin premi al “Bal dal 
scalfarot" o parce che i no ti as cjapàt sù la rosa salvadia che a cresseva 
ad our di un grèban! 

E tu che i ti ás lis balis plenis di dutis chés nainis, e che i ti pensis 
che a no ti frea nuia dal aniversari da la gitàt, da lis fiestis di viarta e di 
dutis chés cazadis di borgheis e sioruts di miarda! E che i ti pensis che 
se a voul fà lis sós cazadis, alora che a provi a masená lis sós ideis cui 
so muscui, che a provi a menà i brags, che si presenti ic tal silos di chel 
piligrin di me barba e che a si cjapi ic cuatri balins tal cúl! Ché insi- 
minida! 

E tu, encja se ic a è cussi insiminida, i ti disis: “Ma jo i ti ami! Saraia 
la lús dai to vui, la tó vous di barcja a siet cjavai che a slissia tal mar, 
saraial il to culut taront o lis tós cuessis lungjis tant che la lista dai me 
debits, ma jo i ti ami! E alora lassa piardi chistis nainis, chistis coionadis 
di gitadins slacaious, lassa piardi dut e bussimi, mola dut e strenzimi, e 
platànsi sot di un len, rodolánsi ta la splaza, fasin scjuc tal prin jet che i 
cjatàn, sacor encja li di me, se i rivin a siarä four i tré nevoduts!" 

Domandiu massa? Miour, domandaviu massa? E invegit la insi- 
minida a si zirava di ché altra banda, e di cualsisedi banda che a si ziràs 
a intiveva sempri il mustic di chel cjastron di Gladstone! Di un che si era 
apena dismot e che al rivava uli biel fresc cuant che tu i ti vevis za 
sfladacát cuatri cuintai di blastemis. Che se si veva di cjapà sù una rosa, 
vinci una corsa, rimpinási pa la mont, a si movevin il mar, il diaul, la 
bissabova par judálu! E mentri che jo i restavi impantanát, i sbusavi la 
machina, un cocodril mi inglutiva e mi digjeriva a vif, Daisy a si volta- 
va di ché altra banda e a zeva via cun chel sacodäl rigot! Un sacodäl 
sfondrát, sfondrát e bastart! Mai una volta che a mi vedi dat alc, mai una 
volta che al vedi pensât di restä four, di lassá piardi, di no impassäsi! 

Bastart, bastart lui e bastarda encja ic! "I'm sorry frut!” I'm sorry 
ge? Zeit a fancúl e che vi vegni la pivida in bora cuant che i si bus- 
sais! 

MAD. MACERIE 


E bon: grave, Friùl — Friùl. Fùr de roste i vuarpas, dentri la roste un 
sfolmenát e un beát di país. E cu la machine cui coions in muel tal pan- 
tan! Biele storie, sango bastart! 

Sì! Sango fenoli! E resone tu cuntun imbudiesát tant che Saco che 
si volte, al cjale, al cjacare, si torne a voltá e mi dis: “Pidins: anin!” 

Ma dulà caz? E la machine? Fancül, che lui si impire tal stomi une 
des sös pirulis di miarde e s’int free di dut! Sango imbudiesat! 

“Anin vie Pidins, provin par chel troi ali!” 

“Provin i tiei coions, sango torgul! E la machine?” 

“La machine la machine! No vino i vuarpas che nus spietin di fúr, 
zarde bombe? ‘Nin vie, e freiti de precolize, caz!” 

“Nin vie, caz? Ma se fin prime tu jeris ali trancuo a sfolmenáti di 
budiesac, e cumo tu vegnis fúr che o sin in very presse! Sango basoál: 
ce ástu? Tu mi ás tirát dentri ta cheste storie! Tu mi ás garantît che e jere 

une storic trancue! Tu mi ás incasinát cu lis tós budiesis di miarde! Tu 
mi ás fat scjampà prin ancjemò che il viag al tacàs! E tu mi ás fat scjam- 
pà tal unic puest dulà che o sin sigúrs di jessi dal gjat! E cumó..." 

“E cumo: cjapin chel che nus covente e viodin di vignî fúr di chen- 
ti, ma no pe stesse strade che o sin jentráts, che o tornaressin te bocje 
dai bastarts: parin indenant e provin a scjavagä cheste caz di aghe! 
Cuant che o sarin par di là i cjatarin alc ce fa!” 

“La machine, sango bastart, la machine!” 

“Pidins, al è un afär che nus comedarà par simpri, molile cu la 
machine e cu la machine! Fancùl e fancúl: cuant che o sarin riváts 
insom tu ti tegnarás alc di plui pal to birog!” 

^Bon, jo dut cás, le siari!" 

“Ma ce siará e siara! Moviti, zarde rogne, che al plif?” 

Fuck & bug! Velu il plan perfet dal imbudiesat gondarös cence ni 
quf ni cjáf! Fuckoff e vele la mé machine, che e sarà ancje un brustulio, 
ma e je simpri une car che mi pedee indenant, sango purcit! E cumó 
veju chi i doi coions che a son partîts par deventà siórs! Che il prin 
risultàt al è di jessi te miarde plui penze... e ancje cence machine! La 
mé machine, sango sassin! E alore mandi, che al pár che no sedi nancje 
timp par pensà, che o vin di impirà chest troi neri sot dal bosc, cu la 
ploie che nus tintine e tontone par dut! 

Jess SELOPE ITOR TA 


“E tu ás dit trancuo e tu ás dit mole the car e tu ás dit anin par ca 
e tu ás dit mi-lu-sint e tu ás dit il troi al è chest e tu ás dit o ai une bus- 
sule impirade jenfri il gurviel e il fil de schene e tu ás dit...” 

“Bon Pidins, mole il sbreghecoions e cidiniti un lamp! Sino chi? 
Bon, zarde purcite! O sin cussì e alore vonde-konec-stop! O vin di 
passà la aghe, no? Bon, par passà la aghe bisugne cjatàle cheste aghe 
dal caz. E jo le ai cjatade! Le aio cjatade?” 

“Clár che tu le ás cjatade: daspò di une ore e mieze ator pal bosc 
e par chel to troi di miarde, che o soi plen di pantan fin tal ultin ledrós 
di budiel! Clár che tu le ás cjatade, che si sintive il rumór des tombu- 
lis dal flum fin insom dal marimont! Clàr che tu le ás cjatade, sango 
y sango! Ma sástu cemút che si clame cheste caz di robe che tu ás 
cjatat?” 

“Bon sbreghebiguipardibant: dimal!” 

“Mon-ta-ne!” 

“Montane, si montane si clame! E ‘lore? O ese colpe mé ancje 
che al è un milion di dis che al plif!” 

“Montane si clame, montane, che chel che o vin denant nol è un 
pis un sbit un glut! Al è un mär di aghe cafelat che si tombole e si ron- 
dole e...” 

“Bon, al è un problem! Disio di no? Al è un problem! E alore 
cumó pensin cemüt fa... no sai, e sarà une barcje, un alc..” 

“Si, un ferry-boat!” 

“Bon, taiarin un len e si fasarin une zatare! No ástu mai fat zataris 
ta ché vite dal caz che tu ás menát?” 


“Zataris? Biel! Compliments! O sés gjeniái! Tal fratimp o pro- 
ponares di: un, jevá lis vuestris manutis cussi adalt di palpà i luvris 
dai nùi; doi, voltà i vuestris cùi fraits planc a planc fin che o rivi a 
capi se i vuestris musics a son un tic miòr; tiarc, ma al è dit par ultin 
cussì sal implantais miör te coculute che e nade framieg lis orelis, o 
ai in man une sclope seneose nome di trai un pàr dai siei bussons tal 
vuestri carneli! Dobro?” 


E cumò miarde cumò miarde cumò chel chi cui esal? Mi volti si 


mi volti e ce varessio di fà? Sarès miör liulä, colà in fastidi, là par 
tiare biel distiràt e daspò... bon, che si le sui Saco, che al fasi ce che 

al vúl, cazs siei, jo voi par tiare come muart, salacor no bacilaran 
nancje a traimi, nancje no bacilaran... o salacor mi sbararan par prin, 
viodút che o soi za jù... miarde ce fasio? o butási tai gorcs... sii, tai 
gorcs! cjalile la aghe, che daspò di tré seconts ti à bielzà glotút! 
Voltàsi voltàsi, cumò mi volti, cumò... caz: un neri grant tant che une 
montagne! 

“Benon, e cumò fers cussì! Tant o sarés stracs di tant cjaminà, 
no?” 

“Ce vústu di nó, zarde carogne?” 

“Sclet! Un pitin sclet! O soi content! E chel altri? Chel che prin 
al spleave cussi ben ce che e je une montane, ce disial?" 

Fancül ce aio di... ma ce aio di diti? “Ce vino fat? No vin fat nuie! 
Nuie no vin fat!” 

“Sì caz! Bastial cjaminà ad ör de aghe par vé une sclope pontade 
intor? Nó o sin trancuos, si sin piardúts e vonde!” 

“Just, piardùts e vonde! Ma tal puest sbaliát, i miei fruts, tal puest 
sbaliat! Culi piardùts al è tant che muarts e, par cont di chel... ben, 
no stin a tirále dilunc: plasé di véus cognossúts e bon viag al infiar!” 

Fùr di dut fùr di dut! Caz, che chest al trai par dabon! Velu li il 
neri cjarvon cu la ongule dal dét che e trindile... caz, cumò o voi par 
tiare, cumò o coli jù, cumò jù... 

“Ouuh! Zarde und fuck! Ma séstu für? Ce copà e cop, ce ti vino 
fat? Che se no tu nus fermavis a cheste ore o saressin za...” 

“Chi o sés a cjase mé, i miei fruts! Chest al è teritori gno! Che o 
ai palpät, sgarfát, muardüt jo! Clâr? E a cjase mé jo o invidi cui che 
mi pär! Clár? E chei altris... soredut doi tant che voaltris: di für!” 

“E lore? Di fúr ce centrial?” 

“Chei di fúr a menin rogne! E po un di fúr che al rive chenti... al 
puce! Clär?” 

“Clar ce? Cuntune sclope in man ce esal di clär?” 

“No vin fat nuie nuie nuie, sango y miarde!” 

“Ben, e se o fossis de polizai?” 
acc 
"Savéso trops che a rivin culi? Cussi, a disin: “provin!” e a provin 
a vigni, a capi cemüt che al funzione e daspò a crodin di tornásint 
indaür! Tant che voaltris!” 
“Nö ce? No stin a di cazadis, fradi! che o sin riváts ta chest pan- 
tan propit parce che la polizai...” 
M Elin Enon: 
*Al è vêr! No centrin nuie cu la polizai e cun...” Crodinus 

maledet, crodinus, ma no viostu ce muse di coions che o vin, che o 
sin chi nome parcè che o sin coions nome parcè che... caz crodinus 
crodinus, miarde! 

“Daimo, zarde cragne, no sta fà coionegs, no vin migul musis di 
bastarts che...” 

“Boh! Polizai o no polizai, in fin dai conts nol è che al sedi cussi 
impuartant! O sés achi: vonde! Mandi e bon viag al infiar!” 

15 STOPITI US LAMP 


E va ben, sango taront, tant che intun film si rive zu dal troi de la 

vita per dongja lu palùt de la muart e si sintisi scjampà i gardilins dal 
bosc e sudà el gerneli e businà le aurelis e tarlupà i vuoi e sfreidà el 
nás e strenzi le masselis e flapi i lavris e cluzà i dincj e scozä la lenghe 
e scrosopà la piturine e destirà i telons e tu dàs doi colps di tos, doi di 
sanglug e tu spietis che il bang al partissi e che la cjar il gnarf il vues 
o ce caz di altri al comenci a scjassä brusä saltà slambrá sdrondenà e 
vie indenant. E tant che intun film si rive ali che i colp di tos a son 
dusinte e chei di sanglug a son tresinte. Ma il bang nol partis e nol 
rive. Fin che i colps di tos e sanglug a doventin cuatricent cinccent e 
tu ti rompis i coions e tu tornis a viarzi i voi par capî cemùt mai che 
la sclope e cjale par tiare e no si impire plui tal to garneli. E Saco 
compagn, che al reste dislagát e incocalît e al tache a palpàsi i bre- 
gons no tant par savé se al è ancjemò intîr ma par parà jù la pòre cun- 
tune pirule miardose copeguf copecjäf copegurviel. E insumis, sango 
y zarde, par fale curte il nerat che nus à fermát cu la sclope al è a lavri 
clop che al sglinghine dincj lenghe e peraulis cjalant denant di lui la 
muse implumade grise ruvinade di Donald il paperut! 

Yes, fruts: ancjemö Donald, che un al stime di no cjatà mai par 
dute la só vite e par ché dai fis dai fis dai fis e vie indenant. E Donald 
al è li a bec che al rît ma no masse e che al ferme il furengjer cu la 
sclope disint “Ma stopiti un lamp, fradi: cjalimi, saludimi, dami di 
bevi e fuckoff human race!” 

E il biel al & che il nerat si stope dabon, sango bultric! Si stope, lu 
imbrace, lu busse e daspò che si son ben ben disledrosàts, si decidin 
a decidi di nò. 

E il coion cu la sclope al fás: “Nome un minút, Donald, o dispicji 
di chest mont chescj doi salams e daspò anin a bevi un glut a rút al 
sut!” 

Insumis, juste il timp par pensá se al è il cás di torná cu la tos e il 
sanglug, che il paperut lu ferme trancuo cu la man e i dîs: “Right, 
fradi! Ma chiscju doi a son no problem, crodimi! E ti disarai che nol 

€ dit che no coventin: menänju cun nú che i ai di contàti alc che ti 
sclarirà il ferál da la tó sucja!” 

E il nerat nol dîs di no! Nol capis, al è clár, ma si infide dal pape- 
rut e cussi tal puest di un bang nus rive un rip tal cül! 

Sango taront: si tás si cjamine e si cospete par un troi. 

Gronns DI UR BARERUT (IVI) 


E cussi pa la ereditàt di Scrooge. Il bastart al a lassát dut a chei 
che al sintiva compagns di lui, ven a stài di chei perfetuts jo-sai-dut 
sempri precis e sigúrs dal lour fat: i tré soldatuts stupits che a 
rispundin al non di Huey, Dewey e Louie! 

Miarda, al è di disi che il vecjat al veva propit reson: chei tré a 
erin plumis da lis sòs plumis! Clàr, no gjeniài tant che il von, pi cor- 
rectly, tal sens che Scrooge al robava cu la pala e la pistola e al veva 
lis mans sporcjis di tiara e di sanc. Scrooge al era un bastart e a nol 
faseva fenta di no jessilu. Lour, invegit: la musa neta, pargè che a no 
coventa pi zi ator a sporcjäsi! Lour devant di un telefon o di un video 
a degidi di vendi crompà viarzi siarà nudrî copà. 

Lour. E jo tant che prin, tant che sempri, scugnî cori, scugnî 
faturà, scugni jessi taconat! E restà di bessoul! Di bessoul ta la mé 
cjasa che a no è nencja me, di bessoul genga un amì, una femina, una 
peraula e cui marcjadants da lis boteghis che a ti lassin fà la fan se i 
no ti ás il tacuin sglonf! E intant il timp che al passa e lis plumis che 
a colin. 

Und ai viodudis tantis ta ducju chiscju agns. E dutis lis robis a mi 
an lassát una crevadura sot dal cour, una crevadura che a si à slargjàt 
sempri di pi. La muart di Scrooge prin, Daisy che a va cul pi grant 
coion dal marimont, i trè nevouts che a doventin carognis pedoglosis 
e a si scjafoin ta la musigna pi bocona dal mont. E po la muart di 
Dewey, za fa cuindis agns. 

Da lis tré carognutis Dewey al era il miour o, sacor, chel mancul 
bastart. Puah, al pàr fin dal impussibul se a nol veva di jessi lui a lassá 
la scussa! 

“A è una roba di nuia, doma zî un scjampon a sclarî una cuistion 
rivuart a la miniera di diamants dal Kaghoonga, ta lis Africhis! I vin 
stàt za fa cualchi an!” 

Sì, una roba di nuia! Ma la cuistion a era una vuera givîl sclopa- 
da jenfri lis etniis Qwak - Qwak e Duk - Duk! Miarda, e nú tal mieg! 
Propit una cuistion di nuia, e ta ché cuistion di nuia a mi à tocjàt a mi 
di tignî dúr Dewey, tignîlu in piè mentri che una palotula a ghi slar- 
gjava il cour tal polvar da la strada, un polvar che al doventava ros tant 
che la bareta che al veva di frut! 

Miarda! Forsit a Scrooge a no ghi sarès mai tocját di falá cussi! 
Forsit! E forsit al è lui che al voul strissináni tal bùs neri dulà che al 

è colat! Miarda! E miarda a chei altris doi, che di chè roba li a no àn 
gjavät nissun scuelament! 

Miarda, a è stada di ché volta che l’alcul al à tacät a doventá pi 
trist e pi necessari! E di ché volta i ai siaràt la puarta par sempri. A la 


famea, a Duckburg, a lis stelis che a lusin sempri e doma di ché banda 
dal univiars. 

CIALIMALIT 


Tiare claps savalon tiare. Tal sù e jù di chestis bassis tiaris, tai 
boscs scürs e il berdei. Cumò o viót il troi batút, e la bumbuie sbris- 
sià ator ator e o sint o sint il sdrondenà dal cùr de aghe. Lu sint a fuart 
sot dai arcs di chescj lens e o sint l’odôr, l'odór di dutis lis tiaris che 
la aghe e mene jù. Lis lenghis jo o sint e i sberlis e dut achi al puarte 
chestis musis, al supe chest sdrondena. E di chest al vif. 

Cjaminant cidins par trois paräts, cjaminant che ancje o crót che 
al vedi fermat di plovi. Dal dut. Salustri, lune che e ven fùr de goze 
de gnot, blanc spudon tal cil. E miór si viodin arbui, barags, fueis. E 
miör si viodin lis schenis dai còi di tiare menäts tai agns dal Tiliment, 
i ramags ingropáts, strucáts ator di un alc, di une piere, di un arbul 
grant, i ramags spudats a rút des montanis. E, prin che il troi si impiri 
pe ultime volte tal penc, o cjali il slambri grant de grave, e o sai dulà 
che o soi. Dulà che o soi lu sai. E masse masse masse! Che dut culi 
al è vif che dut culi... E masse grant, ma masse! E infin o ai póre, o 
ai póre póre póre. 

Fin cuant che une puarte si viarg e o colin dentri e o lassin für, par 
un moment, il businà dai dius e il frét de gnot. 

Dula che i ai cognossút Bombic? Bombie Bombie Bombie... ma 

lui a no si clama cussi, encja se chistu nol impuarta trop. Za fa cualchi 
an, sì... trenta... trentaginc? Cui si visial? Miarda, cun ducju i lavours 
di cúl che i ai scugnút fa! Ogni mút al è stat intuna plataforma dal Mär 
dal Nord, ta chel mär cussì peng che par sclarilu i vevi di pará jù 
mieza butilia di whisky za di bunora! Che i no ti savevis se il geil al 
era encjamo, cun ché fumata dura che a sbruntava il màr sotvous e il 
businá dai imprescj par il petroli che goncavin fin a taconáti il 
gurviel! La plataforma numar 371 o 3761 o 376.761 - vafancül! — dal 
grant imperi di barba Scrooge! “Donald?” “Yes, sir!” “It is un pro- 
blem, il me frut! Sastu, una roba di nuia, ma i pensavi che i ti vares- 
sis vút gust di judá chistu to barba cussi vieli e dolentrát e... ah. si 
capis, i ti vegnaras paiat, e ben, al è clar!” 

Il lavour di nuia al era capi cemout mai che ché plataforma ta lis 
ultimis dòs setemanis a tirava sù sempri mancul petroli da lis vissaris 
da la tiara. Astu capit? Parti in fevrar par zi intuna pereson di fumata 
e di vueli neri tant che il catar che i sbolsei four la matina cuant che 
i dai 1) prin tir di spagnolet! E ce saiu jo di plataformis e di cemout 
che a funzionin chei argagns ali! Fancül, se nol ven four pi petroli al 
sara parce che al sara finit! Daimo, barba, lassàn piardi, ti ás ingje- 
gneirs, professioniscj di dutis lis sortis: che a si rangjin lour, no? Sii! 
Ti pos erodi! “Nevout, cjär lu gno nevout, jo i no mi fidi di nissun! 
Crodimi, jo i soi vieli c i ai imparát a nasá lis robis che a no sunin ben! 
E chista a è una di ches, una di chés che a scuen fà un di famea! Parcè 
che in fin dai conts se lu gno patrimoni al va al mancul, al va al man- 
cul encja lu to!” 

Fancül, sempri i stes discors, sempri lis stessis nainis! Che ti 
scucgnis Zi, zi c tasé! E par di pi, il bastart a mi à tacát ta lis cuestis i 
trê bastarduts, cun i lour cjapieluts vert, ros, blue e cul lour librut che 
al sa dut, che al dis dut e che... E lora no podevial mandáju lour, 
doma lour genga rompimi i coions a mi! 

Ben, par fála curta i rivàn ta chista miarda di post che a era la 
plataforma! Freit, umit, fumata, sporc di svuirg e la zent... in ce stàts! 

Che 1 pensavi di jessi mal jo, ma caz! Zombies, ti dîs jo che a erin 
zombies, sicu tai cines: dai muarts vivents che a no cjalavin, no 
ejacaravin, nuia di nuia! Ben, viodút che tant i eri uli, i ai pensát di fà 
alc encja jo, che se no i varès vòt di muri di freit e di tudi. I trê ba- 

starduts, al è clár, a si movin par cont lour: a san bielzà di dulà partí. 
a an il libri viart che ghi dis di fa cussi e cussi. Mi saludin. a riduçin 
di sotvia e a sparissin viars no sai cuál setour di ché caz di platafor- 
ma! E jo li tant che un cocál! E alora i mi dis: fancül, i provi encja jo 
a movimi. E i no sai nuia, nencja dulà che al è il sot e il parsora, ma 
i tachi a viodi i omis: blancs, neris zài... ducju distudáts, ducju che a 
parin via il lour fat tant che zombies! Di sgrisulasi! 

Jo i no capis nuia, i ziri e i cjali. E i pensi. I pensi: fancùl, trop 
cjaparanu par stà chi parsora a tirà four bégs par me barba. Par chel 
bastart di me barba! Nuia, no cjapin nuia, pargè che cuant che a tornin 
a cjasa a son za finîts, che a àn il çurviel, il cour, i gnarfs... la vita, 
insumis, freada, zuda, supada da la triviela e sparada tal bús dal cùl 
dal mar! E dopu di un pieg, ches vitis a vegnin torna cjatatis di cualchi 
triviela e tornadis a tirä four, sot forma di svuirg neri, sot forma di 
becs par chei altris! 

I pensi cussì, e i beif limonadis a sbregabalon par scjaldámi... 
limonadis e whisky. E dopu di uns cuatri dîs un di chei operaris al jeva 
il cjáf e a mi fas: “Fradi, ese une gloce ancje par me?" Caz, encja i 
zombies a fevelin! A fevelin e a bevin, parce che Jao, cussì al à dit di 
clamási, mi à disvuedát la butilia di scotch! Bon cristian, chel Jao! 
Cussi, glut par glut mi conta che lui a no si à fat insulî coma chei 
altris, che lui al è real african, e che i zombies a ju àn inventáts lour, 
“sichè tu puedis crodi se mi lassi freá!” Bon cristian chel Jao, massa 
bon. E cul gurviel massa vîf! Cussi i degit di talpinálu. E dai una sera, 
e dai ché altra fin che una not lu cjati a scùr a messedä tal cour infor- 
matic da la plataforma. Jo i no capis un caz di chei imprescj, ma i no 
soi stupit: al è lui che al fás flapî il cjanäl di petroli! Lu viöt, lu gafi 
tal fat. Lui nol fàs nencja fenta: “Fradi, ese une gloce ancje par me?” 

Cussì i ghi slungji la butilie e i ghi domandi. E lui, cuiet, mi 
rispunt che a lu fäs parce che... pargè che basta cjaläsi ator par capî 
che al è just fälu. Parçè che me barba e chei coma lui a'nd an fatis 
avonda: ta lis plataformis, ta lis minieris, ta lis fabrichis, tai cjamps, 
tai parlaments, tai tribunài... par dut. E no'nd è speranga, che romai 
a son ducju cul gurviel supát via. Cussi la unica roba a è ché di fa 
imbroià lis machinis e chei che a comandin. Ralentà, fermà: sabotà un 
ordenadour, meti un clap intun argagn, puartà di bevi e fà fiesta in 
timp di vora... Cussi a mi à dit. E encja un altri mutîf al era. Un mutîf 
pi personal viars di Scrooge. Jao al era pronevót di un strion african 
che al veva mandát una maledizion cuntra di me barba, pa lis por- 
cariis che chistu al veva fat in Africa una vora di agns prin. Cussi al 

veva preparát una pipina plena di velen e la veva dada in mans a un 
zombie che... 

Caz, Bombie il Zombie! Miarda ge storiis! E ché pipina mi la eri 
becada jo! Caz, Jao! Cussi encja jo i ghi ai contát dal zombie e dal me 
viag in Africa li dal so von par diliberàmi da la maledizion! Caz: 
podeviu daghi tuart? Veviu di fermálu e di fálu siarà in pereson par 
chel che al steva fasint? 

| eri davour a viarzi una altra butilia di scjassabudiei cuant che ju 
ai cucáts: a erin davour a rivà. Di sigür a ni vevin viodüts e a vevin 
bielzà capit. I tré bastarduts a vignivin planc plancut, cuntuna pila in 
man e il riduca di chei che a san dut. | bastarts! E Jao di ché altra 
bande fer, incjantonát... E jo? Jo che i vevi corüt pal marimont ai 
ordins di chel bastart di me barba e che adès i viodevi cressi tré ba- 
starts cun mancul cour encjamò dal vieli. Jo che i mi eri fat il cul di 
bant e che i vevi viodüt tantis robis che a no zevin... jo ta chel 
moment i no ai vùt nencja un dubi: a colp, a maramuta, ju ai cjapáts 
e ju ai sbruntáts intun camarin svuarp che al era lenti: po i ai siarát a 

claf e ghi ai siarát la lús: che a no vedin di lei ta chel lour librut dia- 
bolic cemout che si ven four dai camarins svuarps! 

Ju ai tignüts drenti par tré dis, il timp che Jao al rivàs cul moto- 
scaf di cualchi banda e al rivàs a spari. I ghi ai encja regalát una buti- 
lia di whisky. 

Dopu di tré dis ju ai liberáts. Jessint bastarts a àn pandüt a 
Scrooge cemout che a erin zudis lis robis. Jao al fo denuncját, ma il 
zovin al era in gjamba e chel che al veva dat jü a nol era il so veir non. 
Jo, invegit, i ai scugnüt Justrá no sai trops doblons ta la musigna dal 
vieli. 


Jao no lu àn mai cjapát. Agns dopu i ài savüt che al era culi, ta la 
grava di chistu flum, a fà encjamo alc. 

WICIEIEVOT ARES 


“Jo o soi culi di vincjevot agns. Vincjevot! E prin? No sai, co si 
rive culi nol è plui prin: vonde! Chel che al è fúr al è fùr, nol esist 
plui... un gorc, un sac, une plerie boh! Pensaitle cemút che o volés, 
ma a mi mi pár che... O altris voltis no, mi somee propit une bandiere 
libare, un spazi vucit, un... 

Soi culi di vincjevot agns! Rivat cuntune náf, di gnot, no sai... se 
un al rive culì al è par murî o par vivi. Achi a murin ducj chei di fùr, 
chei che a colin par càs, chei che a cirin alc che nol è so, i vuarpas e 
la lór gjinie: la grave no ti lasse! E dut cás al è dúr ancje par chei di 
chenti no muri! Savéso ce che al è culi? Nuie! Ti mancje dut: tu ás 
nome fueis, arbui che ti scjafoin, bumbuie, claps e aghe. E lis rostis 
di ca e di là, che für no si va. Culi e je grivie! Arbui, bumbuie, aghe! 
Ma culi no comande la leg di für, culi le leg e je ché de grave e, di- 
spès, no je! 

Rivát cuntune náf, di gnot... parce? Parce che o jeri stuf! Stuf de 
miarde che e je ator, de miarde che e je par dut: e A-citadins e chel e 
chel altri! Miarde! E alore no sai, ma ae fin tu rivis culi cussi, par cás, 
e tal stes timp tu ti rindis cont che nol è mai un cás, parcè che culi tu 
sés destinát! 

Insumis, chest al è un teritori libar, di simpri! Un teritori libar 
dulà che i imprescj de leg e dal ordin no son mai riváts. E puedin 
ancje provà a brusà il bosc, a inneà dut, a invelenà... balis! Ce che a 
tain, ce che a brusin, ce che a scjafoin, il Tiliment al torne a da! 

Jo o soi culi di vincjevot agns e crodétmi, che di robis o’nd ai vio- 
dudis tantis! A an provata puartä vie dute la glerie, a scjafoia la aghe 
intun tubon sot tiare, a taià vie dutis lis boschetis, ducj i lens, dutis lis 
rosis, dutis lis bestiis. A àn provat a cjoli la aghe in mont e a 
sparnigäle par dut il Friül, che chi si viodeve a passà nome un riul fer 
e vert di arbis slacaiosis. A àn provat a gjavá lis isulis e a semená 
ciment o pierons su lis rivis par fà cori la montane plui svelte viars il 
mar. A an provát a copä un par un ducj chei che a savevin a fevelá cul 
flum e a capilu. A àn provät chest e altris robis ancjemö, ma ae fin 
daür schene il Tiliment al tornave a flurí cui siei pói e la sò grave, cu 
lis sós arbis matis, cu la só aghe e cul so sei salvadi. 

E ore presint a provin a sborfà di dut par parà vie chei come me, 
che a vivin chi dentri, che no si rassegnin e che no jessaran mai. E jo 
o soi culi, di vincjevot agns. Tant che simpri mi jevi e o nasi il parfum 

di tiare e aghe e o difint il gno cu la mé muse e la mé sclope. O difint 
il gno dai vuarpas, dai ABCTBC citadins, dai gjavadörs di siums, dal 
grant vualivament e des musis di orloi di dut il marimont! Di vin- 
cjevot agns... di vincjevot agns o soi culi, o soi jo! 

BOMRIE E IL BARERUT 


“Si, una gloça encjamo, gracies!” 

“Bon Donald, tu mi as salvát la crodie, ché volte! E jo o soi in 
debit. Bon. Se tu ás di passá la aghe ti judarai, ma chei doi toderos par 
di là... parcè ancje lór?” 

“Disin che a mi plas la musa che a an...” 

“No, fradi, chei doi a àn la muse di toderos, tal dîs jo! Chei doi a 
son doi stupiduts che a van trapeant cence nancje rindisi cont dulà! A 
son doi stupiduts che no sai ce che a cirin, ma o sai ce che a cjatin: 
rognis! E rognis par lór e par chei che ur stan dongje! Crodimi, lassi- 
ju piardi, che a an il gurviel brusát!” 

“Mmmh, i pensi di capî gemout mai che i ti ás sielzút di stabiliti 
uchi: la sgnapa, Bombie, la sgnapa! Caz, i devi propit disi che la sgna- 
pa che a si cjata ta chistu budiel di mont a è la miour che il me stomi 
al vedi gramolát!” 

“Ah, se o sés stramps voaltris paperuts! Si incjocais cu la limo- 
nade, e nuie vin, nuie bire... ma la sgnape... o savés ben di parále ju! 
No Donald, nol è cussì semplig! Achi e je sgnape, e je fieste e al è 
ancje sanc. Nol è cussi semplig! Sástu, dabon Donald, sástu ce fature 
che e je a tignî dúr, a sorevivi? Nus an fat di dut, nus fasin di dut! 
Cjale, cjale ca...” 

“Ce rob... e “lora? Sbussulots, sbussulots di nerangada...” 

“Ese nuie par te?” 

“A son sbussulots tant che tancjus che a son par dut!” 

“Chescj ju ai pescjäts ir! A rivin cu la montane. La montane e 
puarte jú tantis robis, e jo o stoi in vuaite par tirá dongje plui che o 
pues... sástu, dut al covente!” 

“Clar, e alora?” 

“E alore i bastarts a molin cheste miarde! Ce ese? E je nome ne- 
rangade! E invezit cun cheste ti frein! Capissistu fradi? Ti frein!” 

“E cemout?" 4 

“Lis bufulis! A son lis bufulis! Astu mai pensât cemüt che a con- 
trolin la int... la socjetât, il dut? Ti jemplin di miarde, di dutis lis 
miardis pussibilis!” 

“Biela novitàt! E no lu vevistu bielza capit ta chê plataforma tancju 
agns indavour, o prin encjamo?” 

“Si che lu vevi capît! Lu san ducj, lu san! Ma e je miarde e miarde! 
A son miardis di fonde, che a coventin a viarzi la strade a dutis chés 

altris... un vueli, àstu presint un vueli: tu paris jù chel e daspò tu 
puedis pará jú di dut...” 

“E il vueli saressial la nerangada? Daimo Bombie, mi pár che ti 
sedis pi four di me! E ti disarai che nol è púc!” 

“No nome la nerangade, al è clàr! Ma la nerangade e je une di 
chestis robis: crodimi, fradi: se ti dan di bevi bufulis... spude, spude e 
scjampe!” 

“Fuck! Di bon che lis limonadis dai paperuts a son struc a rút!” 

“Fortunáts voaltris a incjocási cun chel! Dutcás, capis che o ai di 
stà une vore atent! No pues lassàmi scjampà un eròr, parcè che un eròr 
par me al è un disio!” 

“E encja chei doi frutats, se a restin vîfs, saressinu un erour?” 

“Podaressin jessilu! Ti ai dit: jo o ai viodút avonde par capi lis 
musis de int, e chés a son musis di rognis, par lór e par me! Crodimi, 
che ta chest timp o ai imparàt a sintî lis robis: no sai parcè, ma chei doi 
ju ai cjaláts e no mi son plasúts par nuie!” 

“Clar, ma...” 

“No, Donald, disimi parcé che tu vuelis puartátai daúr! E che e 
sedi la veretát!” 

“Bon, no mi frea nuia di lour, chistu al e clár, ma... disin che a mi 
coventin... almancul fin cuant che i rivin di là e i zin four da la grava.” 

“Mmmh, e parce?” 

“Disin che al podarès jessi che cualchidun mi tegni di vuli, che 
cualchidun al controli i me moviments. E “lora jo, par no sbaliämi, i 
vai a trastolon, tant di semenálu. Se chistu cualchidun al à capît che i 
soi entrát in grava, al pensará encja che i varai di vignî four, ta cualchi 
mout. Disin alora che i preferis che si sepi ator che ché di da la grava 
a son jessudis tré personis e no una!” 

“Mmmmh, Donald, tu mi platis masse! Cui ti tignaressial di voli? 
E parce?” 

“Alt, Bombie! Vonda cussi: jo ti ai judát in ché volta cenca 
domandáti nuia in gambi, e adès ti tocja a ti! Jo i ai di passá il Tiliment 
e tu i ti podis judámi: altri nol e!” 

“Bon, jo soi un che si vise dai amîs! Va ben, ti fasarai rivà par di 
la!” 

“Cui doi frutats?” 

“Cui doi frutats! Us puartarai là di Bepo il barcjarúl e o viodarin 
cemút fa!” 

. “Right, Bombie: slungja una altra butilia e vamos cu la zarde & 
Zur!” 

E cjaminä! Par rivá là di chel che nus fasarà sejavacá il Tiliment. 
Di gnot. Sot dal disgotà. Di no savé plui se al plùf ancjemo o se la 
aghe che ti travane la crodie dal cjaf e je ploie o il risultum des fueis. 
E il disgotà al romp il sunòr fis de montane che e rondole dongje, di 
cualchi bande, daùr dai arbui, des paladis, di cualchi bande e dongje. 
Bombie nus cjale losc! Fancùl! La mé machine... no sai, viodin 
almancul di strissinále fúr dal pantan... viodin di... “La tó machine e 
je lade... Dismenteile!” Vonde. Vonde peraulis. Dome cjalá losc e lu- 
strá la sclope! Miarde! E chel coion di Saco... Chel mo al sta fer, mo 
si rimpine sù par cualchi sachete a cirî spagnolets che nol à, o cuissà, 
vin, sgnape, pirulis, fun, budiesis... cui sa ce caz che al va tichignant! 
Prin di vient a rompimi i coions: “Ouh, Pidins, ástu di fuma?” Ma ce 
caz, che tu mal ás domandat tre mil voltis! E ästu chel e ástu chel 
altri! Miarde! E doi minùts daspò: “Salacor un alc di pará jù... no 
sai..." E vie cun cheste liende che e rondole indenant tant che la mon- 
tane che si sint! E cjaminä! Caz, che al è scúr tant che dentri il sac di 
une pive istriane! E Bombie al sa dulà voltàsi, al dis cuant fermási e 
trop spietà. E no si viòt nissun! Nissun, nome une volte si à sintùt a 
vosä: Bombie al à sberlát il so non, al à dit alc che... boh! E vin parát 
vie a cjaminá! 

Un colp lu ai sintút che al cisicave a Donald che o jerin daùr a 
passá dongje di un centri di cjacefoncs... o alc dal gjenar... ma tant 
no si viodeve nuie e no si sintive nuie! A sintilu lui al pareve di jessi 
tal mieg di une citàt, e invezit si viodevin nome fueis e paladis di 
baracs... e vonde! La grave la grave... a sintî fúr achi al dovarés sei 
dut un pericul... ma l'unic pericul e je la sclope di Bombie... e il nàs 
che al gote! 

Biele miarde! Propit une biele miarde! Tant che simpri... di lunc 
in sù! Almancul che o fos restàt a zuiá di balon! Restát... biele miarde 
ancje ché! Fáti inculà cuntun mani in bore e dî ancje gracies! 
Podevistu pensá, podevistu di o fà alc? Cor e vonde! Cor se tu vuelis 
rivà... Une miarde! Che po se o vuei impirämi pantan tai muscui, tal 
stomi, tal gurviel... mal impiri di bessòl, e de cualität che o decît jo! 

Si, ma intant no sarès culi, a cjaminà sot de ploie, tal scùr, spietant 
di scjavacà la aghe grande cuntun imbudiesat frait e un paperut che al 
somee jessút dal vencul plui brut che tu podevis fa! 

22 (L BARSIARUL DI AGE 


“Chest al è il spirt che al sberle, il smalitá des vissaris de aghe, il 
sanc dal Tiliment che al buie, che al sclope e al cor. E al clame. Altri 
sanc che al cori dapàr, cun lui. Che si messedi cun lui. E il so sanc al 
cor par dut. Al è là, che lu sintîs businà, e al è sot, ancje chi sot! Che 
il Tiliment nol è chel che al cor jenfri lis dòs rostis, ma al è il sanc, la 
tiare e il clap che a corin par dut, di sore e sot, pardut! E il Tiliment 
al è grant, che al sofle par sot e ti grampe i pîts e i gnarfs, che al è 
dutis lis tiaris che si viodin, dute la plane, che al è che ti grampe 1 pîts 
e i gnarfs e il cùr e i oms che i stan parsore a son cjapàts e a doventin 
di aghe, a doventin il flum che al cor! Savéso parcè che i continents 

si movin? Parcè che a son lis aghis che a corin par sot che ju strissinin. 
E il Tiliment al è chest, al è un dai spirts che a sburtin lis tiaris. E nò 
parsore, che o corìn vie cun lui cence savélu, che o sin aghe impirade 
tal cîl, cence savélu, che o sin il sclipig tal aiar, la gote che si sfante, 
il troi burît, il coredul o la montane. Cence savélu. Fin che un di il so 
sanc nus clame. E ti clame par non e ti dîs: “sì, jo ti vuei, ti vuei te, 
parcè che o ai bisugne di sanc, o ai bisugne di aghe!” e un gorc si 
viarç tal mieç de grave, ancje dulà che no je aghe che cor, ancje tal lui 
plui sut... e tu colis dentri, di te al reste nome aghe che si plate den- 
tri de aghe, piardisi intun tu plui larc. Savéso di trops agns che o soi 
achi? Tropis voltis che o ai passat la vene? Di astàt e di otom, cu la 
montane, cu la glace o il sut? E trops che o'nd ai viodúts a muri, 
deventà aghe, piardisi te aghe e no rivà plui a cjatàju? Fin a capî che 
al è just, che al è cussì! Che il spirt al cor e al vil il so sanc, al val la 
sò aghe! Cussi o sai che ancje par me al sarà cussi, e o larai a cjarinà 
i claps la gnot e a scoreà l’aiar cu la lenghe fuarte dal gno troi burît! 

E cumò spietin che il sberli de montane al deventi cisic, che al 
deventi passút di aghe e che nus lassî slissiá parsore: dome in che 
volte o podarin partî! 

E, tant par jessi clárs: si partis cuant che jo o decît di parti! E 
cheste e je la prime robe! Seconde robe: te barcje o sarin in cuatri, ven 
a stai jo e vô. Tiarg, la barcje la puarti jo, di bessól! Cuart: che nissun 
al rompi i coions parcè che, garantît, jo lu robalti fúr cul rem cence 
spietà un cjic! Clär? Miör che si innei un che ducj cuatri! Ultime robe: 
savéso ce che e je une montane? Ben, se no lu savés, vait a viodi ce 
che al è il Tiliment che al ven jù a rondolon. Vait a viodilu e se no us 

plás visaitmi subit cence fami piardi timp! ...Alc ce di?” 
“No, ...nuia!” 
“Ok, claminus cuant che e je ore!” 
“Dut pulit, sir! Ma... ese perhaps une ostarie into the city?” 

E di no crodi di no crodi, sango brigant, che no sai plui ce dî che 
o ai mil blestemis impiradis tal cùr e la vòs che fùr no ven e la vòs 
che... che o ai pòre o ai pòre che o soi parsore di cheste bree fraide e 
carulide a fá surf te lave di un vulcan che e rondole e marcole ti 

grampe ti sdrondene ti robalte e jo o ai póre e póre maledizion e che 
lu ai za dit e torne dit che maledete e je ché volte che o jeri frut e che 
o ai viodút rivà daprúf un canai tant bon e tant bocon che al jere Saco 
e maledete ché volte che no lu ai mandát a cagá e ché altre volte che 
no lu ai mandát a cagá e ché altre volte che no lu ai mandát a cagá che 
se o contàs lis voltis che o vevi di mandálu a cagá a saressin a ogni 
mút di mancul des blestemis che o sint di vé dentri cumo e de póre, 
sango sassin, de póre parsore di cheste barcje di cheste aghe mate e 
torgule che e sbrundule e buie e gramole i claps e ti tire dentri jenfri 
i siei dinc] di sanc ruan e mat. 

“Cumo al cisiche: anin!” Chel fúr di barcjarúl! Che sot e sore al 
e plen di aghe e nó o sin ducj di aghe e dutis chés balotis ali! E alore 
vie, che e je gnot, che la montane e cor jú, ma “cumo al cisiche”! E 
no si viót un caz che “par fuarce: che di di si viót dut, che chestis robis 
si scuen fälis a scúr!” E alore stin cuiets e montin dentri cheste cocu- 
lute clope patoche e ringrazin, sango y tango! Cun chei altris doi tran- 
cuos come se o vessin di traviarsá une roiute, un riul, une pissade 
sbrissiade di cjan! 

E mancul mál che no plùf, che o vin di parási nome de aghe che 
cor sot e no di chè che cole dal cîl! E la barcje intant e va scalembre 
trastolone sclauete e e salte e bat e sbat che a fàti scjassà e sdrondenà 
cussi a bastarés nome il businá feroç de aghe, nome la vós dal 
Tiliment. 

E Josef il barcjarúl che al remene il rem, a scùr, che jo o stoi sen- 
tàt in ponte e rivi e no rivi a viodilu, che cussì o pues nome crodi trop 

che al rivi a viodi lui! 

Ma al sta dret e al cjante... al cjante: al cisiche! Che al pàr la 
stesse vòs dal flum. E la barcje e svuatare e nade e svuale tes 
vongulis, di scjavace, di stravint, jenfri arbui che la curint e mene jù, 

Jenfri ramags che se ti grampin ti robaltin e ti scjafoin! E lui trancuo, 
sango bum bum, che al è un cuart di ore che al cisiche cul rem in man, 
che al cisiche, che al remene, messede e che nol fás une plee! 
E jo o ai póre! Ce caz che 0'nd ai! E alore o cuchi chei altris doi, 

che almancul... ce saio! Che almancul a chel coion di Saco i vignis il 
cagot! E chel al è ali, ni che al muart ni che al trai! Voi fers, suts, che 
al cjale denant e al rît! E al cjale la aghe e al rît, e al cjale Josef e al 
rît, e il paperut e al rît e me e al rît! E ce caz, sango y sango! Che se 
no ves i déts lis mans i brags peats inclaudäts imbulonáts intor de bar- 
cje, o vegnares a fati resentà ché muse di coion tal cafelat dal 
Tiliment! Siiii! “Va planc o disevi, che cheste arbe che a fasin culi e 
je fuartonone!” “Pidins, no sta rompi: il budiesac lu ai finút e a cheste 
stagjon culi no cjati di sigúr materie prime. Almancul che mi fasi la 
bocje cuntune buine pipade! E po, trancuo, che usgnot no si partis! 
Ten ca c pipe!” 

Caz, che al à fumát par cuatri oris filadis chel misturon di arbis 
salvadiis che... e cumo al rît! E intant a son tré cuarts di ore che o sin 
ta cheste barcje! Tré cuarts di ore e il paperut al e li ancje lui, trancuo 
trancuo, che ancjemò un póc e si indurmidis! 

“Jo no ai problems, fradi! Che i ai fat il Colorado, il Missisipi, il 
Nilo e ducju i flums pì grancj dal mont! E i ai traviarsát ducju i oceans 
dal marimont parsora nafs e barcjis e tocs di len e encja nodant cui 
scuài davour! No problem, fradi!” 

E alore fancúl, che jo no ai fat nissun már e nissune roie, che o sai 
che se la barcje si robalte mi cjatin a Lignan in Istrie a Grau cu la 
pance grande tant che un caratel! 

E a passe une ore e dós fin che Josef al dîs: “bon, o vin sghindát 
la isule, cumò un pericul al è passat, mieze e je fate e no dovaressin 
jessi altris tramais fin a ché altre rive!” 

Mieze c je fate? Miarde di flum! E alore vie che si bale ancjemò 
par unc ore e dós e tré, simpri sghindant ramags, vongulis di sclauet, 
sclipigs di aghe e pantan par oris e oris! 

Par oris e oris, che cuant che ae fin tu sintis che la pance de bar- 
cje si poie te rive par di là, tu restis ancjemò li a sdrondenáti, a sintî 
il savór dal pantan che ti cjarine la muse, a sintî lis mil e mil blestemis 
impiradis tal cür e la vôs che für no ven, che tu ás póre e póre e pöre. 

Fin che a son i claps e la arbe de rive a clamáti, che tu dismontis 
e tu ti distiris passùt, che la gnot e Je daùr a finî. 

“Va ben: viodéso chel troi? Bon, vait dréts par li. Si rive in curt 
sot la roste, dulà che al è bosc par di ca e par di là. Se no piardés timp 
pe strade, rivarés fùr prin che al fasi masse lùs e che cualchidun al 
puedi smicjáus. Hasta luego, fantats!” 

Hasta luego, hasta luego! Bon, che o strissinin un póc a paron 
Saco, che o bevin ancjemó bumbuie e pantan, che o rivin, scunîts, a 
rimpinási sù pe roste e a cjatà dulà platási par di là. Ese alc di difa- 
rent? Tal bosc prin, tal bosc daspò! Ma almancul culi a pär che nissun 
furengjer dal Tiliment al puedi rompiti i coions. Nissun, fùr che 
cjatàsi a pit, cuntune machine (la mé) lassade indurmidide te grave, 
cun la polizai che ti cîr e cul cùl frait di dîs e dîs di frait patoc! Bon, 
cumò o polsin, cussi ancje Saco si ripelis. E pensin a ce fa. 

"E cumo ce fasino?" 

"E cumò... cumò mi par una vora clár: jo vi ai salvát. I zirais en- 
cjamó cu la piel tacade ta lis cuestis, ...mi pàr ben, no? Ades i polsin 
un tic e daspò ognidun al zarà pa la sò strada. E vonde!" 

"Mmm, tu sés une vore stramp!" 

"A Duckburg a è cussi!" 

“A Duckburg? Sint, tu nus às salvàt de sclope, tu nus ás puartàt di 
paw." 

"| vevi i me interés! Vonde! Jo no vi domandi nuia! No volevisu 
traviarsà? Bon! E vonde!” 

"Bon, e vonde! E dut càs... o sin in debit!" 

“I crót che il prin pais dulà che a vendin una buna limonada al 
sedi Blauc! Jo i partis ca di una ora. Vualtris spietareis encjamò un toc 
e dopu i zirareis al larc di chel pais. Clàr?” 

"Bon, trancuo, se al é chest che tu vuelis..." 

"Si, 1 vuei chistu! E...encja par vualtris: i sin jessüts da la grava! 
Nol é püc! Se 1 voleis parà via pa la vuestra strada, viodeit di no fassi 
capi!” 

“E tu, la tô strade cuale ese?” 

"La mé! E vonde! E adés... lassimi polsá 


IM 

“Bon, alore viodin di capisi!” 
“Ce balis, Pidins!” 


Un caz: di cuant che o vin tacat cheste storie 
“Fradi, o ai capit che no vin la machine, che no vin bègs, che o sin 
app it 


Sango brutal: ma vüstu capi o no che romai o sin segnaläts 
schedats timbráts! Segnáts te liste dai vuarpas?” 


“Fuck & roll! E tu sástu o no che o sin jentràts in grave e che o 
sin ancje vignùts fúr?” 
“E alore?” 


“E alore tu sés simpri a bruntulà! Zarde bastarde: un póc di snait 


Pidins! Tu podevis da une bugade di plui a chel canon di nossere! 
“Di ché altre sere, 


intant! Tu ás durmît une zornade intierie 
daspo!” 


“Bon: ché altre sere! Sta trancuo! Disin che o vin polsát prin di 
torná a cjapà il vie!” 


“Sint, “cjapá il vie”, e je mieze zornade che o cjaminin: pensistu 
di rivá a Gurize a pit?” 


“Ben, intant tain pai cjamps, e daspò alc al sucedará, nomo?” 
“Shit: che al è bielzà sucedút avonde!” 
“Bon, intant nol plüf!" 
“Miarde, che o‘ndi vin cjapade...” 
Sint, Pidins: ma tu pensistu che o vin viodút la grave e che o sin 
riváts a sghindale?” 
“Mmm!” 


“Ouh, in fin dai conts, no si stave nancje mal, là dentri! Bon, a 


mancjavin tantis robis, ma... ancje chel caz di arbis che nus an fat 
fumaá.. à 


. ouh, ma sástu che mi án comedat lis cuestis!” 
“Mmm!” 


“In fin dai conts, Pidins, se no rivin a cumbiná nuie... o podin 
simpri torná ali, no? Il neri lu cognossin... al garantis lui par nö! Si 
cjolin cuatri lens, cuatri fueis... i sedii de tó car... Nol sarès mal dal 
dut, no Pidins?" 

“Mmm!” 


“E po... insumis, vuei diti che... 


“Si! Sango bultric, si! La!” 
“Eh?” 


52 Stiefin Morat ... 


1” 


“La vie, Saco, la vie 
“La vie ce? Sèstu fúr, zarde cragnose?” 

“La, datir chei arbui... cjale par di la!” 

“Chei arbui... caz!” 

“Un tren!” 

“E ce caz fasial fer tal mieg dai cjamps, un tren?” 

“Saco: jo no sai ce che al fás, ma se o vin di movisi di chi...” 
“Right, fradi! Anin a viodi!” 

“Alc di gnùf?” 

“Jo no, e tu?” 

“Jo nancje. E tu?” 

“Jo? E ce voléso di me?” 

“Di te? Ma cjalistu o ce fästu?” 

“Ma ce aio di cjalä? No lu ai migul ancjemò capit!” 

“Ma séstu condar dal dut?” 

“Lasse piardi, fradi! O podevin lassálu a cjasc!" 

“O vevin di rispietá il contrat!” 

“Ce müt?” 

“Par contrat o vin di jessi in tancj. Un al è un, doi a son doi, trê a 
son plui di doi, ven a stâi a son tancj! Ancje nô, romai, o sin chei che 
o sin e i bêçs a son chei che a son... cussi par rispietâ il contrat o vin 
puartât daúr ancje lui che nol coste nuie! Alore, esal alc di gnúf?” 

Avost, sotsere. Mentri che il soreli al comence a spudä inaltro, 
mentri che la arbe curte e sude madracs di cjalt che ti involugin i pîts 
e po sù sù fin tai zenoi, mentri che tu siumiis scarpets di aghe, men- 
tri che il soreli di avost si`nt va e tu restis soresere a spuda l'ultin flat. 
Spude frut, spude l’ultin flòt, l’ultin snait ator di chest cjamp 
scuadrat, dentri il caligo bas dai altris vuerîrs brauròs. 

“Bon, par avué vonde cussì! Cumo cjolét lis blusis e fasét dós 
scuadris: cinc minùts a une tucade, cinc minúts a dós, cinc minúts a 
tré. E daspo: libar! Cui fasial lis scuadris?” 

Avost. E 1 muscjins che a van te ostariis, te bireriis, tes nestris 
autostradis di zucar zovin. Di zucar cjalt, dal cjalt di avost, dal cjalt di 
vincj frutats che a an corüt, che si son pleáts e rondoláts par passe une 
ore. Fin a vuarbási, fin a trai il cùr plui in là de rét, plui in là de strade, 
plui in là di dut. 

“Caz Pidins, dulà ástu i coions? Möf ches gjambis di miarde, sta 
sot a ché bale!” 

E intant ti plúf te muse e tu cjalis e tu sés tu che tu ti plovis intor, 
tu sés tu che tu ti dislaghis dentri fin a restà vueit, fin a sunà vueit, 
fin cuant che tu ti batis tant che a une puarte e no ti rispuint nissun, 
parcè che dentri no tu sês plui. 

“Sot a chel om, o vés di incoläsi intor, o vés di scjafoiälu, che nol 
viodi plui i compagns, la puarte, la bale, o vés di sei un flat fis tal 
cuel, un flat che no lu mole mai! Caz: tacáts al om!” 

E tu cor e cor e cor! Cor prin in trop, fintremai che il cuadri dal 
cjamp al devente il cercli dal zirà ator ator. E po ingrope il to cuarp 
bulint, impire i déts dai pits tal cîl, i zenoi ta muse, disledrosee lis 
cuessis parcè che il cuarp si usi a deventà un zùc cence vues, une 
suste simpri in tîr, un argagn di vuere. 

“Domenie al tache il campionát: ce crodéso, di jentrà cussi? 
Miarde: i úl jenträt decís, i úl! No chel tic e tic, caz: véso pre di fasi 
mál? Caz, Pidins, vüstu capile di jessi plui trist! O ästu di spietà che 
1 aversaris ti implantin il comedon tes cuestis par capilu?” 

E alore cor e cor e cjale il to om tant che un nemi e cjale il balon 
tant che un nemi. Trai il balon cun odi, sacodélu, sdrumilu, fái dal 
mál, ma tant mal, fin che al resti fùr des liniis e al disi “vonde”, e al 
disi "cumó fasét cence di me parce che no vuei plui, parce che o'nd 
ai avonde di dut chest". Ma lui nol vül mai, no'nd à mai avonde e 

alore cor e cor tant che chei altris che a corin e a corin e si son fats 
cressi lis ongulis e i dincj par zuiä miór. Chei altris, che come te a 
corin parcè che ur plas e chei che ancjemò plui come te a corin par 
Jessi i miör, par vinci une maie fodrade di bécs e manda a fancùl 
cheste caz di vite e di scugnî lavorá e di scugnî dî di si e di scugni 
marcoletà par là simpri plui in sot tal stes paltan, tal paltan di D- 
Citadins cul gurviel muelát e lis sachetis simpri vueitis! O si no fà i 
bràfs, a schene plete parà jù la miarde che ti dan a scuele e a vore e 
lecà il plat par sperà di deventà C-Citadins o fuars B-Citadins o dant 
vie il cúl, i voi, il sanc tiei e chei de tó famee sperä intun inzirlós chip 
di A-Citadins! Siii! E cui crodial a chestis flabis? E po, fancül, jo no 
vuei parà jù miarde par un chip dal caz che se mai lu varai o sarai 
deventát dut di miarde ancje jo! E alore al è miòr cori, al è miór cori 
fuart e trai la bale parcè che e ledi a dispicjà il biliet, la lotarie co- 
smiche, la astronàf che mi puarti dret tal iperspazi de Champion 
Soccer, il balon stelär! E alore cor e cor e cor! 

“Ouh, Pidins, ven achi un secont! Sint frut, tu tu ás numars. 
Dabon, no scherzi... tu tu sês un che al à pit, caz, e jo al è agns che o 
voi ator pai cjamps, e alore... sástu... volevi dîti che... insumis, frut, 
domenie al tache il campionát, il to prin campionát in prime scuadre 
e duncje, ce mút aio di dî... tu tu ás pît e... CAZDALBOE VUSTU 
CAPILE CHE NOL E TANT CHE TAI ARLEFS, CHE DOMENIE 
TI STRUCARAN LIS BALOTIS INTANT CHE TU SALTIS CHE TI 
METARAN I DETS SU PAL CUL CHE TI DARAN PIDADIS A 
FRET E CHE CUANT CHE TU SARAS PAR TIARE A VAÎ TI SPU- 
DARAN INTOR E TI DARAN PIDADIS TE PANCE E ALORE 
VUSTU CAPILE SI O NO DI TIRA FUR CHEI BENEDETS 
COIONS E IMPARA CEMUT CHE SI ZUIE CAZBOEOBOE!!!” 

E alore cor, Pidins, cor e devente bastart come che al è just sei, 
cor e muart il cuel di chel che al è denant di te, muart il cuel a tradi- 
ment e béf il so sanc e soredut: cor e cor e cor. 

Cor a dispicjä il biliet, cor a montà tal tren, cor prin che lis puar- 
tis si siarin par simpri denant di te. 

[3 vè CUI DAL DIAWL SE602 


“E vò cui dal diaul séso? Drogáts indáts láts sfolmenáts beat pink 
punk sbit free fraits laris anarculins blancs cunins mats sunadórs 
coions fantulins sfantulats cingars bintars? Cui dal diaul?” 

Une vós ti discjöl dal sium, ti discjól dal cjalt, ti discjöl... ma trop 
vino durmît? E... sino partits almancul? No, che il tren al è simpri fer 
e simpri tal stes puest! E alore ce ese? E di cui ese cheste vós di orcu- 
lat che nus tontone? 

“Caz, orculat, se tu as di bussa cualchidun, va trancuo a bussa 
Saco, che cumò che pensi, al è un grun plui biel di me!” 

“Ce Saco? Ouh, o ai dit cui caz che o sés e ce che o fasés achi!” 

“Cemüt ce che o fasin achi?” 

“Séstu ferovir?” 

“Ferovîr? Ma séso láts dal dut?” 

“E alore ce ti impassistu?” 

“O sin chei che o sin: ástu voie di sentáti? Il puest al è, se no va 
fúr des balis e poie il cúl di une altre bande!” 

“No, no si sin capîts, fantats: vò o lais a poià il cúl di une altre 
bande, che chi dentri o comandi jo!” 

“Parcè, ástu prenotát?” 

“E dut il scompartiment?” 

“Plui che dut il scompartiment o ai prenotát dut il tren. Insumis, 
blave bastarde, se no le vés capide cheste e je cjase me! Me, che o 
sarès jo, Sine Franc!” 

“Cjase tò?” 

“Un tren?” 

“E alore? O soi un che a i pläs il moviment! Esal alc?" 

“Un tren to?” 

“Une cjase?” 

“Sigur, e cheste e je la sale.” 

“La sale? Ma se a son lis sentis di un tren! Biele robe!” 

“No sono poltronis? E *lore?" 

"Siii! E la cusine dulà ese?" 

“Ta chel altri vagon: un vagon la cusine, un vagon la sale, un 
vagon il studi e un vagon la cjamare!" 

“Ti plas stà tal larc, nomo?" 

“Ce? Anin che us ofris un alc! Ma vó, cui dal diaul séso?” 

“Alore tu tu saressis il famös Pidins! Ben, ben rivät! Alore, prin 
di dut: scarpis tacuts di gome... scarpis tacuts di alumini... numar? E 
po... tute... a voli o disares cheste misure achi... dös tutis pai alena- 
ments... e... bon une tute pes partidis. Esal dut? Ah, la borse! Cjo... 
ché altre robe cumbinarin plui indenant. Bon, cumò va disgambiti, 
che daspò ti presenti l’alenadòr, i tiei compagns e... bon, va là!" 

Biele ché sere di avost! Caz, cutuardis agns, voie di zuià di balon 
e une scuadre cussi che ti dis: “Tu vegnis a zuià cun nó!" Ce? “Si, o 
vin bisugne di un tal mieg come te. Ti vin viodüt l'an passat, tu nus 
plasis!” Tu nus plasis? Ma se l'an prin o vevin piardüt trente partidis 
su vincj! E cuindis goi fats e cent cjapáts! Che cuant che o tornavin 
cjase cun mancul di cinc goi di scart o fasevin ficste! Ce caz àno 
viodüt di me? 

“Ah, Pidins, ancjemò une robe: esal clár il contrat? Bon, i tiei a àn 
firmat, tu ancje: cumó tu sés dai nestris! Achi tu ás la tó ocasion, tu 
puedis comedáti lis cuestis par simpri: viót di fà ben e no tu varás di 
ce pentiti!” 

Biele ché sere di avost! Caz, cutuardis agns, voie di zuià di balon 
e une scuadre cussi, cui camarins par disgambiási che no pugavin di 
pit, di sudór, di pis, cui zuiadòrs biei, cui cjavéi biei, cui voi biei, cui 
nas biei, ducj alts, ducj vuerîrs usáts a masanä chei che a vevin 
denant! Ducj nets, vistüts pulit, fin cu lis mudantis bielononis! Caz, e 
Jo cun lòr, ta chel scuadron! Miarde, che daspó di vé passát tré agns 
a cori di bant ator, cheste volte lis torni dutis! 

"Pidins, chest al è Josef, l'alenadór, e chescj a son i tiei com- 


pagns. Cjatiti un puest e comediti. Alore, comencin a presentá tacant 
di Marc, tiarcin..." 

JO E IL TRES 


“Ma ce voléso savé voaltris! Che un tren par voaltris al e dome un 
argagn che si móf e che us puarte par ca e par là! Dome une colone 
di vagons che si movin parsore di dós sinis e che partissin di une 
stazion par rivá ta che altre! Mangjait achi! E stait a sintí, che cumò 
us sclaris jo ce che al è par dabon un tren! Che ché che si viót e je une 
golaine di perlis instregade parsore di un fil di arint! E nó, cumo, o sin 
dentri di une perle, o sin il cúr preziós che al móf la vite! O sin den- 
tri di un cúr che al bat e che dulà che si móf al dà vite! Capîso la 
grandece? Capîso la impuartance? Il tren al è la piche, il pont plui alt 
de culture e de tecniche umane! II risultát sflandorós di secui e secui 
di scuviartis, il lúc dulà che si àn dat cunvigne la sienze de nature, la 
mecaniche, la storie e la filosofie! Il tren! Mangjait ancjemó, che 
a'nd è! 

Ma disétmi voaltris se al esist un mieg plui alt dal tren! No 
l'avion: cussi lontan là adalt, cussi frét, che tu podaressis jessi intun 
ospedal invezit che suntun alc che ti puarte ator! No la machine: cussi 
periculose, cussi rumorose, cussi incuinant! E po, lassait che o disi ce 
che o pensi: cussi brute! Véso mai viodüt une machine biele? In dut 
il mont a an metüt in pits no sai tropis fabrichis e no sai trops modei: 
nie di fà! Brutonis! Dome robis di fà riviel di stomi! Brutis, pigulis, 
cence un stra; di comfort! E a scugnin gambià model cussi dispès 
parce che la int no son stupits: a restin incantesemáts, le vuelin, le 
cjolin, po si pentissin! E a pensin: ma ce dal diaul mi àno fat par fámi 
cjoli un ratai metalizät cussi schifös! E alore a gambiin machine, e 
daspo di véle gambiade a gambiin ancjemo! Al è clàr, no? A son cussi 
brutis! Altri che design! Un tren, invezit: véso mai viodüt cualchidun 
gambià tren? Chei che a son a restin fin che a sclopin! Parcè che a son 
biei e parce che a funzionin ben! E a son grancj! Distapone ché butilie 
di neri, par plasé! 

Larcs, comuts, grancj! No che tu devis stà sentát intune cjadreute 
che cuant che e je comude tu puedis rive e no rive slungjà lis gjam- 
bis! Intun tren tu puedis distiráti, rondoläti, saltà, zirà, cjamina, pissà 
e caga! Esal póc? E lis prestazions! Trop svelte corie une machine? 
Cent? Centecincuante? Dusinte? Ma un tren! Ancje a tresinte, a cua- 
tricent, a cinccent... 

E no stin a contà dut chel che ti pues sucedi intun tren: cjatà, co- 
gnossi, zuia, taconà, durmi! Frutats: Cheste e je une machine perfete, 

tant al è vér che un om tal tren al pues vivi dentri, intune machine no! 

Il formadi fresc lu ai finùt, al è restàt chel di gratà. E po: la rivo- 
luzion! La rivoluzion! Il tren al è il simbul dal moviment, de rivo- 
luzion! E l’art, la puisie, la leteradure, il cine! Il tren al è vite, parce 
che la vite e je moviment e il tren al è moviment di gjonde, moviment 
rivoluzionari, un imni al sfrancjäsi dal om, un imni di libertát che si 
fas mediant dal movisi! Véso ancjemò fan? Spietait... si, o ai une rie 
di luianiis che o podin disnigä! Luianiis: la cjar dal purcit che e 
devente la flòr fasintsi forme: tancj vagonuts un tacát di chel altri! E 
cussi o sin nó cumo: la flor de umanitát, che e devente flór parce che 
e devente luianie, impirade te forme dal tren! 

Fruts, jo o ai i miei agns e crodétmi che no son bufulis! Jo al e 
agns che o vif chi dentri! Di cuant che... di cuant che... di simpri, 
frutats, di simpri! Che o ten net, che o lustri e ingrassi i mecanisims, 
che mi jempli di cheste energjie e di chest inzirli! 


Movisi, chest al € il paradigme dal vivi! Moviment e rivoluzion! 
Ma cumò, contaitmi alc di voaltris! 

“Tre cuarts di ore! Tre cuarts di ore! E o vuei viodi cui che si 
ferme, cui che si rint e o vuci viodi tropis feminutis che o ai chi! E 
cori: che i pits no devin nancje capi se la arbe e je plombe di ploie! E 
cori che se il sanc nol rive plui a stà dentri tes venis, che al sclopi fùr, 
che us cori pe muse, che us vegni fùr pal cùl! Altri che cjapà goi tai 
ultins cinc minùts come domenie! Altri che viodi undis pipinots 
incantesemáts cu la lenghe di fúr! Che jo no voi ator pai cjamps di 
balon a fami ridi daur! Che cumo us insegni jo cui che al è Josef dai 
Maloros, cognossùt ancje come Crodie! Che bisugne vé coions! Che 
cui che nol à coions che al stedi cjase!” 

Sì, caz, a cjase, fancül! Che o soi achi par zuiá di balon caz, che 
o soi achi par zuiá vafancùl che il fiät mi sbreghe il flanc fancúl! Che 
se ti segnin tu ás di vai che se tu piardis tu ás di vaî che se tu vincis e 
tu zuis no masse ben tu ás di vai! E vafancúl che o sin chi par zuiá 
che il balon al è un zûc che se o devi vai o voi a vai in fabriche, o voi 
a vai a scuele, o voi a vai no sai dulá ma caz, che jo soi achi par zuiä 
di balon, no par vai e par spudá sanc curint ator di chest cjamp di 
miarde cun cheste ploie di miarde cun chest frét di miarde! 

“E vonde tirà indaúr il pit in partide! O véso póre di fási mal? Che 
se o ai di vé une scuadre di fenoi alore al e miôr che o gambiedis mi- 
stîr, che chi si ven se si an coions, che chi si ven se si vúl vinci, se no 
si à póre dai aversariis! E se si à flat! Che se no vès flat o podés voltá 
viars il camarin, lassá li la borse e lis scarpis e gjavási fúr dai coions! 
Che ducj a volaressin vivi zuiant di balon ma bisugne vé coions, 
bisugne jessi oms! E fin che no lu capirés, o corarés! Sigúr: fin che il 
cúr al sclope o fin che o rivarés a tignî i novante maledets minuts che 
e dure une partide!” 

Cjamp di miarde, ploie di miarde a alenadór di miarde! Che jo o 
soi vignút achi par zuiá! E daitmi la bale che us fás ben viodi! Altri 
che cori! Fancül! Altri che fami cressi lis vissiis tal polmons par chest 
coion che nol capis un boro di un caz di nuie! 

“Che cuant che o saltais di cjáf si jevais di un milimetri di tiare! 
Esal pussibil? Che o fasés riviel di stomi nome a viodi! Che jo o vuei 
fà di voaltris une scuadre, no un bar di fenoi!” 

Ma ce caz centrino i fenoi? Che se ancje o vessin di jessi fenoi no 
podaressino zuià di balon? Coion stupit sbolfadòr di basoalitàt al 
cubo che se ti viarzin la puartute dal garneli e ti cjalin dentri a cjatin 

nome il video in blanc e neri (parce che no tu ás avonde byte) di une 
partide di serie Q di basse classifiche piardude cence storie e cence 
glorie! Che jo o soi chi par zuiá di balon e no par sintî un bús dal cúl 
cu la lenghe che al sbare monadis e al impeste l’aiar che no si rive ore 
nancje a respira! 

“E cumo dis progressions! Daimo, che o vuei ben viodi se o rivin 
a vinci domenie che e ven!” 

Che si zuie par vaî, che si ving e si vai, che il balon no lu tocji che 
al è un secul, che chi al è nome di cori e di vaî, che jo soi stuf, che 
vafancúl muse di miarde fraide, che jo cumò mi fermi e mandi a duc; 
e vafancùl! 

“O sin scjampäts, fradi, capissistu! O vini vuarpas che nus fladin 
intor, e dut parcè? Parcè che nò no acetin cheste socjetàt di miarde, 
parcè che nó si gjavin für di chés nainis che ti fasin fà di frut in sù! 
Caz, o sin furengjers e nus crochetin! Fancùl! E insumis, o scjampin 
viars soreli jevát dulà che o cognossin fradis furengjers tant che nó, 
capissistu? Caz, in fin dai conts, ancje nò o volin savoltà cheste 
miarde! E alore o scugnin trotá, se no o sin dal gjat! Dal dut! La 
machine, ti vin contàt... e po, se si fermin nus gafin cuant che a 
vuelin, capissistu? Se rivin a rivà lajù... là o vin contats, o cognossin, 
là... caz, Franc, o vin di rivà a soreli jevät, capissistu?” 

Sango lari di un Saco! AI veve capit imediately il rondoleo dal 
alar e si veve scjucät di bot masanant nainis scalembris che a podevin 
jessi bevudis nome di un sfolmenát di lungje dade! Come che al 
pareve chest Franc, sango manarin! E vamos a pará sü storiis di movi- 
ments tiráts sü tal moment e di une mission impuartantonone che o 
varessin vüt di distrigà a Gurize. E ta chel mitre di peraulis, la robe 
plui oneste che si podeve fà e jere ché di dà une man a Saco par di- 
stirà dal dut il sfolmenat. 

“Sango brigant, Franc, par fàle curte, se tu impiis la precolize e tu 
nus däs un tir viars Gurize Gorica Görz, tu das une man a nó e a dut 
il moviment che si móf di sotvie cumo! E se al è di paiáti...” 

“Figurâsi: paiámi! Nol esist! Par me o sês fradis, compagns! Lu 
ai dit prin: o sin cjar te stesse luianie! O podés domandämi di dut! 
Cjalait: véso fan? Sét? Voléso durmî? Cheste e je cjase vuestre, cussi 
come che e je di ducj chei che le pensin come nó! Trop che volés! O 
podés fermási trop che volés!” 

“Danke, ami, zarde trute, tu sés par dabon un fradi! Ma nó o 
varessin primure, capissistu? Tu sás cemút che a son chestis robis! E 
po no volaressin che fermási masse intun lúc... capissistu?” 

“Nus spietin, Franc, nus spietin e al è impuartant!” 

“Sigúr che o capis! No sarai jo a fermáus, ma almancul pe gnot 
che e ven!” 

“Bon, une gnot...” 

“Si, ma doman di buinore tache il brustulin e...” 

“Ah, ce che o volés! Us prepari une buine marinde e alc di puar- 
tà vie! O podaressis taià ju pai cjamps fin a...” 

“Cemüt “taiä ju pai cjamps”? E tu? E il tren?" 

“Nus puartistu o no?” 

“Puartáus? Cemút?” 

“Cemút “cemat”? Ti ai pûr dit: tu tachis il brustulin e tu fasis cori 
il vapör viars Gurize! Ce caz, zarde bastarde!” 

Franc al tichignave cui voi duc i cjossui che al rivave a gafa. Al 
cjalave par dut par nó cjalà in muse me o Saco. Ma ce problems 
vevial? Semplic: i problems a jerin, ae fin, nome un, ma cussi decisif 
che ancje un sfolmenát tant che il sfolmenát di Franc nol podeve fà 
di mancul di viodi. 

“Zarde blave: séstu diret di une altre bande?” 

“Bande? Fruts, magari cussì no, chest tren al e fer!” 

REG 

“Fer, stop, keine, nuie! Al è agnorums che al è fer! Insumis: di 
culi no si mòf!” 

aber Mar 

“E alore il “moviment, la rivoluzion, la storie, il cine, il ce dal 
diaul?” 

“Un tren fer? Stastu parsore di un tren blocát? Caz se al e fùr chel 
ca! E al fevele di cussi e di culà e...” 

“Miarde! Ese colpe mé? Crodéso che al ledi a tocai un tren? Al è 
un tren eletric, chest! E la curint le àn gjavade che no sai trops agns 
che a son! E alore jo cemüt lu impio? Cu lis batariis?” 

“E alore ce tabaistu di moviment se tu sés inclaudát dùr culi?” 

“Ce centrial? Inclaudát: un tren al è un tren, in fin dai conts! E po, 
jo lu ten a puest e o stoi pront, e daspò... pues simpri sucedi che...” 

“Si, che il tren si rompi i coions, che ti dedi un rip tal cúl e che al 
ledi a fancúl ancje lui! Pidins, vamos a durmî, zarde y zarde, che 
chest al è plui fúr di nó e di ducj i furengjers che o vin cjatàt di lunc 
in sù!” 

A scjasse cjäf Saco mi cjalave come par dîmi che o vevin nome 
piardùt timp e, palpant un glut di tabac tai lavris, al tacave a resoná di 
là a durmi che al jere miör. Di bot, un colp, un bot, un tuc, un alc al 
rompè il cidin de situazion. 

“E cumo ce sucedial?” 

“Sango brigant: nus an sbatút!” 

“Cui nus sdrondenial? Buh, cumo al è dut fer!” 

“Eh? No no, ce sbatút! A devin jessi riváts chei de Hacker Garber 
Big Bum Band! Zovenats che a vegnin culi par... Caz, fuars chei a 
puedin fá alc par voaltris! Ma sigúr: anin te locomotive che us ai pre- 
senti!” 

Bon, e cumò o ai la bale! Le ai tal pit lizere e dolce e ancje jé si 
invuluce intor di me fin a deventà part dal gno pit. E o bali. O bali 
butantmi prin a gjestre e po a campe, lassant inclaudáts i zuiadórs di 
ché altre scuadre. 

I zuiadórs di ché altre scuadre a deventin piere cuant che o passi 
Jo. E jo o bali, o bali ator di lór impirät tal vint che soi jo a inventà. E 
o bali inventant figuris, scrivint cu la bale un disen lunc metris e 
metris tal sfuei vert dal cjamp. 

E jo o bali e la int che mi viòt no sint la musiche che o sint jo, ma 
a capis che alc mi móf, che alc mi puarte. Fin che o rivi li di un ör 
imagjinari e o lassi il pit tal aiar a saludä il balon. 

O sint la ultime bussade che il gno pit al dà al balon e o viót lis 
alis de sfere che si viarzin e a indrecin la bale dulà che jo o ai volùt 
che e rivas. 

E vele la bale che e incrose il cjamp, che lu sejavace, che lu taie 
par dret e par stuart, che e cole tal pit dal centriatac, o un metri plui 
indenant de ale di campe slançade te fasse, o salacor che e cor viars 
la puarte, a ciri di sejampa a lis mans dal puartîr, lis mans dal puartir 
jevadis tal cil a robà libertàt al gno bal. 

"PIDINS! CAZBOION COION! MA TROPIS VOLTIS AIO DI 
DITI ANCJEMO PARCE' CHE IL TO CURVIEL DI MINORAT LU 
CAPISSI: TRE PAS TRE! E PO VONDE, CHE NO TU SES NOME 
TU A ZUIA, E CHE LA BALE NO À DI LA DULA CHE TI PARA 
TI! CHE SE JO TI DIS CHE TU DEVIS FÂ TRÊ PAS E PO 
PASSÂLE A CARLI CHE AL INCROSE A GJESTRE, TU DEVIS 
FÂ TRÊ PAS E PASSÂLE A CARLI CHE AL INCROSE A 
GJESTRE! E NO BUTÂLE DULÀ CHE TU ÂS VOIE TU, CHE... 
CEMÜT? CE? CUI VEVISTU VIODÜT A ÇAMPE? MA TU NO 
TU DEVIS CRODI NUIE, CAZCAZBOE! TU NO TU SES CHI 
PAR FÀ CE CHE TU CRODIS TU! ASTU CAPÍT? O CEMUT AIO 
DI DÎTAL? INSIMINIT DI UN COION! O FORSIT PAR CAPILU 
ASTU DI FÀ UN POCJE DI CORSE? UNE ORE E MIEZE DI 
CORSE? EH? COION DI UN COION! VUSTU FÀ IL ZUIADOR O 
CE? O VÚSTU RESTA TE MIARDE DI D CITADIN CHE TU SES? 
CHE TU SÉS! CHE TU SÉS! CHE TU SÉS!” 

34 HACKER GARBER 


E alì a son siet vot di lôr che a tovin a rutin a rugnin a sbufin a 
cuarnin cun trombis bandons saxs e trombons. E lì che a pivetin un 
davoi inzirlós di tump e tump e tump e tump che al jemple il lodar de 
locomotive, che al sglonfe lis lamieris tant che une cjamare di bici- 
clete. Un batibui che tu ás un biel ce fa a sghindä lis notis che ti rivin 
intor dapardut, pugns che a svualin tant che passarats te scjaipule 
cjocs spaurîts cul bec uçât di fresc e tump e tump e tump e tump e 
tump. Cussì che Franc nus cjale, po al sberle par fáju tasé, po al torne 
a cjalánus, po al torne a sberlá e po no nus cjale plui che tant se chei 
no lu sintin, parcè po nó varessino di cjalálu? Fin che in cualchi mút 
il toc che a stan provant al finis, lis trombis e 1 bandons a parin vie a 
rondolä ancjemò par un cualchi alc e la fumate des notis si poie planc 
planc par tiare o e svuale für dal dut. E si respire. E si viodisi. E Franc 
al pues sberla e ancje rivà a fasi sinti. 

“Frutats! One minüt, par plasé! O vin dai ospits cun nó! Saco, 
Pidins, us presenti i “Hacker Garber”, the best bande bestie cingare 
tecno staiare net pirate, ven a stài: Eme, Mauri, Trauli, Albe, Zuan y 
Marghe, Leal, Elial, Bafian, Tristan, Ulric, Insic, Lou — ring und Sir 
y Ada, Eda, Ida y Eno, Malo, Pivo!” 

"Bon, alore une polse! Für di bevi, fradis, che cuant che si viodin 
musics gnüfs bisugne trai the wine and gloti un glut!” 

E cussi mi inecuarg che no son siet vot di lór ma un pócs di plui. 
E che i struments che a sdrondenavin, cuant che ju lassin par tiare a 
son ancjemo cussi scjassáts che a parin vie a conconá, a sbolseá, a pi- 
rulá, a marcoletà tant che ocats e gjalinats in acit cul trip voltàt in ven- 
cul par une volp dentri tal pulinàr! E che insom dal lodar, dongje de 
strumentazion ferme patoche frede lustre muarte al è un gredei di fii 
implantats tal gurviel dal tren di une bande e tal gurviel di un PC por- 
tatil di ché altre. E une cui ocjaluts che e atint al argagn ae flebo ae 
respirazion artificjäl al cedaldiaul che al è! 

“Eme, mole l’imprest e ven ca che ti conti di chiscj doi!” 

E Franc al conte intant che al zire il cabernet franc plui bon e garp 
che o vedi mai bevút, e al conte chei cuatri piscjei che i vevin contát 
prin e i struments a son ducj par tiare fers che nissun ju tocje, nome 
che ogni tant mi volti scaturît parcè che une trombe di bessole e partis 
cuntun la, ma cuant che mi volti viars di jé nol è nuie di fà che al pár 
dut cuiet! E alore mi met cuiet ancje jo e si met cuiet ancje Saco, e o 

stin cuiets cussi come che si pues stà cuiets ta chel puest, che cun chel 
trop di int che al à, al somee, plui che une locomotive, il bultric di un 
reatór nuclear rivät dongje dal pont di crisi. 

Il bultric di un reatór nuclear ben ont cul miò6r cabernet franc dal 
marimont! 

35 MA JO © SO SICURE EHE CEST 
BIROS AL PUES MOVISOÈ 


“Ma jo o soi sigure che chest birog al pues movisi, capîso? Franc 
al è simpri intor di chescj argagns e che ti ju nete e che ti ju busse e 
che ti ju lustre... ma la robe no je ché! Lui al sa a contati lis vits e i 
bulons di dut il tren, e intant che al conte... velu li che al è ancjemò 
fer dentri di un casselot ruzinît! Jo lu cognòs di agns, e dutis lis voltis 
che o rivavi al jere chi che al passave svuirg e che al diseve: “Eme, il 
telár nol è mal! La curint no je, ma i timps a gambiaran e cence savélu 
tornaran a fäle cori: jo o spieti e o resti pront e daspo...” E al è di 
cuant che lu cognòs che al pare vie cun cheste naine. Ma ce ‘ùstu che 
la curint e torni! E se e torne cuant che tu duarmis o che tu sés a pissä? 
E alore o ai pensat: “bon, se il problem al è che e mancje l’energjie, 
alore viodin di cjatále di cualchi bande!” Cussi une di o jeri incante- 
semade a viodi un mulin: e chestis velis che a zirin che a zirin che a 
zirin... véso presint? E ali si à impiade la coce: “Al è clär, caz! Alè 
dut clár: la musiche!” 

E di ché volte... cjale, o soi sigure: chest birog al svualará cu la 
musiche! Se une trombe e a butat jù lis murais di Gjeric, se lis sirenis 
a puedin striati cul cjant, se lis pantianis o i madracs a restin incocalits 
denant di une pivete... caz! Rivarin ben nó a fà movi une locomotive 
cun cuatri vagons inruzinîts! Bon, nol è cussi semplig: bisugne co- 
gnossi i rapuarts matematics e chei magjics che a lein tra di lór lis 
notis, rivà a capî i acuarts, i ritmis, i timbris juscj di movi, e po lis 
armoniis e lis melodiis... bon, nol è cussì semplic! Ma intant o ai dit: 
"Provin! Caz! Se no rivin nö Hacker Garber, cui vüstu che rivi?" 
Cussì o vin colegát un ordenadór al tren, cuntun program che o ai fat 
jo e che al rive a voltà lis ondis musicáls in energjie eletriche, e di ché 
volte o vignin culì tré voltis par setemane a prova! Caz, se no soi si- 
gure che o rivarin a fà cori chest besteon indurmidit!” 

“Ma fin cumò... esal sucedùt alc?” 

“Fin cumò... bon, o sin riváts a dài un par di scjassadis, ma... o 
vin provat l’hip tecni hard fusion roll beat slis klez balcanic bach rap 
jazzz... a manete... cheste setemane o sin daùr a provä marcis mi- 
litàrs turchis e... bon, fin cumò ce centrial? Ma o sin sigúrs che si 
movarà cheste balene dal caz!” 

“Augúrs, alore! E... sintét: nó che no vin timp di spietà che o 

cjatadis l’acuardi just, ce esal miór che o fasedin par taià viars 
Gurize?” 

“Duncje, i problems che o vés a son doi, mi par di capi: rivà a 
soreli jevát e il fat che o sés státs schedáts dai vuarpas!” 

“A dî la veretát i problems a son ancje di plui, comengant de mé 
machine che...” 

“Bon Pidins: trancuo! Alore, fradi, nó o vin di rivá fin a Gurize. 
O vevin viodút il tren e Franc nus a insiminît par dós oris cui trens che 
si movin, cu la rivoluzion e ce caz ancjemò saio jo! E alore?” 

italo reti 

“Eme: e Savôr?” 

"Savór? Mmmh...” 

“Bon, almancul a rivin fin a Palme 

“Si, nancje mal, tu ás reson! Cuant partissial, lui?” 

“Ogni matine, adore! Se cumo voi a visälu, si rive a cumbinà za 
par doman!” 

“Bon, Lou, e je la miór robe!” 

“E cui saressial Savór?” 

“Savòr al un nestri ami. Al fas il contadin a Bugnins e al tire sù 
robe par chei de citàt e le puarte a vendi al smistament di Palme... 
Cumö a vegnin sù i sparcs e al fás i viags ducj i dis.” 

“Al à un furgon: se a stan i sparcs o podés stà ancje voaltris!” 

“Al è un ami, no son fastidis!” 

“Bon, Pidins, fin a Palme o sin trancuos!” 

“Si, caz, ma al reste il fat de schedadure!” 

“Miarde bule y secje! Une robe par volte, fuck!” 

“Fradis, il tren no sai a dius cuant che si movarà. ma pe 
schedadure o podin provà a fà alc cumo!” 

“Fa alc?” 

“Ehi, Garps, ancjemò un colp cun ché di prin, intant che o gam- 
bii i colegaments dal brustulin! Dai, caz, din ancjemo une scjassade a 
cheste ratatuie imbulonade! E fúr il cabernet e zarde y zarde!” 


pa 

Vonde, fancùl e vonde! Che forsit e je vere che jo soi nome un D 
citadin e o restarai simpri un D citadin, ma jo mi soi rot i coions, mi 
soi rot i coions, mi soi rot i coions! 

Che jo o vuei zuiä di balon, che zuiä di balon al è une art, al è fa 
une opare di art. Migul che jo no vueli zuiá dür! Jo no ai pòre di fámi 
mal! Ma ancje zuiá dúr al è un bal lizér, al è une musiche dolce, al 
è... Vonde! Che o sai ben jo cumò ce fà di cheste caz di bale! 

Dulà aial dit Crodie di traile? A gjestre? 

E trops pas devio fa prin di passále? Tré? 

Fancúl! Jo o fás tresinte pas! Tré mil pas! E la bale vignît a cjo- 
lile! Vignît a muardile, cheste bale, vignît a sclopále, a brusále, che 
avué jo o bali achi pe ultime volte, e us fás ben viodi jo ce che o soi 
bon di fa! 

Che o soi masse svelt par ducj voaltris, rincobasoäi vistúts tant 
che soldatuts! Che us schiribicji un par un! Che o passi la linie di cen- 
tricjamp e o voi indenant cence che nissun al rivi nancje a tocjámi, e 
O passi ancje la linie dai difensórs e o jentri ancje te aree di rigór! Che 
mi cjati ancje bessól cul puartîr denant, che o podarès fintá, trai e 
segna, e che il stadion si siararés intor di me par imbragämi e ancje 
Crodie al varès di tasé, di gloti dut e dimi: “Braf Pidins: no ai pe- 
raulis, tu ás fat une robe cosmiche!” 

Si, parce che bevisi dute la scuadre aversarie corint par sessante 
metris e je dabon une robe cosmiche! Ma zovaressial a alc? 

Mi zovaressial? Ta cheste scuadre di miarde, cun chest alenador 
di miarde e cun chescj compagns di miarde? Zovaressial a ce? Che a 
son nome dai supebigui cence cjaf e cence orelis par sinti la musiche 
che ti guide tal bal dal balon! 

E alore fancül, che jo ni che o finti, ni che o trai e ni che o segni! 
Jo mi volti e o torni indaúr! Mi volti e o ziruchi tornant a bevimi ducj 
i zuiadórs dal cjamp e cheste volte ancje i miei compagns! E corint o 
passi ancje dongje de bancjute di mister Crodie, juste par viodi pe 
ultime volte la só muse di coion smuelát! E o cor o cor o cor. 

Cence che nissun mi fermi, cence che nissun mi tocji. Par passe 
otante metris, passant no sai tropis liniis e no sai trops oms! Fin cuant 
che dabon mi sint pront di fintà, di trai e di segna! E lu fas, lu fas 
mentri che il gno puartir al reste fer come un cocal. Che no si spietave 
che jo o rivás denant di lui e di li o centràs il cjantonut plui lontan. 

Il cjantonut plui lontan che si viarg par me tant che une puarte, 
une puarte che mi fàs jessî dal dut e par simpri di chest mont di 
miarde e che mi torne a regalá la miarde di simpri, dal D citadin che 
jo o soi! 

E fuckoff human race! 

A 
37 BOMBARDA IL PUART 


E al scjasse! Che al tache a saltuçâ e a sdrondenâ c sofletâ un 
niçulament di ca e di là che un o si indurmidis o al bute für dut. Ma 
stant a dut chel che si à parât jù e al davoi sburtât für dai otons, o si 
bute für o si gumite la anime. 

“Ma ce caz di robe staiso sunant?" 

“Al è un toc nestri: “Lisergjiche Mazurke 

Che un spali di spins si impire intune orele e al jes par ché altre e 
ti resente il gurviel passant jenfri i neurons tant che il fil jenfri dai 
dincj! E intant Eme trancue e comede l'ordenadór: e distache i fii dal 
tren e e comence a tichignà uns doi botons e po... 

“Bon, cumò vonde! Fermait un marilamp!” 

Che si respire, che tu sintis il fil che al jes dal cjáf strissinantsi 
daúr cjar, pinsîrs, fotografiis e alc altri restàt lenti imberdeat! 

“Alore: jo soi pronte! Duncje, par fále curte: vò o sês stats 
schedáts intun pont de rét. Di li la robe e je rivade, traviars di une 
schirie di passags che no us interessin, intun altri pont che o podin 
clamà “centri”. Sino? Bon! Di chest centri e je lade di rive in jù par 
dute la rét. Duncje: nó o vin dös possibilitàts: bombardä il puart di 
chest centri, cjapä possediment di ducj i magazins informatifs, brusà 
fùr sù dut e di li distrusi dutis lis coloniis. Cheste e je la prime possi- 
bilität. No dis che no si rivi a fále, ma al è un risi seri che no coven- 
ti. Di là dal fat che une volte bombardát il puart e jentráts tai maga- 
zins, o podaressin cjatäsi taiáts für de possibilitàt di torná a cjase. O 
saressin muarts, insumis! Circondáts, cjapáts dentri doi fúcs... 
muarts, po! Ma, di là di chest, ancje se no rivin insom e tain il tacon 
par timp, lór a tornaran a fá sú puart, magazins e vie indenant cu lis 
riservis informativis che a tegnin di bande e che nó no podin rivá a 
gafa! Esal clar?” 

“Bon, l’esperte tu sés tu...” 

“Se e je une robe che no si pues fa, ce stästu a piardi timp a con- 
tánuse, zarde clare?” 

“Ma ce ninin che al è chest! Ben, la seonde possibilitàt e je ché di 
impirási di scuindon, jentrá dentri cuant che al fás scúr e che nissun 
ti viót. Po, lassá dut cemút che al stá, no tocjá nuie, spietá che al rivi 
dentri alc e tal moment che a molin par tiare chest alc par pesálu, 
alore nó o lassin un nestri regalut, cussi no si inecuarzin de diference 
di pés. Chest regalut che o lassin nus fasarà di operari, lant a mudá 

nome i vuestris dáts. Clär? Di li dut si slargjarà ator pe rét e ancje al 
rivarà a passà tes riservis informativis par mudà ancje li lis cjartis. 
Clär?” 

Bones 

“Se al funzione...” 

“Sigùr che al funzione! Stait a sinti: prime di dut o vin di riva a 
jenträ tal puart cence che nissun lu sepi. A son tré pas di passa! Il 
problem al dovares jessi che cuant che tu rivis a passà un nivel, chest 
lu comuniche al seont, che al passe l’informazion al tiarç che al è un 
cualchidun che al è daùr a prová a jentrá dentri, cussì che al ven 
mandát un rinfuarg a blocä la jentrade dal puart. Al dovares jessi un 
problem, ma tai fats o soi za rivade di un pieç a capi cemüt coioná 
chestis luianiis! Daspò di chest bisugne jentrá tal magazin just, fà dut 
pulît e fà in müt che il nestri operari al lavori par ben e cence fastidis. 
Podaspo a son altris cuistions che a son dongje, ma chés a son il man- 
cul! Bon, vino di là?" 

“Un moment, Eme: e il risi cuál esal?” 

“Il stes di simpri: restá sfolmenáts tal moment! Ma nol sucedarà 

“Parcé no?” 

“Parcé che nó o sin tant plui in gjambe di lör! Clär, no?” 

“Right, sûr, tu mi plasis! Mene la mantie dal brustulio e anin a 
comedá lis cuestis di chei bastarts!” 

“Bon! Ouh, Garps, chest al è un lavór di fà adun! Duncje, par 
passá il prin pas a i úl une punke polk, e daspò... vignitmi daúr!” 

“Bon, noaltris o sin pronts: e un, e doi, e tré... anin!” 

E vie un cedaldialu di trombis che businin che dut si torne a 
sdrondena, scjassä, nigulá, che dut si sglonfe fin a sclopà, si volte fin 
a rondolá, si cuntuarg fin a... e Eme e dance te tastiere dant il timp ai 
Garber, e il so cúr al va in stiele, e la pipine dai voi e devente il ledrós 
di un cîl che no viodin, di un viag che e je daúr a fà ta tiaris che nome 
jé e cognos. E e va culete, e e va cuiete, su lis aruedis sbaradis für des 
trombis e dai sax, biel che mi sint a liulà e che no sai se cheste 
musiche e podará mai movi un tren, ma di sigúr o sai che e rive a movi 
il cabernet che o ai bevút! E alore o scjampi fúr mentri che si robalte 
fùr ancje lui, intune pissande ruane che e cjate te jerbe une tacje com- 
pagne che Saco al à apene finút di dá fúr. 


[EL 

E a 
WEI CAFE 


Criche di, che Franc nus puarte un cafè di chei che a rivaressin a 
asfaltà ancje i nùi! Sango tango, caz, lu pari jù tant che parà ju scjalins 
di marmul, e che mi cole tant che un pieron tal lac di cabernet che mi 
è imò restat tal stomi. Un cafè par me e un par Saco, che al béf sdron- 
denát culi dongje. 

Un cafè, e dai Hackers no un segn, no un alc, no un nuie. Cricá 
lustri di soreli, soreli palotule dal cjáf, che ti travane e ti sacode, intant 
che Franc al passe chest birog di tren cuntun strac. E al cjante trancuo 
cul strag in man. 

Franc che di matine al passe il straç dal so tren ruzin e muart! E 
che nus da ancjemo cafè. Café e un sfuei. Che lu viarg. Che mi imbar- 
lumîts cheste robe cussi masse blancje, caz! 

E o lei: 

“Mandi, fradis! Dut a puest: il puart al è stàt bombardât e o sin 
rivâts insom! Cumò o sês tornâts frutins, o sês nets, free, libars! O vin 
visât Savôr: us passe a cjoli sü ator lis sis: us dismovarà Franc. 

Hasta luego, pâs y rondulis. 

Hack Garps” 

Ator sis... E il polvar dal furgon al jemple il di. A rivin Savôr e la 
sô precolize. Il cafè si môf tal stomi tant che une balute di fliper e 
ogni volte che e sbat tal fiat, tal cùr, ta cjadaldiaul o sint scampanotà 
il gurviel! Si jevin in pîts cidins, o din un bracecuel a Franc e ce che 
al reste di nò si ingrume dentri dal furgon di Savòr. 

Savór: un agnul de buinore, un agnul a cuarantevot dincj, un 
agnul cui cuiartons slis e il carburadôr che sbolsee. Un agnul che al 
partis viars Palme e il mont intant che i voi si siarin planc inmò. 

39 SAVR 


“E alore i ai pensát: frut, se no tu fasis movi il mulin che tu ás 
dentri la coce, tu sês dal gjat! Ma fà ce? I lavôrs a son une miarde: 
lavore di di, lavore di gnot, grate fiar, grate len, gratiti ancje i coions, 
l'uniche robe che tu puedis stà sigúr e je che a dopraran il fil de tó 
schene come une pive e si suparan sanc, medole e dut il rest! 
Francesc, mi soi dit, chei li no ti lassaran nancje la miarde tai budiei: 
si suparan ancje ché! E alore i ai pensat: ce fà? Vendi sigurazions? 
Vendi bytes? Vendi pistolis? Boh! Vendi miarde! Clár no? Tu vendis 
miarde! Véso presint? “Bundi siore, bundi siorut, i sai che i vés passe 
cincuante agns, doi frutats di mantignî, il mutui de cjase, la machine 
che si romp une dì sì e ché altre ancje, che no savés plui dulà sbati il 
cjàf par vé i bécs par gambia la television, che te vuestre vite no sés 
mai stats in feriis di nissune bande parce che no vés mai podüt, che 
preais il Signòr e la Madone di jessi simpri in salùt parcè che mai, mai 
plui e mai altri rivaressis a paià il presin di une malatie e tant mancul 
di un funeral... e al è par dutis chestis resons che jo cumò us ofris une 
pussibilitàt che no varés mai plui mai plui mai plui: vele ca: daitmi 
cussì e cussi al més e ca di vincj agns o podarés vé chel e chel! Cemút 
no vés bécs? Ma nol è nissun problem: dut si cumbine, baste volé!" 
E vie indenant cu la solfe fin a cuant che a colin dentri te nasse. E tu 
ju saludis e tu ju lassis ali, cul contrat in man, che tu ur ás vendút 
miarde! 

No no, no è robe par me! E alore mi soi dit: Francesc, ce vino di 
fa di nö? E une di mi è vignude tal cjäf une bombe! Ducj a vuelin 
robis e si cjatin miarde, just? Baste che no si inacuarzin, vere? Bon, 
se jo i partis de robe no rivarai mai, parcè che no ai bégs e parce che 
no soi cunvint! Sichè duncje, la uniche e je di partî de miarde! Ducj 
a vuelin robis e nissun al ùl la miarde: bon, alore jo i cjati la miarde 
che nissun al úl e i procuri di vuadagnäi parsore! 

E cussì i ai tacät a strucämi il gurviel e finalmentri: bum! Dut 
clär! Cussi i ai comprát un teren: une gjave dulà che a vevin respät i 
ultins claps ancje cu la sedon! Vueite di fà póre! Nuie di nuie: une 
robe che no servive a nuie za cussi! E di una gjave vueite ce puedis- 
tu fà? O un lac, se e je aghe, e alore tu butis denn cuatri pes e cuatri 
basoái a rivaran simpri a tirá sú un pár di trutis sglonfis di porcariis e 
rincotonidis... o se no tu puedis fà une discjarie! Semplig no? Tu jem- 
plis il bús cun ducj i refudons dal marimont! 

Bon, jo o cirivi miarde: une gjave vueite e sarès stade za avonde 
di miarde, ma ché che i vevi vùt comprát e jere la miór che si podes 
pensá: une gjave sfrutade e po jemplade cun refudons tossics danós: 
vernis, pantans speciäi, medisinái e altris robis di ospedäl... une 
miarde cussi grande che ancjemò un póc e mi varessin paiát par 
vendimile! Caz! 

E alore le ai comprade, i ai vualivat la tiare parsore e po i ai provát 
a semenä. Insumis, fradis, crodeitmi: sarano i refudons che a son sot, 
sarano i diserbants che i ai butát a sbreghebalon, sarano lis plois 
radioativis, lis antenis eletrichis, il cedaldiaul, ma ta chel toc di tiare 
al à tacât a vignî für di dut: cesarons, vuainis, savórs, pevarons... e 
dute robe di chilo! 

Bon, bisugne vé stomi par mangjale, savint di dulà che e ven fúr, 
e bisugne ancje vé stomi per vendile! Mangjále jo? Dale ai amis? Nol 
esist! Cheste miarde e à di supále int che e sedi usade a supásile! E di 
bot mi è rivade une altre pensade, ché definitive: il prodot al à di sei 
mirát! Se jo vent verduris a cui interessino? A ‘nd è cussì tancj che a 
vendin cesarons e vuainis e, salacor, ni tossics ni danós! Cussi mi soi 
creät un marcjät dut gno: “Savór, la verdure di elite pe elite de 
capitál”. E i ai comengät a vendi lis més cragnis ai siórs di Udin, a 
chei che a puedin permetisilis, al e clár! 

Insumis, jo i puarti cheste miarde dutis lis matinis a Palme e di li 
e partis par Udin, par finî te taulis dai fighets citadins slacaiòs plens 
di bécs! E che a pain tré voltis tant chel che a costares la stesse robe, 
par di plui no invelenade come la mé! Clàr, no? Caz: a Udin a san 
dome di lavorá par fà bégs... a varan di spindiju in cualchi mút nomo? 

Ma rivin a vô: se i vés di là fin a Gurize la robe miör e je ché di 
parti dal marcjät. Jo us lassi te ostarie di Blás, dula che si cjatin duc) 
chei che a puartin robe pal marcját e ali i cjatarés dal sigúr cualchidun 
che us darà un passag a soreli jevát. 

40 La GSTARIE DI PALME 


Palme, plere de Basse, misclig di musis, voi, colörs. Palme e il 
marcját, siarai di peraulis, davoi, sdrume e ghignis che ti rivin intor 
par venditi e par compráti di dut, par freáti e robáti e ce caz saio jo! 
E nò? Ta cheste ostarie infumantade onte dulà che a zirin plui curtis 
che tacis! E n6? 

“E alore, zarde y zarde, cemüt sino?” 

“Cemût che o sin? Viót tu! O sin riváts a mieze strade dopo di vé 
mateát a sclopecül, di vé passadis lis robis plui alucinantis, di vé...” 

“Bon, no sino chi? E cumo...” 

“Cumo il caz di tó mari! O sin nome a mieze strade e o vin 
piardút, anzit, miór, o ai piardút la machine e chest e chel e chel altri, 
e di bon che ché Eme là nus à comedát il discors cun i vuarpas, robe 
che paraltri e je ancjemò dute di viodi!” 

“Ma si, trancuo! E po... caz, no stá sglonfále tant la liende, che 
lis robis no son propit cussi!” 

“Ah, e cemút saressino?” 

“Beh, prin di dut nol è vér che o sin a mieze strade, parcè che il 
plui al è fat, e po...” 

“Saco, va a caga!” 

“Bon fradi, o sin partits in a diesel way, ma o sin achi! E alore 
fasin un plan di chi indenant: ce nus covential?” 

“Ce nus covential? Mi pár une vore clár, caz und mats: bégs, 
vistits, di mangjá, di bevi e un passag par Gurize!” 

“Bon, no sta fäle lungje: a coventin bêçs e vonde!” 

“Bräf!” 

“Braf, si! E intant che tu tu disis bräf, sästu se che o fäs jo?” 

“Coionadis?” 

“Coionadis, nome che invezit che sta a vaî, jo mi jevi e o voia 
procurä di fá alc par rivà a tiräju sù chescj bêçs! Caz, chest puest, in 
fin dai conts nol è cussi mal! Al è plen di scalembris, e cuant che a 
son scalembris al è simpri ce cumbina!” 

CIARTIS 


Jo no sai se o cognossés Saco, chel taboc pedoglós cence diu 
cence cjäf cence bécs, esemplàr di rincobeát gondarös bon nome di 
meti in pins berdeis che no puartin di nissune bande e che... Ma se lu 
cognossés, no lu cognossés mai avonde! Par esempli, daspò di vémi 
strissinát in cheste storie dal caz che mi à fat piardi ancje la cjamese, 
aial fat alc? No, di cuant che si sin cjatáts te miarde lui nol à fat altri 
se no bevi, fumä, jemplási di ducj i mismás che al è rivät a cjatä ator 
e, natürlich durmî! E po cence fà une plee si dismôf a Palme e mi dis: 
“trancuo, fradi!” E tu tu pensis che al vedi capit alc, che dut ce che 
nus à sucedút lu vedi fat indregä la smire di ce caz che o vin di fà 
cumo, e che se si jeve e al dis che al studie di cjatá un franc, a sedin 
bufulis. E che al marioneti ator un póc e che dopo si senti torne e che 
al disi: “Bon, no ai cjatàt un tocpar un, ma al è un sconvolt che al vent 
purcits che al à il camion vueit, ben si intint, dut smerdeát, ma che nus 
dà un passag a Gurize Gorica Górz e al zonte ancje un toc di pan!” E 
tu pensis: bráf Saco, che cumó anin indenant walking in the miarde, 
ma dut cas si movin! Nuie di straordenari, insumis, nome il just! 

E invezit... un caz! Parcé che Saco, sango brutàl, daspò di vé 
torzeonát ator pe ostarie cu la só muse di rincobeát, al torne dongje 
cu la muse ancjemò plui di rincobeát e la bocje di ridi cussi largje che 
al à i voi che a nadin framieg dai dincj e te bute: 

*Dut ok, fradi! O ai studiát il teritori e la faune dal puest: give me 
timp un par di orutis e ti procuri di ce mangjacá e di ce sbevaçä e 
ancje un taxi fin a GO!" 

E tu tu lu cjalis e tu volaressis domandà cedaldiaul che al pense 
di fà, ma lui ti siare 1 pinsirs: 

“Cjartis, zarde zete! Ta chel cjanton in cjàf a zuin di cjartis: 
poker! E par di plui malamentri, capissistu?” 

E si che tu capissis! Tu capissis che al sta colant intun tramai plui 
grues dal grum di budiesis che al à parát jù in agns e agns di sbai co- 
smics ator pal marimont! E tu volaressis fermálu, ma come che tu 
fasis par movi lavri lui al à za voltát la schene, lassant su la taule un 
chili e mieg di braure: 

“A son cuatri marcjadants sfigáts cui déts tant che musets plens 
di anei e il tacuin sglonf di dut ce che a an tirât sù al marcjät: o voi, 
ju sdrondeni e o torni! Ah, Pidins, al è clár che a vuelin bécs par podé 
sentàsi cun lór, ma tu no pensá: o ai butàt come pegn lis clàfs dal to 

wagon, tant lór ce caz sano? Tu sta trancuo e ordene ce che tu vús, 
che dopo o pain dut!” 

E tu lu cjalis lá e sentási tal cjanton insom e tu pensis: miarde 
miarde miarde! Che no nome si met tai casins lui, ma prin ancjemò 
di tacá ti à metút tai casins te, che chei cuatri sfigáts a vegnaran a 
scuedi chi e alore tu ce ur contaràstu? Miarde miarde miarde! Cussi 
tu ti stravîs pensant pluitost a cemút vigni fúr di cheste storie e intant 
il timp al passe un minùt par volte, un minút par volte. E e passe 
miezore, e tu viodis Saco che al torne cu la tace in man e i siei dincj 
che a partissin dal garneli e i rivin tai zenoi. 

“Fradi, no ástu cjolt nuie? Chest cjotvin al è un cjót, ma il vinut 
che a dan fùr nol è cussi mal, crodimi! Vústu un blancut? Tal ordeni 
biel che o torni lajù! Vústu ancje alc di mangjä? Un crustin, un 
grissin, un strachin, un... ben, chel tu lu ordenaràs cuant che ti puar- 
tin il bevi! Ah, volevi nome diti che al è dut trancuo: chei lá a son pro- 
pit cuatri luvris di molzi right!” 

E tu lu viodis che al torne a lá. E tu pensis ancjemò di plui: miarde 
miarde miarde! E ti rive il vin e il crustin. E tu paris jù dut e miarde 
miarde miarde! Fin che e passe une altre ore e tante int e je lade vie 
e tante altre e je jentrade. E tu ti sés scuasit piardút vie che tu sintis la 
SO vôs rivati dongje, a maramute: 

“No durmi, fradi! Caz, mi soi jevát un lamp par dîti che il taxi che 
nus puartarà a GO GO al varà i sedii di piel, il frigo bar e dós cure- 
mans cu lis cuessis lungjis un metri e mieg! Zarde zanzit: crodimi che 
al è tant che robá in glesie!” 

E tu lu viodis che al torne a là. E tu pensis ancjemò e ancjemó di 
plui: miarde miarde miarde! E ti rivin ancjemò vin e crustin. E tu 
paris jù dut ancjemò e miarde miarde miarde! E tu ti impensis di ducj 
1 films che tu ás viodút che a comencin cul poleg che al ving e che a 
finissin cun miarde miarde miarde! Fin che e passe une altre ore an- 
cjemo e la int no ti free plui nuie di viodi se e ven o a va. E tu ti sés 
scuasit dal dut incocalît, cuant che tu ti sintis intor un tuf pestilent di 
budiese che ti fäs dismovi dal gumitá. E al è Saco cuingát di fà pöre, 
cu la muse strasomeade che e riduce: 

“Trancuo trancuo! Volevi nome visati di tacà a pensà cemùt spin- 
di i bécs parce che... ouh, o podaressin là a GOGOGOGO cu la bar- 
cje! Ce dîstu? Le cjapin achi a Palme, tal flum, te roie, tal... a varan 
un troi di aghe, no? E se no lu àn, lu fasin fà nò, zarde brute sassine! 
Ce nus freial a no? Ouh, o soi daúr a vinci money a camionadis, fradi! 

Tu ten dúr ancjemò une miezore che o finis il zir e dopo o lin vie! Ah, 

e pense cemùt spindi chei bégs!” 

E tu lu viodis che al torne a là. E tu pensis ancjemò e ancjemò e 
ancjemò di plui: miarde miarde miarde! E ti rivin ancjemó e ancjemò 
vin e crustin. E tu paris jù dut ancjemó e ancjemò e miarde miarde 
miarde! 

E dopo no tu pensis plui a nuie parcè che tu ti sés rot i coions di 
pensá simpri mál! E che al sarà ben un film che no tu ás viodút dulà 
che il poleg nol è un poleg e i struchepolegs no son struchepolegs. E 
che un al zuie, al ving, al salude e al va. E che ‘nin für di chi a mangjá 
intun ristorant di siorons, in taxi, cu la curemans di serie! 

E intant e passe no nome une miezore, ma une ore e une altre 
buine ore. E tu pensis che al sarès ancje timp che Saco al tornas! E 
che bisugne contentàsi dal onest, co si ving! E che vafancùl, Saco, 
mole di tetà che mi soi rot i coions di spietàti! 

Fin che ti rive planc intune orele une vòs che no tu cognossis, cun 
dongje un tafanari di un cuintàl di muscui, che si presentin cun: 

“Mr Pidins, | suppose! Well, tu varessis di vignî cun me cence fà 
tantis nainis, par doi bogns motifs: first of all, il to ami grant zuiadör 
Saco o cemüt che si clame lu vin puartät vie in garanzie e se no tu 
vegnis cun me al podares fasi dal mal. Secont y ultin motif: tu varas 
ben capît di bessól che ancje lassant piardi il to ami, se no tu vegnis 
cun me tu podaressis fäti dal mäl ancje tu! I beg your perdon e cumò 
anin!” 

E cussi tu ti jevis cence capî un caz, mentri che i budiei si di- 
slaghin te pance e tu pensis che il film al è lat a finî tant che simpri! 
Sango salvadi! 

“Duncje? Ce ti parial? Biel, no? Eh, o ai propit di dî che al è un 
colp di voli che ti lasse simpri... cemùt podaressino dî... ti lasse sim- 
pri... judimi James!” 

“Spellbound, sar, ti lasse spellbound und surprised!” 

“Cussì, si! Eh, par fà sù un palas di vincj plans chi a Palme o ai 
scugnùt raonzi ben e no mal, ma ae fin... cjale frut: si rive a viodi 
Udin e l’arc des monts e par di ca Cormons, la Monsante e jù jù il 
Cjars, par chel altri barcon, invezit, ah, Aquilee e Grau: il ınär, capis- 
sistu!” 

“Beautiful, sar!” 

“Thank you, James! Eh frut, lis robis, par vélis, bisugne scombati, 
e co si a scombatút si scuen pará vie a scombati par no fáses puartá 
vie!” 

“Right!” 

“Capit? Ma tu varás ben sét, il gno frut! James, dós tacis di tocai, 
par plasé! Insumis, Pidins, il to ami si à metüt a zuiä di cjartis, robe 
che, o ai di dí, mi plás ancje a mi, ma par zuiá, tu savarás ben che 
bisugne vé bécs, parce che... ah, sint ce parfum che al à chest vin! E 
cemút che ti involuce la bocje!... si, parce che i debits di zúc a son 
debits di onòr! Ese vere?” 

“Question of honour!” 

“Thank you, James! James al è un grant ami! Lu ai cognossút che 
al jere tornát di Londre...” 

“London, England!” 

“...e che al cirive lavór. Un fantat svelt, che al lavore pulît e che 
al sa l'inglés! Ce vústu, in zornade di vué se no tu sás l’inglés no tu 
vas plui di nissune bande! Dulà jerino restáts? Ah, i debits di onór! 
Ben, Pidins, ce che al à fat il to ami nol è stät biel par nuie, ese vere? 
Al a zuiat, si à divertüt e rivât insom al à dit che nol veve un franc! E 
po, la storie de machine! Chés cláfs cence machine! Robis di frututs! 
No no, nol e stát biel par nuie!” 

“Unbecoming!” 

“Capissistu, Pidins? Par fá sú chest palac di vincj plans mi son 
volúts vincj agns di lavór, di sacrifici e par fà in müt che no mi coli 
intor o scuen stà in vuaite! Il to ami al à zuiát, al à impiát un rapuart 
cun nó e cumö... e cumò mi soi dit: doi bräfs zovins vignúts al mar- 
cjät di Palme, cuntun biel avigni..." ` 

“Wonderful!” 

*... al sarès un pecját, nomo? E alore pense e torne pense o ai dit: 
cemút judáju chescj zovins? Cussi, fevele cuntun, fevele cuntun altri, 
al someave che nol fos nuie ce fá, cuant che un altri ami, un siór che 
ti cognòs ben, al fas: “Chel Pidins al è l’om just che mi covente!” 
Crodimi, che mi si á slargját il cúr! Zaromai o pensavi che nol jere 
mút di vignî fúr di cheste mignestre e invezit! Ben, par fale curte o ai 
pensát di cumbinále cussi: tu e il to ami o sarés nestris ospits par 
cualchi timp, juste chel che covente par distrigási di une ciarte robute! 
Tu, Pidins, tu nus darás une man par un afär che o vin in pins e il to 
ami... ben, disin che chel nus fasará di garanzie che tu ti impegnarás! 
E une volte che la cuistion si à distrigade... o tegnarai il debit tant che 
paiát e cun di plui us darai alc parsore vie! Ce ti parial? Ah, ce che tu 
ás di fà tal disarà cun calme chel siorut che ti cognos cetant ben! Tu 
cumo no sta pensá: James ti compagnarà te tó cjamare cussi tu podarás 
lavati, polsà e mangjá alc! Ariviodisi, Pidins e... marcomandi!” 

“Please, sár Pidins, come cun me and relax yourself!” 

Dut di ce che o ai voie! Dut: bleons profumáts, musiche, di 
mangjà, di bevi, un intervisòr ultin model, e po di domandà ce che o 
vuei e alore vafancúl: disétmi parcè che mi tignîs chi dentri di doi dis 
cence disimi nuie! Voléso alc di me? Esal alc par cumbiná il casin che 
al à fat Saco? Bon, für che al vegni! Sango y zarde, e po cui sono chei 
chi? E Saco? Dula caz esal chel coion? Fancúl, ce storie di miarde! 

“Scusimi my friend, ti robin only un póc dal to time!” 

“Ah, il bon James! Figurási, nemo problem! Jentre, fás come che 
tu fossis a cjase tô! Ma no sta tiräle masse dilunc che o ai di fà un 
grum di robis!” 

“Very divertent, Pidins, ognimüt, ti presenti un siör che al à ché 
di fà une tabaiade cun te...” 

“Mandi pitinut! Al è di un pieg che no si vidin, nomo?” 

“Cui? ...sango di... no pues crodi: ‘Zef dai Maloros sorenomenät 
Crodie! Il bastart plui bastart che si sedi sentàt parsore di une 
bancjute di alenadôr!” 

“O viòt che tu ás il çurviel ancjemò in condizion di timbra il 
cartelin, pitinut! Al fás simpri plasé di jessi ricuardáts dai so 
zuiadors!” 

“E cui rivaressial mai a dismenteati? Une carogne come te...” 

“Bon, vonde cu lis lusinghis: se o sin culì nol è dal sigúr par 
fevelà di cuant che tu fasevis il pitinut ator pai cjamps spurtifs e di 
cuant che jo o scugnivi scorseáti un tic! E po, la situazion tu sàs cemút 
che e je: tu e chel sfolmenát dal to ami o sés te miarde e par vignîndi 
fúr cu lis plumis intieriis tu Pidins tu ás di fà ce che ti dis!” 

“Ah, duncje tu saressis tu chel siorut che mi cognosseve e che al 
veve dit al boss di chenti che jo o podevi conventá a alc!” 

“The boss si clame Jacun dai Floreans!” 

“E alore?” 

“It's better che no tu lu clamis...” 

“Bon, James, lasse stà! Cumo o displearai ben jo a chest zovin 
dulà che al è!” 

“E parcè che o soi!” 

“Clar: e parcè che tu sês! Ma la prime robe che tu ás di capi e je 
che tu ás di sbassá la creste e par fatal capî ben e covente une 
dimostrazion: James, disiur che a puartin dentri chel altri!” 

Sango lari, e chei doi armarons che a rivin dentri cui caz sono? E 

chel che a strissinin... miarde: Saco! Velu li il coion, muse di rinco 
condar... dal sigúr chescj dîs ju à passáts piés di me! Almancul a 
viodi la ande che al a! 

“Saco!” 

“Mandi fradi! Brute storie, no?” 

“Bon, vonde o si metin a vai! Alore Pidins, i doi siórs che a án 
compagnát chest toc di ledam si clamin Tip e Tap e par capî ce che a 
coventin baste viodi il telar che a an! Duncje, jo e te o vin di fevelási 
un pòc, ma o vuei che tu sepis trop che a àn di jessi dretis lis tós orelis 
e trop che e á di jessi cuiete la tó lenghe! Frutats: tacait la 
dimostrazion!” 

“Ma... ouh, séso fúr? Ce caz... parcè se cjapaiso cun lui? Miarde, 
Saco: cemút stástu?” 

“Calmiti pitinut che al to Saco nol è sucedüt nuie! Duncje, tu tu 
nus coventis intîr e alore no podin fati provà il sgrisul di une cjarece 
di Tip e Tap, ma il cás al vúl che tu vedis un ami che al paie par te 
ducj i fai che tu fasis! Sino státs avonde clars?” 

“Bastart e simpri plui bastart!” 

“Tip! Tap! No si vin fat capí avonde! E alore vie cuntune altre 
cjarece!” 

“Vonde, caz! Lassaitlu stà!” 

“Bon, o viót che la peraule amicizie e esist ancjemò! Alore, 
Pidins, cumo ti contarai dut, ma tu visiti simpri che il to cjàr ami al è 
di e gnot framieg di chei doi armarons! E cumò, bevin alc jo e te, cuie- 
tuts, cussì tu capiràs un pocjis di robutis!” 

“A lore, pitinut, sástu dula che o sin? De muse che tu fasis mi par 
di no! Bon, proviodarai a sclariti lis robis. Duncje, Chest al è il palag 
di Jacun dai Floreans, chel siór che tu ás za vút müt di cognossi, paron 
espotic di mieg dal mont che al sta plui in jú di Udin! Tu prove pense 
un afar, un business, un alc che al puedi sucedi te Basse e li tu cjatarás 
la gate di Florean almancul une volte su dós. Garantît! Polvars, pi- 
rulis, feminis, oms, zùcs, scomessis, olograms, manodopare, cyber- 
matieris, mismas di ogni sorte... insumis, un marcját sigúr e che al 
cjate simpri alc di gnúf dulà poiäsi! Ancje la ostarie dulà che il to ami 
al zuiave di cjartis e fas part dal so zir! 

Insumis, nissun fastidi, se nol fos che, come cu disevi, Florean al 
comande nome mieze Basse, ven a stài un afär su doi, une pirule su 
dòs e vie indenant. E che altre mieze? Di un altri dret, al è clár, di 
Franc dai Venturins: stes stamp, stes spirt, stes snait! 

Tra i doi a son státs agns di concurince, disin cussl, un tic sleál, 
fin che a son riváts, cun fadie, a cjatà un acuardi. E cumo ognidun al 
à i siei zîr, lis sós zonis, lis sòs robis... dut avonde cuiet, se tu capissin 
ce che o intint! A an capit che fasi vuere al faseve nome piardi bècs: 
miór alore tirà dai cjermins di no passà. Dut al è stát dividút par ben 
e lis dòs impresis a rispietin lis regulis che si son dadis. Par dut fùr 
che intun puest: la Vertical 3, di Puçui a Mortean! No sta domandami 
parcè, ma di un pócs di agns in ca ché strade e je ché che e tire di plui! 
Li a son i locái che a van di plui, li al è plui zîr, plui marcját, plui bégs! 
Ben, a ché strade nissun dai doi al intint di fà di mancul! 

Ce fà alore, par cjatà une soluzion che no fos ché di scurtissási, 
sbarási intor, fà saltà dut par aiar? Al è stát un biel pensá, fin che a àn 
cjatát la glagn juste: un sisteme perfet, dulà misurási, dulà risolvi la 
cuistion par une trate di timp e tal stes timp dà la possibilitát a ducj e 
doi di no restà mai für par simpri de robe: une partide di balon! Une 
soluzion une vore civil! 

Ancje li, discussions, nainis tramais e po ae fin a an decidüt cussi: 
une partidis par an, ae fin di jugn. Cui che al ving al à dirit di sfrutà 
la Vertical 3 fin ae partide daspò. Semplig e clár, nomo? 

E cumo tu capissis ce che o fás jo chenti! E ce che tu ás di fà tu! 
Parcé che cuant che us ai viodüts futicà inte ostarie o ai pensat: velu 
un che al podarés dánus une man pe partidc che e ven! In fin dai 
conts, tu tu vevis pit e nol è cussi facil cjatà un cu la tó tecniche! 

Pidins: tu no tu sés in condizions di sielzi, duncje ti dis nome une 
robe: ca di doi més, ae fin di jugn, e je la partide cuintri la scuadre di 
Venturin. Tu ti alenaràs, tu ás doi més par torná a vé un póc di ce che 
si dis cul balon tal pit. Ché partide o vin di vincile, che al é miór par 
ducj, ma soredut par te e par chel sfolmenát dal to ami!" 

“E tu, fradi, ce ástu rispuindút?” 

“E ce vevio di rispuindi? Fuck fuck, Saco, sono altris possibi- 
litâts?” 

“Mmm... no mi sune ben! Prin di dut stà achi doi més nol è che 
al sedi il miòr che si puedi pensá di fà! E po... cui ti disial che daspò 
de partide nus lassin là vie?” 

“Caz Saco, biei discors! Crodistu che no mi ju sedi fats ancje jo?” 

“Simpri che o vincedis!” 

“Bon, lassin piardi, che no sai nancje cuintri di cui che o zuiarin! 
Intant o ai otegnüt di podé vioditi ducj i dis...” 

“Miarde alte: ce figade!” 

“Sii, mene il futig! Almancul cussi si fevele tra di nó e si rive a 
capi cemút fa!” 

“E ce vústu fa? Jo o soi siarát chi dentri, che no si rive nancje a 
viodi se e je di o gnot e fúr a son chei doi armarons... E po almancul 
che o ves alc par tripà un póc! Caz, mi contentarès di cualsisedi robe! 
O ai fin provát a domandá un tai di vin ai armarons!” 

Alıpzeifan...” 

“Miarde: tu varessis di provä un pugn dai lör te bocje dal stomi!” 

“Se ti vüs i podin disgambiäsi di post!” 

“Sango brut massanc: cui aial fevelát?” 

“Eh? Ah, mi jeri dismenteät! No soi bessöl a jessi siarät chi sot! 
Cuant che mi än menät dentri o ai cjatät, peät daür di chel cjanton, un 
vieli ami!” 

“Ma ce caz? ... Donald!” 

“Mandi, fradi!” 

“Cheste propit! Ma cemüt mai...” 

“Lassan piardi, che la sola roba che i ai imparát in gent agns di 
storiis ator pal marimont a è che cualchi bastart al cjata sempn 
cualchi mout di bolognáti!” 

“Tu ás di véle fate avonde gruesse se ti tegnin peát ancje chi den- 
tri!” 

“Disin che chistu tratament al è pargè che par lour i vali un grum 
e a àn poura di piardi un capital!” 

“Mi plás chest discors: lui al val, lu tegnin peát ma no i tocjin une 
plume! Tu Pidins tu valis e ti tratin tant che un pipin. Jo che no soi un 
caz di nissun, che no interessi a nissun, fancùl, o soi l’unic che lis 

brinche a bumbumbum! Zarde y bostic: ce situazion dal caz!” 

“Sii, situazion dal caz che, tant par dî simpri ché, e ven fùr di une 
to figade!” 

“Ouh, frutats, no stait a scomenga a rugná, par plasé! Tant nol 
zova a nuia! Resonàn invegit rispiet a cemout che a stan lis robis... 
duncja, jo fin a cuant che i soi inclaudat cussì no rivi a fà nuia di 
nuia... Saco al è ben cjapät encja lui...” 

“Jo mi soi ancje rot i coions, parce che Tip o Tap o il boboròs, e 
je une setemane che o soi chi dentri a gratàmi lis balis cuntun ocat! 
No dîs che mi puartin budiesac, ma almancul un póc di vin, juste par 
imboragämi right! Pidins, disi che mi puartin alc che se no no tu 
zuis!” 

“Sta trancuo, Saco!” 

“Si, ma tu imprometimi di domandá alc, zarde ledrose!” 

“Ouh, ma... e alora? Pidins: lassilu stà e sintimi ben: tu i ti sós la 
unica speranga che i vin! Ti vas four, ti ziris, ti viodis gemout che a 
zirin lis robis e i ti vegnis uchi a riferini...” 

“Sango y sango: no soi migul libar di fa ce che o vuei, sástu?” 

“Clár OK e clár, ma intant ti podis butá un vuli, cucá e capî la 
mignestra! Tu dà una voglada e dopu contini dut, che una altra roba 
che i ai imparát in gent agns di storiis ator pal marimont a è che no 
esist nissun clostri che no si rivi a disclostra!” 

“Right, viodarai ce che o pues fà! Ma cumo contimi...” 

“Pidins, caz, tu ás di zurämi che tu ur domandaräs alc par me!” 

“Saco, miarde y sango: tás!” 

“Pidins: viót di procuräghi alc! Ti lu domandi encja jo, che se no 
chistu al para via a sglonfami lis orelis fin a brustulámi il gurviel! E... 
se tu rivis, ancje un pocje di limonade par me!” 

“Duncja?” 

“Duncje?” 

“Duncje... di chel che o sai... bon, chi al è un póc di dut, sicaris, 
feminis, droghis, hackers, crakers, miardis di tantis cualitáts, bécs e 
boh... no sai ce altri! Prin di dut, Saco, al é un laboratori alchemic chi 
sot dulà che a metin adun la flór des droghis sintetichis. Mi soi 
impontàt e ae fin mi an dat une liste par te: vele chi... tu ás nome di 
sielzi e di ordená ai doi chi di für... e vonde rompi i coions!” 

“Fas viodi... miarde fradi: di no crodi!" 

“Pidins, dulà “l ea chistu laboratori?" 

*Chi sot, ta chest stes plan dulà che o sin nó. Parcé mal doman- 
distu?" 

"Al pos sempri stà comut di savé! Bon, e pal rest?" 

“Pal rest, si zuie une joibe di sere di jugn, ai disenüf, mi pàr... e... 
o ai cognossút il rest de scuadre: une manie di coions che a crodin di 
jessi a zuià cuissà dulà e che no rivin a trai une bale tal pit nancje a 
poià une calamite te scarpe!" 

"Zarde y zarde: al é di dut! Al é un repertori di dutis lis robis che 
si puedin cjatà ator! Caz... jo o voi subit a ordenà un vagon di..." 

“Sta bon, frut! E tu Pidins para indevant!” 

“Pal rest o soi daür a fami il cül cun chel bastart di Crodie! Cori 
cori cori.... spudà balins! Miarde! Ogni mút al somee che la partide 
e sedi l'event de stagjon: ché sere a saran ducj a viodinus!” 

“Bon, tu zuia e fa’ il to fat genga plantà rognis, ma viót di capi di 
dulà che al sarés pi comut zi four e ven a ripuartánilu. Capi di ce 
bande scjampà al è za vé capit alc! Encja se i vin encjamo di pensá a 
dut il rest! A volarés pensát alc... ma ce?" 

“Jo une mieze idee le varès!” 

MEN?” 

“Saco, par plasé!” 

“Fancül fradis! Jo o soi in riserve za di un biel pieg e par movimi 
mi covente une gote di vueli di fà passoná pal motór! Véso ideis? No, 
zarde sdrondenade, no'ndi vés! E alore stait trancuos e cence rompi e 
rompi! Vino di stà ta cheste miarde? Bon, o domandi nome di con- 
solámi un póc cun alc di chel wonderful menù che tu ás puartát! O 
esal domandà masse?” 

“Mumble fuck und mumble mumble... Fuck: e parçè di no? 

Pidins: Saco al à reson!” 

“Donald, sango lari, tachistu ancje tu?” 

“Un caz di no, Pidins! I ai vút una imbarlumida ta la suga che a 
no mi pár mal par podé vignî four di culì! Sta a sintî e no sta fà 
domandis, che ti capirás dut un púc par volta: procura di partá a Saco 
dut ce che i ti dís jo! Saco: di vué indevant ti fasarai jo di mestri dal 
sbal! E ti viodarás che no ti varas ge pentiti!” 

“Fancúl, baste che e rivi alc!” 

“Ah, Pidins: e ti ás encja di fa in mout che a ni partin ogni di un 
gjelät!” 

UNICO?” 

“Di vanilia! Un gjelát di vanilia! Marcomandi, fradi, che al è muy 
fondamentäl!” 

Cjadreárs da la piés mafia cjadreara rots il cúl bastarts, supasanc 
supacrodiis, pigui criminái genga storia, che ta la mé vita i ai co- 
gnossüt la flour dai criminäi dal marimont, zent che mi àn rot i coions 
a Duckburg, zent che mi án rot i coions ator par dut il Calisota, zent 
che mi an rot i coions ator pa lis Americhis, ator pa lis Africhis, ator 
pa lis Arabiis, ator par dut ge che al pos jessi ator. Zent che a volevin 
bêçs, zent che a volevin oru, zent che a volevin podé, zent che a 
volevin che no sai nencja jo qe. E che mi àn lassát a murî tal már, a 
murî tal disiart, a murî a murî e po encjamo a murî. E genga rivà. Zent 
che a vevin storiis penzis davour schena, che a savevin il gust da la 
tiara, il gust dal polvar, il gust da la fadia. Zent che a vevin il curtis 
viart tai vui, che a vevin la pietát dal lion plen di fan, che a vevin lis 
mans gropolosis di zent che a vevin freat, che a vevin robat, che a 
vevin copàt. Zent che a vevin gegrandis storiis di contá, sioris di robis 
e storia... 

E ades vü, piçui mafious di una bufula di tiara, pigui artigjans dal 
imbroi, pigui bigui di nuia, e adès vü, che mi veis cjapát parce che i 
vevi paràt jù massa limonada, pargè che i vevi la suga a cuatrimil 
metris par aria, pargè che i vevi massa limonada tal sanc! E ades vü, 
che mi veis cjalát e i veis pensát che il me cùl incoronát di plumis al 
podeva jessi impiràt di bigui sglonfs di bégs dai sioruts da lis vuestris 
vilis e da lis vuestris gitàts, che il me bec al podeva supà i vuestris 
coions gras di miarda, che la mé lenga a podeva impia lis frigis di 
feminis cul gurviel di bula e bécs, omis e feminis modernis omis e 
feminis democratics omis e feminis che a caghin bégs ogni volta che 
a tabain, omis e feminis che a gambiein pi machinis che mudantis, 
omis e feminis che jo ghi spudares intor se ju viót pa la strada... 

E adès vù, che mi veis partát uchi doma pargè che i eri massa plen 
di limonada e mi veis podüt siarä, peä e i veis podüt dimi di spietá che 
al rivas il me moment che dopu di vé vingüt il vuestri caz di partide i 
varessis cjatát di fami rindi al miòr, di slargjàmi lis més gatis di pape- 
rut e di vendimi sera par sera a un presi getant salät! 

Doma pargè che i vevi bevút massa limonada, bastarts, doma 
parce che i vevi bevüt massa limonada i veis podüt strissinami uchi, 
doma pargè che i vevi bevút massa limonada i soi uchi ades, cjadreárs 
dal imbroi bastart, pigui mafious çença dignitát... doma parce che i 
vevi bevút massa limonada, doma par chel i soi uchi ades! 


... Donald dal Tiliment 93 


47 


48 CAST BAL ZUIADOR 


Svualarai parsore lis vuestris gjambis 
dulà che la jarbe e je za cil 

e nissun clap 

trat das vuestris scarpis 
travanarà mai plui 

il vint dal gno fuart cori 
Svualarai lontan 

lassant i vuestris comedons di fiar 
a strenzi la fumate 

e la burocrazie dal fal 

E o nadarai adalt 

e adalt adalt 

dulà che il cjamp al è univiars 
lis riis cometis 

e lis stelis possibilitàts cuietis 
di ogni zùc 

Svualarai parsore lis vuestris gjambis 
e O varai par balon il soreli 

e une libertát lizere 

cence polmons 

o altre cjadene 

I vuestris tacuts di alumini 

a restaran bessòi 

tant che dincj siaráts 

intune bocje vueite 

e no varai plui goi di fà 

plui goi di dineá 

E no varai plui pés 

mai plui 

La mé fasse di campe 

e corará par stagjons 

francje di numars 

e oms di controlá 

e mi puartara fintremai al már 
dulà che l’ultin tir 

al sbusarà la rét 

par là inaltró 

e adun cun lui 

larai ‘cje jo 

LA PARTIDE 


Sango spazial! A son robis che a nassin cul cùl par ledròs e no son 
sants di riva a tiralis in ca! Par esempli la partide: un si alene, al cor, 
al sude, al sangone par doi més par rivá a vé un pocje di dignitát tal 
cjamp e, of course, par salvási la pielate. E ae fin al sares ancje con- 
tent parcè che al sint che balon e pit ché sere a son right e parcè che 
lis gjambis a son prontis a tabacà ancje un triturbo atomic a iniezion! 

E al jentre tal cjamp pensant: fancùl, che cumò ju gramolin e 
siarin il discors! E po: Crodie, sta trancuo che usgnot o soi in plene! 
E invezit... 

E invezit, la partide e tacarà e jo o pensarai: passaitmi il futbol e 
vonde! In scuadre cun me a saran dîs imbulonáts orincorinco che no 
savaran nancje impiràsi lis scarpis. Ta ché altre scuadre a saran undis 
cenglárs che a rugnaran e a pestaran. Ma nol impuartarà: passaitmi 
chel caz di bale che mi rangji jo, sango solfar! 

Sango spaziál! Se a nassin cul cúl par ledrös a an di vé propit il 
cúl par ledrös! Passaitmi la bale, o disarai, e invezit ce caz fasarano i 
orincorinco? A bataran a centricjamp, le passaran daúr e il prin todero 
che si cjatarà il balon a tu a tu al traiarà une catade alte tant che la 
Tour Eiffel: bum! Trate cincuante metris plui indenant! E di li, sango 
forest, al tacarà un deliri di no crodi! 

Sì, parcè che i cenglárs a viodaran la bale rivá e le pararan vie 
cuntun colp di coce alt tant che il tor di Mortean: boing! Trente metris 
par di ca! Cussi le cjapará un nestri difensór, che di cjaf al tornarà a 
boingále alte tant che il tor di Cjasteons! E lór a rispuindaran cuntun 
altri tuc di cjáf alt tant che il cjampanili di Mussons (che al è alt tant 
che dós voltis la Tour Eiffel plui il tor di Mortean dividút pal tor di 
Cjasteons)! E dal moment che la bale e sará daúr a svualapá cussi 
basse di dá fastidi ai avions de linie Roncjis - München, un dai nestris 
orincorinco al pensarà ben di tornà a fusiläle di gnúf alte tant che la 
Tour Eiffel! 

Insumis, sango trement, mai viodude une robe compagne! 

E tal mieg jo che o provarai a cori par ca e par là, par sù e par jù 
e la bale no le viodarai un caz di mai! E al è clàr no? Che jo o soi alt 
un metri e une luianie distirade e alore cemút fasio a cjapále? 

Sango brutál, altri che robis che a nassin cul cúl par ledrós: ae fin 
dal prin timp o rivarai a contá 427 colps di cjàf! 

E il risultàt? Un a zeri par lór, natúrlich, parcè che al boing numar 

213 il nestri difensór al restarà imbarlumît dai ferái dal stadion e al 
cjaparà la bale di codope butantle te sò puarte! Sango feràl y miarde 
und bule! E Crodie al sberlarà e al mitraliarà! Fuckoff! 

Sango spaziál! A son robis che a nassin cul cúl par ledrós e no son 
sants di rivá a tirális in ca! 

Si, ma a son ancje robis che a nassin cul cúl par ledrós e a sun di 
dai si rive a voltális! E la partide e sará une di chés! Si, parce che il 
secont timp al tacará cu la stesse Tour Eiffel dal prin, ma cheste volte 
mi sarai rot i coions di stà in bande a fà il gondar. 

Cussi o comengarai a rompi lis balis a ducj: a ingropà i cordons 
dai cenglars, a tiräur i péi des gjambis, a montáur parsore dai pits cui 
tacuts di alumini, fin che la bale, mo ca mo là, e rivarà sometimes a 
tocjà tiare! 

E daspò vincj minùts di ché naine il balon al svualarà za plui 
onest par me, e alore, sango y sango, vamos cul tango! 

Che ti cjaparai la bale e te tocjarai e te bussarai e te puartarai di 
ca e di là, che i cenglárs a saran ancjemò cu la piruche par aiar e jo o 
sarai li che ju svuangji e che ju semeni! E vamos e vamos che a 
siarevoi o traiarai une fusete che si impirarà li che il puartîr nol rivarà 
nancje tal miòr dai siei insiums! E Crodie al saltarà tant che une suste, 
sango falop! 

E un cuart di ore daspò o varai ancjemò il balon che mi glongje 
tal pit: une sghirlade, un sghiribig, une altre sghirlade e po... bum! 
Une altre fusete tal sac! E vonde: doi a un e fieste! 

E al sarà un furmiár che al vosarà pal cjamp e ducj mi imbragaran, 
e mi nigularan pal cil. E jo o restarai dùr e cidin. O spudarai par tiare, 
dongje dai pits di Crodie e cence nancje disgambiámi o larai a scue- 
di il gno li di Florean. E Florean al sarà cussì content che nol pensarà 
nancje a cemùt tornà a bolognàmi par podémi doprà ancjemò. Mi 
dará une bussade e al disarà a Tip e a Tap, i doi armárs, di viarzi la 
puarte e di lassami lá vie cul gno ami, no prin di vémi dát ancje un 
macut di bêçs par ricognossince e gjenerositát. E il so tirepits, par 
zonte, al disarà che “o podarés doprà une nestre car par gó dulà che o 
vés voie”, ma dopo di vé sdrindulát lis miór polzetis dal siarai. 

E Saco al savarà bielzà de só stanzie siarade di cemút che a son 
ladis lis robis e par fà fieste al varà glotút cuissà tropis anfetaminis. 
Lu cjatarai che al salte fin al sufit e al disarà che al saveve che jo, il 
so miór ami, o jeri il so miór ami. 

E e sarà cetante confusion ator pal palag, cussì nissun si 
inecuarzarà di un fagotut che o strissinarin daür. 

O montarin intune machine e o larin fúr di Palme, viars la Tor e il 
mont. A Viarse, daspò il cunfin, si fermarin a bevi un glut e o di- 
sniçarin il fagotut par fa vigni für Donald. 

Ali si saludarin. Une pache te schene, un franc a chel ami cul bec 
colór di narang. E po vie, ognidun a siarà i siei afárs. 

Beh, lis robis a podaressin jessi ladis propit cussi, nomo? E ce 
altri pensaressiso voaltris, sango orango, a cjatási a dismovisi dentri 
di une car che e rondole par Romans cun Saco che al guide cuntun 
canon in bocje e Donald in bande cul voli clop? 

Tal moment jo o pensi che forsit si sin saludáts par müt di dî e che 
se o sin ancjemò ducj achi al è parcè che i nestris afárs ju siararin, 
ognidun par nestri cont, plui indenant. 

E se jo mi dismóf intune machine che e cor par Romans al è parce 
che o soi strac pe partide e parce che chel glut di vin bevút a Viarse o 
a Daél o a San Vit o dulà caz che no sai, mi à strongát la coce. 

Ma, lassant piardi chel, dut al torne... o crót. 

O forsit al è ancje alc altri, parce che... Si, al scuen sei alc altri, 
parcè che sacodant il cjäf mi inecuarç di no jessi dibessôl tal sedil 
daúr. Propit cussi: no soi par nuie dibessól, stant che o soi poiát 
framieg lis spadulis di Tip e Tap, i doi armarons che a gurgulin alc cu 
la muse rincobeade e cuntun gjelát di vanilie parom te man. 

VAGUE E MISMAS 


“Nein, Pidins! Disin che lis robis no son ladis propit cussi, zarde 
und zarde! Se nol fos stàt par Donald the bec, chi presint, tu varessis 
vùt sorte! Tu puedis nome crodi se chei bastarts nus varessin molàt 
cussi! Ma ti parial? Une partide, un gol, une fieste e po... ducj vie: 
mandi fradis, gracies di dut! Zarde y zarde, fradi: chei ti supin i 
coions e ancje la scusse! E invezit, caz, le à pensade juste plume grise 
chi... ouh: un dret, un just, un figon! Tac tac tac, tré robis ben metu- 
dis e dut al è lat tal so puest!” 

“Si bon, ma in struc, ce dal caz esal sucedüt?” 

“Fuck, lis robis a son ladis che al à un cjast che i funzione a mil, 
zarde rogne! Inclaudát a chés cjadenis, al è purpùr rivát a resentá il 
carburadòr e a capî ce fa! Ti dîs jo: un figon!” 

“Si bon... Donald: disimi alc tu, par plasé, che al sarà miór!” 

“Al è semplic, frut! I ai pensât: jo no'nd ai speranga, parce che il 
me destin al è chel di supà bigui a ducju i pervertits disdenteáts che a 
an cuatri francs di spindi e un pucja di miarda di sburtà four dal 
çurviel! Vualtris... vualtris instés, che no vi varessin lassáts parti 
cussì, sora nuia... al è clàr, no? E alora i vevin una partida di balon 
che duta la zent a saressin zùts a bevisila; i vevin una pereson di dulà 
che bessòi i no saressin stàts mai pi bogns di vigni four e i vevin doi 
sicaris a fáni la vuardia dì e gnot. Chistu il telár dulà zuià la roba. Nol 
era trop, a disi il veir, ma alc al era! 

Vigni four di chel bùs nol sarès stàt massa difigil: un coma me al 
a rinfuargît i muscui ta getantis garis di trai i sacs di bêçs cun me 
barba. 

I doi armarons a varessin podùt causiona cualchi fastidi, ma si 
sarès encja riváts a cumbinála, doma che i ai pensát che doi cussi al 
sares stát miour véju amis pitost che véju davour schena. Clár, no? 

Il problem veir al era chel di vigní four dal palag genga fa sejas e 
çença nissun che ti sofli intor. Ma cemout? E uchi al è stat grant 
Saco...” 

“Zarde mate, grant: o vevi nome voie di intripámi un tic... caz, al 
jere avonde ancje di un butilion di neri, se al è par chel!” 

“Lassa stá fradi, che ti sós stát very grant! Insumis, la roba deci- 
siva a € stada ché di podé furnîsi a sbregabalon tal magazin dal siór 
Florean!” 

“Pidins, caz, lá dentri al e il ben di Diu! Un paradis, fradi, un 

paradis: un supermarcjät di dutis lis sostancis alterantis naturäls, 
chimichis, sintetichis, informatichis, dietetichis...” 

“Jo i ai vút cognossùt un miart di droghis ta la mé vita!” 

“Simpri lant a passon cun to barbe, o pensi!” 

“Par dut il marimont: foncs e arbis dai primitifs, polvars e alu- 
cinogjins tradizionái, pirulis sintetichis da la ultima gjenerazion... 
encja bisatis mudantis di flums incuináts a alta concentrazion li- 
sergjica...” 

“Mancul che il budiesac, fradi! Chel, se tu lu provis... altri che i 
tiei bisats lisergjics!” 

“...ma duta la mé cognossinga no era nuia devant da la capacitát 
di Saco di dá ordin a lis robis! Bon, fasintla curta: par passa un meis 
i ai fat esperiments cun Saco, messedant sostangis, inventant novis 
soluzions di sbal...” 

“E brusantti dal dut il çurviel, o stimi!” 

“Fuck il farc: di là di ducj i cunfins, fradi!” 

“Bon, lui no si a ruvinát piés di ge che al era, ti lu siguri! E po, o 
cussi o..." 

“Ok, pare indenant!” 

"A sun di dai Saco al à cjatát un mismás di tanax, milicon e algi- 
nor che al veve lis carateristichis justis: euforia, apatia, che al taca a 
metisi in vora daspò di cualchi ora e che al mola encja il cagot!" 

“Il cagot?" 

"Yes Pidins, ma migul a sdrondenepiel, sástu? Une robe lizere, 
dolce, che no ti sbrumbule tal to jessi!” 

“Caz: une figade, tu vüs di!" 

“Fradi, crodimi che o ai fat un work a impire stelis! Dabon, zarde 
lunar! 

“Bon, Pidins, la formula la vevin cjatada, ni mancjava la cuantitàt 
e chi a an procurat di dani una man chiscju siórs uchi: Tip e Tap! Ea 
vera, amis?” 

“Grinf!” 

“Grunf!” 

Wale 

“Puah! Vualtris i seis zovins! Se i vessis di vé provát dutis lis 
storiis che 1 ai vüt provät jo cul barbabastart di me barba! Cjapait par 
esempli i B.B., i Beagle Boys: triscj e salts tal volé lis palanchis dal 
vieli... Bon, ge ju aial freáts ta pi di una ocasion?” 

“Ce?” 

“La confetura di giespis! Un di lour al zeva mat par ché roba e 

cussi al faseva zî struncjis lis robariis! E lis arpiis da la Colchide: no 
sino riváts a partásila four par via di un sformat di ráfs? Vuei dî che 
si cjalin in musa i omis e si cognòs par cuala puarta entrá tal qurviel!” 

“E la puarte dai armarons cuale jerie?” 

“Ma al è clär: il gjelät di vanilia! Jo lu vevi capît davourman e par 
chel ti ai dit di falu partà ducju i dis! Cun chel si sin siguráts l'afiet 
di Tip e Tap che, par dîla duta, no erin tratàts massa ben dai omis di 
Florean! E nù, impen, ghi vin dat vanilia a sbregabalon e ghi vin 
imprometút di molàju intuna fabrica di dolçs di Guriza. Ea vera, 
fradis?” 

“Grinf!” 

“Grunf!” 

“Pocjis peraulis ma justis, nomo?” 

“A son fuartonons, Pidins!” 

“Lour a ni àn partat duta la roba che ni coventava, cussi il rest al 
e stat facil: i vin sparnigät il mismas ta la aga che si beif, tal vin, tai 
licours, ta dut qe che al podeva passa pa la bocja di chei che a erin 
uli!” 

*Nissun al à pensât al tramai, Pidins! Ducj a àn glotüt il sclope- 
vissaris e sal son puartât ator par dut il daspomisdi, ancje voaltris 
zuiadôrs!” 

“E la partide?” 

“Buh! E ce partide? Cuant che né o sin vignùts fúr di là sot dut il 
stadion al trimave dal ridi e ducj a ridevin e a cjiavin, a cjiavin e a 
ridevin... ancje voaltris che o zuiavis!” 

“E a chel pont al è stát very facil cjapàti sù, dati una comedada, 
monta in machina e zi via: jacume!” 

“E o vin ancje passat il Pas! Par merit di Tip e Tap, zarde laide, 
che a cognossin un pas dulà che Florean al raong cun buinis mandulis 
par podé passa e fâ passa ce e cui che al val! O sin a Romans, fradi, 
scuasit a Gardiscje! Miarda y zarde: i le vin fate!” 

“Ma... e alore la partide... no ai segnát... no vin vingut...” 

“No, Pidins, nol è stàt vero nuio: a no è stada nissuna partida!” 

“Bon fradi, par dile dute al pàr che un cuart di ore o vedis provàt 
a zuiá, ma al e stát tant che viodi une partide tra di vuarps: la bale a 
lave a trastolon cence rivá di nissune bande, fin che si á fermát dal dut 
tal mieç di vincjedoi sfolmenáts capotáts par tiare che a ridevin. A 
ridevin e a...” 

“Si, o ai capît, Saco, sango purcit, o ai capit! E cui us aial contát, 
dal moment che vò no vés viodút nuie?” 

“Cui? Ma lòr doi, no? Tip e Tap: a son stàts alì fin cuant che al è 
rivàt il moment just di movisi, e dopo nus àn contàt dut! Ese vere, 
fradis?” 

“Grinf!” 

“Grunf?” 

me 


"E alora frutats? Se i volevis rivà a soreli jevát, mi par che i sés 
rivats!” 

“Ja, cussi a somee: “La biele gnot”, la privade plui famose de 
Mainize. Mainize, Gurize, fin dal viag! E tu?” 

“Mmmh, pi o mancul, pi o mancul... Disin che i ai encjamò un 
tocut di strada di fa, ma sempri ta chistu distret!” 

“Bon chest tocai! Pecjat che no ti plasi... e dula, di precis? Dula 
vastu, vuei di.” 

“Oh, ju viars il mar!” 

“Sango trauli, tu as di vé il software peng a lot par fà un viag cussi 
lunc!” 

“Fuck! E pargè, vualtris no? Ognidun al à i sos mutifs, ma a mi 
no mi interessin i vuestris... no sai se i si sin capits...” 

“Clar, fradi, clár! Sango tango, no volevi migul impassami tai tiei 
smalitecocis! E... bon: cemùt le metino?” 

“Tra di nó intindistu?” 

“Almancul!” 

“Shit! Tip e Tap ju vin bielza discjamats tal lour paradis di zucar. 
A son a post... fin che no ghi sclopa il fiàt o che no ju parin four!” 

“Tip e Tap! Caz, ce robis di lòr! Nus an ancje dat dusinte tocpars 
par cjoli alc di mangja!” 

“E di bevi! Ti disarai che pa la prima volta mi displas che nú 
paperuts no rivan a bevi vin! A viodi gemout che lu parais ju al somea 
la vanilia di Tip e Tap!” 

“Tu puedis dilu sango malin! E Saco al à di vé glotút cualchi 
balute di masse, viodút che si a robaltát sot la taule! Ma cemüt mai 
no bevistu vin?” 

“Boh? Cui saial? A ni an fat cussi: o limonada o sgnapa... altri 
nolè! Ma sint, volevi diti, Saco...” 

55172 

“Al e zùt! Crodimi che ti lu dis un che a'nd à viodudis tantis e che 
al à savút di sdrondená la só piel: chel zovin al è frait patoc!” 


“Mmmh... no sai...” 
“Il gurviel al è brusát dal dut, crodimi! Ma dut cas... boh! No sai 


parçè che i soi davour a fâti chistu discors... ognidun al vif a so 


mout!” 
“Fin che al pues sielzi...” 

“Yes, maybe... tant nol durarà massa!” 

“Ouh! Fancúl e miarde: puarte sfighe al to bigul invezit di mená 
rogne chi di nö!” 

“Fuck, Pidins, no intindevi chel! Sint, lassa piardi dut ge che i ai 
dit ades!” 

“Buh, no ai capît un caz!” 

“Sint ca: vi covential il wagon? Pargè che se vualtris i seis rivats, 
jo vi saludarès uchi e i zares pa la mé strada cu la machina!” 

“Sango brigant, e ce caz puedio diti jo? O sin intune frascje, intun 
puest che no cognos... Saco, che al è chel che al dovarés vê il flash 
des robis al è distirât! O sai nome diti che o vin di cjatá une di 
Luginins e daspò... No! Sint, la machine nus covente, ce no!” 

“Shit shit shit! Ogni mout, no ai voia di cuistioná par una machi- 
na e po forsit al è di just che chistu ultin toc i vedi di fàmilu a piè!” 

“E in tren?” 

“No no, ti dis púr, i soi rivät encja jo insom e al è miei cussi, che 
chista ultima trata la fasedi cussi e sacor no pa la strada ma pal bosc... 
al sarà un mout romantic par fà maman a lis robis!” 

“Miarde, fradi! Tu fevelis tant che tu vessis di lá a muri!” 

“Cui saial, Pidins? I paperuts a son una gjinia che e fás fatura a 
tirà i sgarets, ma a no si sa mai, no si sa! E adès... bon, fami provà 


chistu tocai, che no si pensedi di me che i no ai procuràt fin a la fin 
di cjarinà il savour dal vin!” 


104 Stiefin Morat ... 


Lane, ASIUTE 


“Sino sigùrs che e stedi culi?” 

“Sigúrs... zarde sassine, ce saio jo? O vin domandát e nus án dit 
che cheste e je cjase só!” 

“Miarde, al è di miezore che o sin daùr a sunä!” 

“La prime cjase daspò dal glesiut di Sant Roc, a Pubride... mi pàr 
che o sedin right!” 

“Spiete un lamp... velu là che al rive un... domandin a lui!” 


“Mandi, fradi, scusimi un lamp: Nute dai Bris staie achi, par cás?” 

“Cui?” 

“Nute... Anute dai Bris! Nus àn dit che e sta culi, ma nol rispuint 
nissun!” 

“Ah... ché dai Bris: Anica! Si che sta ca, ma se no rispunt úl dî 
che nol è a cjasa! Se pensêso?” 

“Sì, bon... ouh, zarde bastarde, no vevin migul dibisugne di 
stopáti par savêlu!” 

“Che al scusi: savaressial par cas dulà che e je lade?" 

“Eh, dulà! Boh, sarà lada par di là, di ché altra banda, a tirà jù 
gariesis!” 

“Di la?” 

“A Gornje, su par di ca a pit miezora! Ché salvadia di femina: a 
otanta agns passáts al e simpri a sbisiá par di ca e par di la!” 

“Bon, fradi! Sástu almancul cuant che e torne?” 

“Po si si! E dopo? Ce vuaréso savé ancjamo? E pluitost, qe vuaré- 
so voaltris di Anica?” 

“Fuck: si clamie Anica o Anute?” 

“E nol è compagn? E po chel zacai di femina si clama Anica, 
Anica dai Bris, dal moment che al ven dal Cuei di la. Ma, cumo che 
mi ven a mens... no sin vinars, avué?” 

“Buh?” 

“No savarés... ancje si!” 

“E alora se ‘1 è vinars podésu spietála fin gnot! Di vinars va a dà 
una man ca da Lojska, in cusina: us ai dit pùr che al è un sbisiot di 
femina!” 

“Lojska?” 

“A Guriza: lèt par Pudigori, passét il puint sul Isunz, voltét prin 
par di ca e dopo par di là e cuant che séso lajù, domandét!” 

“A Gurize...” 

“...Gorica Gòrz...” 

* .Anica Anuta: vamos, Pidins, che o sin daür a tirale masse pes 
lungjis cun chest furengjer!” 

“E kifei e knódeli, e knódeli e čevapčiči... sástu ge coions? E 
intant disevin di Guriza e da Mitteleuropa e che ca ognidun al cjaca- 
rava il so lengag e che ducj si cjatavin, si nasavin, si favelavin cul so 
lengac. E kifei e knódeli, e knódeli e &evap£ili ... e che chist al jera 
un miracul che si tornava a fà dutis lis voltis che doi di lór si cjatavin, 
che fossin stàts furlans, slovens, talians, todescs o di plui in là an- 
cjamo! 

E sástu ge che gi ai diti jo? Gi ai diti: “Bon, e alora chist miracul 
partinlu indevant, no? Par esempli: ‘l è plen di int vignuda da lis 
Arabiis... zontin l’arabic, no?” Siii! Che no lu varès mai dit! E kifei 
e knódeli, e knódeli e čevapčiči ... seat di brut! 

Cjapa ancja il cunfin: dulá che “l jera un vignäl, una cjasa, un 
balot... trachete, che ti vevin metüt un cunfin! E cui che “l jera par di 
ca al stava par di ca e cui che “l jera par di là stava par di là! E cui che 
stava tal miec? “Viodarin!” Disevin! Dome che tal mieg jerin ducj! 
Nol è un, ti disi, un che no vedi almancul un von miscligát! E alora? 

Ti disi jo! Meti un cunfin ca ‘I è come meti un cunfin ta busa dal 
cùl... beh, par dî la veretät ‘I è cussi par ducj i cunfins! 

E alora, ti disi, jo ai simpri pensát: i cunfins ju met il stàt, e alora 
mandin a cagá il stát e gjavin il cunfin! Cussi ai simpri pensát jo, ma 
va a dilu a la int... a la plui part almancul! Sii! E Kifei e knódeli, e 
knódeli e čevapčiči: cumo il cunfin nol è plui di tant timp parce che 
lu ian spuestát cualchi gentenár di chilometris plui in là, ma la int i 
cunfins a continua a véju dentri! Ti disi jo! 

Bon, cul casin che an fat cumò: i distrets, i pas, i controi... No 
esistin plui i cunfins... sii! Balotis: no vevin avonda di controlà i cjáfs 
da int cu lis miardis di intervisions, di intalnet, di chel e di chel altri: 
ancja i vuarpas vevin di pensá! 

E cussi sin riváts nó! Vin pensát: ma vin di lassà dut là in mona 
cussi? E alora vin cjapát chista ostaria e vin tacát a fa knòdeli, zuf, 
kifei e cous cous! Un puest viart, dulà che la int ven e zuia di cjartis 
e favela cui par sloven, cui par arabic, cui par gurizan, cui par talian, 
cui par todesc, cui par furlan, swaili, cinés, rus! Dut va ben, basta che 
sedi un zuf di dut! 

E cussi son ladis lis robis: sarin státs nó, sarin státs ancja nó, saran 
státs dome chei altris... ma cumó duta la citát al é doventada una fie- 
sta di lenghis che no si ferma plui! E alora, ti disi, che si tegnin i cun- 

fins, i distrets, i pas, la polizai... che tant la babele ch’al è ca no la 
gjavara via nissun! 

Cussi ti disi! Ma... spieta che ti disi: qe mi vevis domandát? Ah, 
si, tu e il to ami vuaressisu favelá cun Anica: un minút che finissi di 


distrigà in cusina e dopo la mandi li di voaltris! Intant bevét una 
slivoviza, che o ufrissi jo!” 

foy ML ¡MATE! BRI 


Konko, Konko! Il me neri! Dobro, hvala in z vami? Trop timp ‘l 
èche no lu viodi? Che sarà passât no sai trop di cuant che “] è lat... 
che al à scugnút di lá via! Sreéno pot! Il me Konko, il plui biel frut di 
soreli jevát! Cun chei rigots neris e po... tant bon, ma tant bon! Cun 
ducj, ma cun me... vigniva simpri a cjatàmi... sì che jo lu tignivi 
come un det madür, ma... rad bi se zmenil srečanje v... gi plasevin 
lis rosis... lis gartulis blancjis! Veva un cjanton dal so zardin a 
Cormons che lu tigniva... dut plen di gartulis blancjis... il me Konko! 
Lui cussi un omenat, ma cussi zentil cun chistis rosutis! E diseva: 
“Anica, una di si comprarin una cjasa tal Preval e larin a stà jo e te e 
fasarin sflurî ogni bocon di tiara!” 

E jo gi disevi: “ah, il me frut, jo ai zaromai sessanta agns, dulà 
ùstu che voi? Tegnimi justa una gartula di partámi tal gimiteri!” 

Vidiva se kasneje... E invega... soi ancjamò ca! E lui cemát sta? 
Jo lu iai simpri vüt tal cür in chiscj agns... “Dulà séstu Konko?" pen- 
savi... e preavi ch'al stes ben! Cun chel ch'al è sugedüt! Ma ancja lui 
no veva di metisi cuntra di chei là, di ché int cussi... intata po, inta- 
ta! 

Lu clamavin e lui lava parcé che cjapava biei bécs... int siora, ché 
là! E diseva: “Anica, mi fasin riviel di stomi! Se tu savessis!" 

Puor frut! E si che veva viodüt robis ta sò vita! E jo disevi: 
“Konko, mola dut, il me frut, che cun ché int là no tu podis no vé ro- 
gnis!” 

E lui mi diseva: “Ah no, Anuta, che si cjapin biei bécs!" 

E cussì a la fin lis rognis son rivadis par dabon! E lui “l à scugnüt 
scjampá! Na svidenje jutri! 

E genga vé nancja il timp di partási via la sò roba! E dut ge che al 
veva ingrumát ta ducj i agns: un casnä plen di fotografiis, lis manes- 
sis pa la box, lis gjachetis di fiesta, un scrign, in altris peraulis, plen 
di ogni! Ma se devi dî la veretát, no varès crodút che sarés mai rivát 
cualchidun a interessàsi dal so passàt sportîf! E soi contenta che voal- 
tris doi gjornaliscj cussi zovins vesu passion di cognossi la só vita. 
Cussì Konko lu cognossaran ducj par ge ch'al è stát e `l è ancjamo! 

Spietét un tic, che dopo larin là di me, cussì us contarai ancjamò 
tantis robis di lui che a meretin di jessi cognossudis e, come prometút, 
us fasarai sgarfà ta chè cassa che tegni ancjamò a cjasa e us fasarai 
viodi gemüt che ian menát lis gartulis ch’al veva plantät lui! 

56 [MA TROPS AGS NU JO? 


Ma trops agns aiu jo? Che se i ves di contàju a no mi crodarès il 
cour a viodi che ¡"nd ai cussì tancjus! E tancju agns par fà di dut, che 
a no son montagnis che i no vedi bevüt il spig, che a no son mars che 
i no vedi palpát il scúr. 

E tiaris e zents che i no vedi muardút cui piè e cu lis peraulis. 
Cirint e cjatant, cjatant e robant. E no par me. E mai par me. 

Che dut ce che i ai tocjat al era par altris vui e par altris dincj. Che 
dut al era par piturà un disen no me. 

E colour par colour, figura par figura, la tela si à emplada! 

La vita, la mé a no è mai esistuda. La mé vita a è stada scjavaçà 
l’insium di un altri. Sbruntát, peát, siaràt dentri l’insium di un altri. 

Dentri tiaris e aghis di altris, dentri lis bramis di altris. 

Nudrit di vois bastardis, l’insium al è doventät la cjasa dulà che i 
mi soi inneát la vita, dulà che il me sanc si à laît. 

E adès. 

E ades vonda! Che cu lis plumis zalis e il bec frait i rivedi alman- 
cul par una volta a cori, i rivedi almancul par una volta a jessî da la 
bufula dal insium e a trai un sberli fuart, un sberli un, che al dedi il 
geil pi grant al cour e al flat da la libertát. 

OMBRENIS TE OMBRES (MO) 57 


“Viodistu alc?” 

“Viodistu alc?” 

“Viodio alc?” 

“Tu ás tu il binocul, cui varessial di viodi?” 

“Jo no di sigúr! Se il binocul lu à lui, al viodarà ben lui!” 
“O viót... o viót... arbui... ancjemò arbui...” 

MERO: 

“Ma lui?” 

REMA... alè... noller.aler nollessz 

“Esal?” 

“No esal?” 

“Arbui! Al cjamine framieg i lens: mo si viót, mo no si viót!” 
“Duncje al e!” 

“Par fuarce: al e!” 

“Al e, al è! ...ma cumo il troi al à voltát e...” 

“Trop esal di nó?” 

“Esal avonde?” 

“E ce saio jo! Tal binocul no son migul segnáts i metris!” 
"Beh, se al è a distance di binocul, al e avonde lontan!” 
“Beh, dal sigúr al e lontan avonde!” 

“Beh, lu sarà ancje di plui!” 

“Alore anin, ma cence fási viodi!” 

“Anin alore, ma che no nus viodi!” 

“E alore anin, ma di cui no vino di fäsi viodi?” 

58 PLES) DI ACHE 


Plen di aghe, sango y zarde, plen di aghe! Caz, “o sin riváts 
insom” o disevin! Che di cumò al è dut semplig, che i berdeis ju vin 
distrigáts, che romai nus reste nome di meti in sachete i bêçs e pensá 
cemüt spindiju! Miarde, che a son no problems: 

“Dut trancuo Pidins: alore o vin di cjapá la strade che di Gurize e 
va jú a Duin... il Valon, in altris peraulis. Co rivarin a Doberdob o 
voltarin dentri in país, lu passarin e o pararin vie pe strade, che e 
puarte drets abàs, dulà che al è il lác di Doberdob. 

A meridion dal lac al è un prin troi e po un altri. O cjaparin pal 
secont e o rivarin ad ôr dal lac. Ad ôr par mát di di, parcè che il lac al 
è simpri sut. Cjalant a man drete o viodarin un ról grandonon, che si 
viót subit parce che al è propit il plui grant di ducj. Lis sós ramacis si 
butin viars la aghe, simpri par mút di dí, parcé che aghe no'nd è. 

Bon, des sós lidriis o varin di contà trente pas viars 1l centri dal 
läc e li o cjatarin cuatri pieris in crös. Cumò a saran cuviartis di 
muscli o jerbe, ma no dovarès jessi trop dificil di cjatális. Bon: 
sgjavarin sot chés pieris e li o cjatarin il casnà. Bon, fradi, nol e altri 
ce di: al è clär che il lavor o varin di fälu di gnot ma, zarde stelär, 
fancúl che al è l'ultin che o fasin!” 

Si, miarde, e par zonte: 

“No sta pensá, che al è plui facil che un trastolon al lavori in ban- 
eje pluitost che il lac di Doberdob al vedi aghe!” 

E propit cussi, sango y sango y sango y sango! Che cun dute la 
aghe che o viót denant cumò, i trastolons a devin vé viarzút filiáls 
ancje in Burundi! Aghe, agh... che po, se une robe si clame lác, parcé 
no varessie di véle, la aghe? “Tás tu, che no tu capissis nuie!” Al fàs 
chel altri “Al è un lác cjarsulin e la aghe e cor dute par sot!" 

Propit par sot e cor! Un lac, sango y zarde! Un lac torgul e che al 
somee ancje font! Miarde y miarde! E cumò tirilu fùr tu chel maladet 


tesaur! Tant, no sino riváts in cjäf di dut? Miarde y sango y zume and 
zarde!” 

“E ‘lore, “lác cjarsulin”, cemüt le metino cumo?” 

“Miarde!” 

“Miarde, si! E mancul mäl che o jerin riväts insom!” 

“E fancül, Pidins! Stopile ancje tu di sgragnolämi i coions, zarde 
balarine! Ese colpe mé se la casse e je soterade achi? “Al è simpri 
sut”, a disin ducj! Cjale, zarde rognose! E po, ta chiste storie tu tu sés 
dentri come me... e alore vonde cul tum tum tum!” 

“Bon, e alore ce fasino?” 

“Buh! E po se si metin a là sot aghe o fasin masse scjas ator!” 

“E di gnot no si viót nuie...” 

“Nancje di di, par chel... E po a volaressin i imprescj par là sot 

“Mmm... ogni mút chei o scugnarin compráju!” 

“Sigúr, siór compráju: e cun cuái bécs?" 

“Cemút cun cuái bègs? No vevino vanzát ancjemò 150 Tocpars?” 

BE ju vevin!” 

“Ce? Caz Saco, sango brut brigant, cumò cheste tu as di contàme 
dute!” 

“Nossere, prin di là a durmi..." 

“Si, nossere jo o soi lòt a durmi e tu tu ás dit che no tu vevis 
sium...” 

“Bon, miarde, o ai dit: romai o sin riváts in cjafe...” 

“E?” 

“JBT... vincj pirulis!” 

“Ce robe, sango purcit? Vincj pirulis di ché porcarie? E tu tu 
varessis fat fir 150 Tocpars par gramolati chés porcariis bruse 
gurviel?” 

“No... no 150, nome 100.” 

“Ah, tu ás cjatát une svendite! Miarde fancúl y miarde! Tu sés 
propit frait patoc lat brusát sacodat sdrondenát che tu ás il gurviel...” 

“Bon, zarde sassine, cui savevial? Se dut al lave ben e vué no jerin 
problems, a ché ore chi o jerin za in viag viars cjase!” 

"Ma frait bastart imbigulît cence scusse! "Cui savevial”, al dis! 
Ma no ästu vüt avonde rognis fin cumò? O ástu par fuarce di gloti 
cualchi miarde se no no tu rivis a stá trancuo? Sango y miarde! E 
cumo?” 

“E cumo... fradi... buh!” 

“Jo una idea la varès: fuck!, parce no provaisu a ufrîmi alc di bevi, 

par esempli?” 

“Ma cui caz?” 

“Donald!” 

“E alora fru-fruts?” 

“Miarde! E tu di dulà rivistu? Cun chés caz di gatis no ti vin sin- 
tút riva!” 

“Sii! Altri che gatis: cun dut ge che i sberlais, al podeva rivá encja 
un elefant cul cagot che no varessis sintùt nuia instès!” 

“Fuck, al somee propit che no rivedin a saludási mai dal dut!” 

“Bah, si viót che cussi a scugnin zî lis robis! E alora: vésu di bevi 
o no?” 

“Cemút no, zarde carogne: slivovize a'nd è fin che tu vüs!” 

“Shit! E ‘lora tiraitla four e gjavaitmi la spiga di contàmi gedalcaz 
che i seis davour a pará su!” 

OMBRESIS TE OMBREAE (Ni 60 


“Ce sono daúr a fa?” 
| “Ce sono daúr a disi?” 
“E ce saio jo? Al è un binocul, migul un microfon!” 
“A proposit, no vevino in dotazion un microfon direzional?” 
"Si, par sintî a distance! Ce fin aial fat?” 
“E parcè mal domandaiso a mi?” 
“Sì, parce jal domandino a lui?” 
“Sì: cui vevial di preparà i imprescj di puartà vie?” 
pui!” 
“Tu!” 
Klo?" 
"Tu varás fat come ché volte in Cjargne, che al puest dai imprescj 
tu ás jemplät la borse di filons di pan!” 
“E di butiliis di vin!” 
“No je vere! Ché volte dal vin e jere ché di Spilimberc e la borse 
le veve preparade lui!” 
“Jo? Ma se il vin al jere blanc e tra di nò il sól che al béf blanc tu 
| sés tu!” 
“Balis, e jere ancje une boce di merlot!” 
“Bausiár!” 
“Fals!” 
“Vonde! E po insumis: ce sono daúr a fa?” 

61 o LÀ SOT NO VAN 


“Cemout? Jo zi là sot a vuarba via davour lis nainis di un rin- 
coboxer gurizan che al podares vé il qurviel par ledrous e vévi contät 
un zei di balis? Fuck you!” 

“Ma daimo fradi! Ti vin pùr dit che o dividin ancje cun te!” 

“E jo vi torni a disi che a mi dai bégs no mi frea un caz di nuia! 
Saveisu trops che i’nd ai viodúts e trops casnà e tesaurs che i ai 
scugnút tirá four da lis tiaris e márs dal marimont?” 

“Al è propit par chel che ti domandin un jutori! Tu tu sés usát e 
par te ce vústu che al sedi chest casnà achi!” 

“Un afar trancuo, fradi! Tu vas sot, tu lu cjapis e tu lu tiris su! Ce 
problems ti fástu?” 

“No no y no: vonda vonda y vonda! Si erin saludáts, ognidun al 
veva la só strada e adès vi lu torni a disi. Miei, vi dîs una altra roba: 


lassait piardi il casnà, il tesaur, il lac, il cedaldiaul, che al è doma un 
bagilá di bant!" 


“Ce intindistu?” 

“Tu tu sás alc che nó no savin, zarde strambe!” 

“Shit! E ge voleisu che i sepi jo! Da la vuestra storia, almancul!” 

“Bon, sint ca: se no ti free un bigul caz di nuie dai bégs o di altri, 
ricuarditi che se tu sês achi al è parce che ti vin dat une man a gjavati 
vie chés cjadenis che ti molzevin lis plumis!” 

"Eh? Damnshit, sóstu torgul Saco? Mi pár che i sedis vualtris che 
i vedis di disimi gragies a mi! Fuckoff! E tal Tiliment? Cui vi aial 
Judát a vigni four dal Tiliment? Eh? Fuck a và! Ognimout i seis doi 
rompicoions che i fasevi miei a tirà dret genga cognossi! E, dut cás, 
jo là sot, vi lu torni a disi, jo là sot no vai no vai no vai! Nencja se mi 
pocais dentri cuntuna sclopa pontada tal büs dal cül! Lu veisu capit 
par ben? Par dret e par ledrous? Par devant e par davour? Par sot e par 
parsora? Par ca e par là? Par culi e par culà? Par chenti e par lenti? 
Par me e par te e par lui e par jê e par nú e par và e par lour? Jo là sot 


no vai no vai no vai no vai! Fuck a vualtris e a dutis lis vuestris nai- 
nis scalembris, shit & fuck!" 

(USE MAS DI ACHE TORGULE 


Une man di aghe torgule. Une man 'cjemó e vonde. Cospedats! 
Cussì dongje che o podìn spudài parsore a chest tesaur, che podin pis- 
sài parsore. O vin lis cuardis tes mans. Un fîl peng che se tu tiris tu 
sintis la fadie di chè altre bande. Une man che ti ferme come a 
domandáti trope fadie che tu ás fat, par domandáti tropis mans di 
cuarde che tu ás tirát par convincile a molà, che la tó fadie chi di fúr 
e val di plui de sé fadie là sot. Buh! No sai! No sai! Par solit cuant 
che si tache un viag a disin che si sa di mancul di cuant che si rive 
insom. 

E nö, ce savino? E jo? Di plui o di diviars? Saco al zire ator ator 
par scjucà simpri dentri di lui. Par lui se il casnà al fos une casse plene 
di budiesis, al sares plui content, almancul al sparagnares la fadie di 
voltà l’aur in bégs e i bêçs in budiesis, in polvar, in pirulis. 

Rivaraial mai a vignîndi für? A scjampä für dal so cercli? Velu li 
a bocje sute olmà la cuarde che si piart torgule te aghe. 

Pront a sgramá ché casse che al à insiumiát, a traise dentri dai voi, 
de bocje, dal stomit. 

Buh! 

E Donald? Il paperut che nus á corút parsore dal principi ae fin di 
chest viaç? Cui esal? Dulá vadial? Simpri trancuo, simpri strac, sim- 
pri cu la só pachee. Lui di casnàs e di tesaurs a'nd à viodúts cetancj. 
Ce esal par lui chest? Lui che al e scjampát di un mont di tesaurs e 
bécs a grums, cence ni fin ni font. 

Lui che al diseve che là sot nol sarès mai plui e mai altri lat e che 
cumò, a sun di blastemis al è sot aghe a imbragá ce che par lui al è 
juste un grignel tal cíl. Lui che al fás di strac, come che e fos la ultime 
des robis che al devi fá prin di polsá par simpri. Lui. 

Cui esal, dulà vadial e parce? 

Nol scjampe. Nol à póre di piardi timp. Ma tal stes timp nol reste. 
Si stravie nome par un póc e po al cjale dret viars il lùc dulà che al à 
di rivà. Dulà che al scuen. Donald... 

E jo? Aio capit alc di cheste naine? Cumò che o ai copät cent dis 
e cent gnots. Che alc o ai lassát pe strade e alc altri o ai cjatát. E che 
o soi achi, ancje jo, cu la mé glagn di cuarde di tirà par dislidrisá il 
cür di un insium stramp. Vuelio tirá par dabon? 

E daspò di vé tirát ce fasaraio, che dut al mudarà, che nuie al sarà 


plui come prin? 

TA Ma vafancúl, sango y zarde! Ce mi freial cumò di chescj 
discors! Se chel furengjer di Paperut le finis di zorzolá sot aghe o 
comenci ben jo a tirà, o comenci! 

Caz, che cheste storie scalembre e rivi insom e daspò... altri che 
Saco! Us fas viodi jo ce che al vùl dî tirà sù une cjoche! Fuck und 
fuck und caz! 

"Bon, lis cuardis a son fissadis, adès scumingait a tirà planc a 
planc... jo i torni sot a compagná la cassa!" 

"Ok! Saco, séstu?" 

"Sigür, fradi! Zarde zale, molimi la cjavece e ti fäs viodi jo...” 

“Bon, vamos! Tire... tire... tire..." 

"Caz, tire tire: ma trop pesie?" 

"Right fruts: si è movuda! Ades a dovares zi in miour! Vualtris parait 
via a tirà che jo la compagni par sot!" 

“Daimo! Un metri... doi... tré... daimo che e ven!” 

“Sango, ce faturis!” 

Ben. siet... vot...” 

“Mandi, buine int!" 

“Mandi mandi, buine int!” 

“Cemút vadie, buine int?” 

Be Caz...?” 

"Miarde fraide: cui sono chei chi?" 

"Us vin viodút...” 

B EO vin pensat... 

“...ce fasino che trè, cussì tal scúr ad ôr dal lac?” 

“O vin pensát...” 

< ...c o vin viodút...” 

“...che o vevis bisugne di une man!” 

"Cussi o vin dit: o rivin nö!” 

“Cussi o vin dit: o sin chi nö!” 

"Cussi o vin dit: cui miór di nó?" 

“E cumo, fantats: tirin!” 

“Fuarce: tirin!” 

“Spessein: tirin!” 

“Ma...” 

“Cemút, ce caz, cedaldiaul...?” 

“Ouh, là di four: tiraisu o no tiraisu? Ma ge...?” 

“Ah, scusait, buine int, o volevi dî che biel che o tirais o vés di impen- 
sàsi che nò in sachete o vin dai imprescj maraveòs, che a spudin fùr cja- 
gulis di plomp che a fasin cetant mal!” 

“Eh si: un grum di mal!” 

“Sigúr: un malonon!” 

“Astu sintút ben ancje tu, Donald dai Paperuts? E cumo: fuarce, 
che o vin di fini la vore!” 

“Benon! E cumò che le vin tirade fùr, cheste cuarde e pues coven- 
tà ancjemò a alc! Tiraitsi dongje!” 

“E alore, paperut? Fasevial frét là sot?” 

“O pensi di sì: nol rispuint nancje!” 

“Trè zîrs sono avonde?” ' 

“E cumò viodin ce che al jere platat dentri chest lac!” 

Gaz!” 

“Trapulis e pistolis: ce ben di diu!” 

“Aur... aur... aur!” 

“Al e di ce comedási par dute la vite!” 

“Par dós vitis!” 

“E ancje di plui!” 


“Pidins?” 

“Tâs, Saco, che no ai timp pes peraulis... che o soi dal dut cjapät 
a vai e a lagrima!” 

“Bule bule bule! Mi pareve masse biel, mi pareve! Cjale li ce 
robis! Cjale trope robe!” 

“Tas, Saco, tas! Ma cui sono chei chi, sango madrac?” 

“Cui sono cui sono... buh! Chei di Gurize... o chei di Palme... 
Buh! Ce caz saio jo!” 

“Si, chei di Palme! E cemút saressino riváts achi?” 

“Quh, fruts: lassait piardi! Chi nol centra nissun di lour!” 

“Donald, purcit cospedo: ástu tornát a cjapá la peraule?” 

“E je vere, Donald: chei chi ti àn clamát par non! Alore tu tu sás 
cui che a son!” 

“Se i sai cui che a son? Fuck se lu sai! E se i pensais che a sedin 
dai mafious pedoglous di paîs no veis capît un caz! Chescj a son la 
piés gjinia di bastarts rompibreons cubitài che a vedin mai cjalgät la 
tiara! Che encjamò prin che jo o nassès a erin za a rompi i coions! 


Che dilunc in sù ju ai sempri vúts jenfri dai pits, che a son bastarts fis 
di bastarts fis di bastarts fis di...” 


“Ouh! Vonde Paperut!” 


“Vonde mignassis!” 
“Eh si! No sta crodi di compránus cussi!” 

“Bon, bule bumbuie, ma alore cui séso?” 

“Nô? Nô o sin une istituzion!” à x 

“Sigúr, une imprese famose e presinte par dut il marimont! 

"Sioris e siórs: o vés il plasé e l'onór di jessi stàts cumò denant 
ladráts nuie mancul che dai...” 

“Maraveós!” 

“Inimitabii!” 

“Inguviarnabii...” 

AB BI" 

“Oben: i Beagle Boys!” 

“Oben par furlan: CC, la Clape Cracagnote!” 

“Oben FF: i Fradis Furlans!” 

“Oben BB: la Bande Bassots!” 


La Bande Bassots?” 

“La teribile Bande Bassots?” Ln 

“Yes friends! Sezion furlane di Tavagnà, pe precision! | | 

“Maledets bastarts: sempri sempri sempri sempri sempri tal mieç 
dai dincj!” ME r 

“Cuietiti Donald! E po, ce ústu? Un al nas par cjatà robis... 

“E un par cjatà chel che lis cjate!” A 

“Al è il destin! Viót: tu tu fasis part di une famee — disin - une 
vore interessante, ancje se tu sés romai colát in disgracie! Ma cundut 
chel i tiei moviments a son, pe nestre organizazion, une vore IMpuar- 
tants!” d 
“Cussi, cuant che ti vin viodút parti di cjase... miór: cuant che i 
nestris fradis di Duckburg ti án viodüt parti, no àn podùt fà di man- 
cul di tigniti di voli!” "en d ' 

“O vin dit: dulà che si móf un paperut al è simpri alc di bon di 
scuviarzi!” | Se 

“E ae fin ti an segnalát te nestre zone di competence: 

“No stin a contàti cetant contents che o jerin! Pe prime volte un 
de tò gjarnazie che nus onore di une visite!” 

“O jerin parfin comots!” 

“Cussi o vin tacát a vigniti daúr...” i 

E cun Mee O jerin ombrene te ombrene, voli 
platàt che ti cjalave simpri!” 

"Cun pazience!" 


SG 1” | 
un costance! ` 

i igniti daür, sigü tàt a un alc di 
“Decis a vigniti daúr, sigürs che tu nus varessis puarti 

peng, di sostanziós!” 
“A proposit: tu sés stàt bráf a imbroià lis cjartis tal Tiliment: ché 


di vignî fúr no plui di bessól ma in tré nus à bolognát ben e no mal!” 

“O vin vùt un biel bacilá a tornà a cjatáti!” 

“Dulà podaressial là? O pensavin. Al è stàt nome metint in vore 
dute la nestre esperience che o sin rivàts a cjatà il cjaveg par distrigà 
il berdei!” 

“E o vin pensát: se al à passát il Tiliment cussi in jù al è parcé che 
nol è diret te Alte!” 

“Si! E se al reste te Basse, al scuegn passà par Palme!” 

“E ancje a Palme tu jeris sparit!” 

“E une sere, la sere de partide, a viodi ché partide jenfri Florean 
e Venturin o jerin stàts invidáts ancje nó!” 

“O capirés ben: o jerin in tribune di onór!” 

“E cuant che al è sclopàt dut chel davoi...” 

“Tal mieç di chel davoi o vin pensát: nome un al sarès bon di 
inmaneà un casin di cheste fate!” 

“E a sun di intîfs o vin tornát a cjatáti!” 

“A soreli jevát, e simpri cun chescj doi bintars!” 

“O vin dit: vino di spietá che si distrighi e che al pari vie pe só 
strade o ce vino di fà?” 

“Ma dopo o vin resonät che no savin cuál che al e il to obietif?” 

“Ce puedial ciri? Bécs? Un tesaur? Un poç di petroli? Une 
miniere?” 

“E, finalmentri, o vin concludút che par agnorums nó BB o vin 
simpri provát a cjapà profit des azions de tó famee...” 

“E ce vino concludút?” 

“No vin cjapàt mai nuie!” 

“Nuie di nuie!” ' 

“Cussi, cuant che us vin sintüt businà di cassis e di tesaurs o vin 
pensát che forsit e vàl la pene di lassá piardi lis nainis dai paperuts e 
di jempla la sachete cun alc di sigür!" 

“E no si jerin sbaliáts!" 

"E no vin falát!” ‘ 

“A chest pont, Donald & C., la nestre clape e pues clamási sodis- 
fate! Il nestri lu vin, l'onór al è stát salvät!” 

“Par ce che nus rivuarde o sés libars di pará vie pal vuestri fat!” 

“Almancul che no tu vedis ché di dinus ancje dal to tesaur, 


Donald!” 
“Zeita fancúl!” 

“Mal imagjinavi! Bon: o savin avonde di te par capî che no 
gambiaräs idee...” 

“...e no jessint ni violents ni stupits, ti saludin cumò 

“Mandi Donald! Mandi fruts! E... tignisi cont!” 

“E soredut, gracies di cür pe vuestre colaborazion!” 


p 

TRÉ CRIS, BANCO BASTARTI 


Tré oris, sango bastart! Caz, tré oris, tré oris o vin metút par rivà 
a dismola lis cuardis! Sango bastart! A àn savút di peáti ben, sango 
bastart! Tré oris e daspo cjatàsi chi: basoài gondars cocái, sango ba- 
start! Cu la goze sute e il gurviel che si disledrosce par vigni für di un 
brut insium, che si disledrosee par cjatà une puarte, un barcon, une 
fressure par dulà jessî di cheste miarde di cjatäsi discrotáts di dut, di 
ejatási a vongolá a scúr par cjatà un parce o un alc! 

Tré oris, trè oris, sango bastart! 

Tre oris fers intant che i BB CC FF o cedalcaz sint van cul nestri 
tesaur, cun chè maledete casse che no vin nancje rivát a cucá dentri 
par viodi ce che al jere! Sango bastart! 

Tre oris, che cumò e je alte la gnot, la gnot che e piture il carneli 
di tré coions inclaudáts su la bocje di un lac stupit e frèt! 

E ce fasino cumò? Ce caz fasino, sango bastart! Che parsore nus 
an ancje freát la machine! 

Clár, no? A son riväts, si son presentáts, a an cjamät ce che ur 
coventave e... ti saludi angurie! 

E nó achi! Di tré oris achi a no disi nancje une peraule! 

Fin che e criche gnot e lis cuardis si disgropin par merit, nancje a 
dî, dal paperut! Che al à fat i muscui fasint garis a trai sacs di bêçs 
cun so barbe! Clár, no? 

“E cumo?” 

Cori cori cori... ma viars dulà e cemùt? La BB CC FF ese di 
Tavagnà? 

“Anin a Tavagnà, cais e foncs 

“A pit?” 

“A pit o in tren, zarde purcite! O in avion! Ma caz, chei bastarts a 
an di paiäle!” 

Ma al è il sberli di un moment, parcè che il scùr de gnot che al 
busine nus indurmidis. Parcè che il scúr nus impie di nuie la volon- 
tàt. 


132 


AI sclope Saco. 


"Shit! Ma ce crodeisu? Che al sedi cussì facil zi davour dai BB? 
A no son migul i ultins riváts, saveiso? Che doi coma vualtris a si ju 
bevin di za passüts! I crodeisu di rivà a Tavagnà e che a vedin un 
numar di cjasa dulà che a stan li a spietà che i rivedis vualtris? Ma 
faseitmi il plasé!" 

“Va ben, zarde y zarde! Ma tu che tu às lis plumis grisis a fuarce 

di scombáti cun lór, tu savaràs ce fà, no?” 

“Jo? One moment, fruts! Adés vonda dabon! I torni e i torni ei 
torni a disi: chista storia par me no veva nencja di nassi! Vi ai judát: 
adès i soi encjamò uchi cu lis plumis dutis plombis di chista aga dal 
caz! E alora dabon vonda! Vi vevi dit di lassá piardi, vi vevi conseát 


di lassà piardi...” 


Sì, sango bastart, cemùt mai nus aial dit cussì? Par esperience, 
parcè che al saveve alc o par ce altri? Buh! Saco al sta li a sberlá ce 
che al dovarès fà se al fos un om e a scrupulá che lui si à metùt adun 
cui CC FF BB! 

E jù peraulá e sberla, sberlà e peraulá, ma si capis che a son fúcs 
che si distudin, che o sin ducj stracs. Rabiós, sango bastart, rabiós ma 
stracs! 

E forsit a passin ancjemò tré oris, tré oris che il soreli al ven sù e 
daspò al è il solit nül. Fancül, strac ancje il soreli! 

Par tiare a son cuatri butiliis sparnigadis. Lis rincurin par viodi di 
cjatä alc di bevi, ma a son dutis vueidis! Vueidis sango bastart! 

Basoai condars cocài: al è destin che o vedin di saludàsi a bocje 
sute, a curviel sec! 

Te ponte dal lac, tré pontis di coions! 

E ancjemò une volte Donald il paperut, Donald plume grise nus 
salude e al va pal so troi. E ancjemò une volte al va che no stin nan- 
cje a saludalu, romai. 

E nò? 

“E nö, sango bastart? E nó, Saco, ce fasino?” 

“Provin a taiá par ca, che si vignará fúr di cualchi bande, no? 
Miarde!” 

Si, di cualchi bande si vegnarà fúr! Salacor cjaminant par tré oris 
e par altris tré e ancjemò par tré! 

Par tré oris, sango bastart! 

“Un caz di nuie! Pidins: o vin di là daúr dal paperut!” 

SV 

“Dal paperut, zarde trombe! Crodimi fradi: o stin platàts daùr di 
lui ma no stin a piardilu, che chel li nol à contade juste! Fuck y frico, 
o sarai ancje sfolmenát, ma il solár mi funzione ancjemó! Sint: chel 
paperut al à dal bastart! Ti dis che nus à freät! Cun ducj chei misteris 
che al à simpri vút, che lui al veve di lá par ca e par là, che lui al 
saveve chel e chel altri... E po, se lui al è in rotis cu la sò int, al varà 
bisugne di bégs, no? E alore crodimi che al à usmát che nó o jerin un 
bon bocon e si á metút dacuardi cun chei BB!” 

“Fancúl Saco, tu sés daúr a savariá! E po lu vin cjatàt par cás 

“Masse par cás! Miarde y bule: ma ti parial pussibil di torzeoná 
par dute la Basse e di vélu simpri adues?” 

“Ma daimo! E a Palme che lu vin cjatàt incjadenát?” 

“Imbrois, Pidins, daimo! Ma tu pensistu che o saressin riváts a 
vignî fúr di un berdei cussi? Supo fradi! E cun tant di machine! Zarde 
bastarde: chel al è un che al smanete ben il bec! Al à nasát l’afàr e nus 
à controlàt: lui e i siei coparis, i BB! Disimi tu: tu lu cjatis, tu lu salu- 
dis e lui al è simpri li cu la só muse di rot i coions. E daspò, co tu sés 
tai puescj plui furengjer al rive simpri lui tal moment just! 

Caz Pidins, ti rindistu cont? Âd ôr di un lác in mieg di chestis 
monts! Viodistu cualchidun? Astu mai cjatát cualchidun vigniti 
incuintri? No! No un om, no un cjan, no un diaul! 

Nissun di lór, ma un paperut si, zarde besteál! E daùr di lui i BB. 
che lu cognossin, che no san dulà che lui al à di là e a ce fà che al va. 
Ma intant a san ce che o sin daür a fà nó! No fradi, crót tu, se tu vüs: 
jo o voi daúrji!” 

“Caz Saco, sta trancuo un lamp!” 

“Un caz! Se il paperut al è in rotis cu la só family, parcé no pue- 
dial intindise cui CC? A san di nó, a rivin, nus sifonin e a scjampin! 
Lui al va vie par cont so, a pit, e dopo si cjatin par dividi! Clár, no?" 

"Boh!" 

“Cemüt buh? Sint Pidins: jo no mi rassegni! Anin daür di plume 
grise e viodin ce che al cumbine! E po, mál che ledi, al sarà simpri il 
So tesaur di viodi, no?" 5 


“E ce caz sástu tu?” 
“Daimo, che si capis! E po sint, zarde y zarde: se o vin piardùt il 


p? 

nestri al sarà par cause sò, no? E alore... se o cjapin alc al è tal nestri 
dirit!” 

“Se o cjapin alc? Ma pensistu di puartäi vie la só robe?” 

“O pensi di no restá a bec sut, fradi! Ti torni a dî: anin daúr di lui 
e viodin di indregá cheste storie dal caz une volte par dutis! Fin a prin 
a son stats chei altris a stà te ombrene; di cum indenant o sarin nó a 
stà platats e a saltä für tal ultin, miarde y zarde!” 

“E alore?” 

“E alora moviti, Pidins, cjamine, che al à cjapát chel troi ali!” 

Ae fin tu cjaminis e tu cjarinis il cùr de piere. 

E insom, tal plui platàt dal insom dal cùr de piere, e insom tu 
cjatis il mar. 

E ae fin tu cjaminis e tu cjatis il gnarf di un flum che al cor. Un 
flum cressút tal cùr de piere che al jes sivilant dal cúr de piere. 

E ae fin dal flum tu cjatis il mar. 

E ae fin tu sgjavis dulà che la piere si è fate dì, tu sgjavis dentri 
par robà la gnot che la piere e plate dentri. 

E insom de gnot de piere tu cjatis il mar. 

E ae fin tu restis cui tiei voi e lis mans e la piere che ti cres den- 
tri fuart. 

E ae fin tu restis denant dal mar. 

Ae fin tu restis simpri e al reste simpri mar. 

E ce fasial e ce disial e ce disial e ce fasial! Caz, che no rivi nan- 
eje plui a stà in pîns, che no rivi nancje plui a rivá a... che l’imbud- 
iesät al è li a domandámi: e ce fasial e ce disial e ce disial e ce fasial! 
E co si strache di mena la lenghe par li, al tache a domanda dula che 
o sin, ta ce paîs che o sin, di trop timp che o sin, e vie indenant. E vie 
indenant a pará jù budiesis! “A son zovinis, a àn ancjemò un savór 
crut che ti trai il qurviel come un balin!” 

E fancùl, Saco, che jo o soi strac! Soi strac di zirà e di voltà par 
chescj paîs che no sai un caz dulà che o sin. Cartel dopo cartel, di 
Doberdob a Polaz, di Polaz a Vermean, di Vermean ancjemò vie sù pal 
Cjars! 

A cjoc vie! Strac. Cussi strac che ancje cuant che nus fermin par 
un control, no mi free nuie e no mi spieti nuie. Voléso sblancjämi la 
muse, bastarts? Voléso strissinámi ta cualchi pereson cjarsuline? No 
mi free un caz! Mi presenti: Pidins, basoál di prime rie! E chel cun 
me al € Saco, imbudiesát campion dal mont pal secont an di file! 
Voléso menänus vie? Tant plasé, che cussi almancun o fasin un toc di 
strade in machine! 

Strac, cussi strac che no capis nancje se ae polizai no impuarte 
nuie di nó, se a son usáts a viodi un póc di ducj i colórs, o se a án il 
rafredór e no sintin la puce di budiese che e bute fúr Saco! Ogni mút 
o rivin ancje a passá il control dal pas dal Lisiert, e a strache vie no 
rivi nancje plui a maraveámi che lis nestris microcjartis di ricognos- 
siment a sedin netis. Sango y zarde: Eme e à fat dabon un biel lavór 
cul so ordenador! 

E intant i pits nus àn puartát achi, e dulà sino e ta ce pais sino al 
domande Saco. E o sin a San Zuan di Duin, o sin! Esal impuartant? 
Cumò che lu savin, ce gambie? Miarde! 

E o soi strac, o soi strac, e o soi strac ancje di jessimi fermát achi, 
daúr di un paperut che al podarés ancje zirà a vueit par més o jessi 
diret in Iraq Iran Afganistan! Ce savino no? Di un paperut che al è un 
paperut e che nó o smicjin di scuindon, parant vie a businà: e ce fasial 
e ce disial e ce disial e ce fasial! 

E ae fin o sin achi, platàts daúr di un barag, creváts, sdrumáts, di- 
slagáts. O sin achi a viodi un paperut gris che al svuangje vie pe sere 
daúr di une glesic. Che al svuangje platát de sere e dal rumór dal 
Timáf o dal már, no sai. Che al svuangje e si ferme, che al polse e al 
svuangje, che al svuangje e al polse. E nö? 

Che o sin riväts fin achi. E nö? Che o stin a viodi ce che al ven 
fúr di chel e svuangje e polse e ferme e tichigne e tum tum. E nó? 

E cumò Donald al plante la pale e si ferme dal dut. Si impie un 
spagnúl. Si sente e al fume. E al fume la sere e il rumór dal Timáf e 
dal mar. E nö? 

“Saco, Pidins: vigneit four! Daimo frutats, lu sai che i seis li 
davour!” 

Miarde di un paperut! Ma cemüt, se no vin movüt fuce? 

“Supo! No veisu gola di poià i vui dentri di chista storia?” 

“E cemut sástu che o sin nö?” 

“Cemout? Ma shit und fuck: dal pugon di infiär che al a chel 
imbudiesat di Saco, natürlich!” 

“Fancúl!” 

“Fancül un caz: tu e lis tós budiesis!” 

“Bon: sentait jù e beveit un glut di ingropastomit... e fumait un 
spagnoul... o perhaps no veisu voia?” 

“Mole ca, plume grise, zarde zaza!” 

“Mmmh... Frescot usnot, ea vera? O fuars al è propit chistu louc 
che al rinfrescja cussi! Saveisu ge post che al è chistu?” 

“Fancúl dulà che o sin! Ce séstu vignút a fà achi?” 

“Fuck di Sac! Ti plasin lis domandis dretis, nomo?" 

“Zanze zarde, Donald: o vevin lis mans suntun côl di begs che a 
clamavin a slusignevoi! Se o vin piardút dut al è par colpe tô, caz! 
Viodin di no dismenteásal!” 

“Right Saco, al è veir! Bon, vi domandi scusa, ma... ah: faseitmi 
capî. E cussi vualtris i saressis vignúts fin chi par torná a cjapà qe che 
i veis piardút! Ea cussì?” 

“Ben... lis robis a son che...” 

“Si, e je cussi, zarde zebre! Culi ducj a cjapin alc e i sói che no 
tirin sù nuie o sin jo e Pidins, miarde! Prove dis che al è just!” 

“Fradis, jo no dis nuia! O se voleis vi torni a dá reson. Voleisu una 
part di ge che i ai cjatàt? Bon: tirait sù chel fagot che al è li dentri e 

viarzeitlu!... Puors fruts! Platäts davour dai lens par dis e dis: mi di- 
splàs! Ogni mout, chistu slivoviz al è una bomba! Jo lu metarés un 
scjalin parsora dal whisky! Sigúr! Tant miour dal whisky! Di chel 
merecan, almancul! Fuck, se ti ás una butilia di chista meil, no é nis- 
suna not che a pos spauriti!” 

“Fancúl paperut dal caz! Ce scherz saressial chest?” 

“Cemout?” 

“No sta fä fente di nuie, miarde y bule: ce caz di robe ese cheste?” 

“Fradis... a è qe che asi viót, ni pi ni mancul! O pensavisu di cjatà 
una cassa plena di oru coma la vuestra?” 

“Fancúl, al mene ancje la viole!” 

“Trancuos: jo no meni nissuna viola! Jo no ai mai dita che i eri 
davour a zi in gercja di un tesaur!” 

“Zarda rogna: che si brusassin dutis lis plumis dal cùl che tu ás! 
Volaressistu fánus crodi che dute la liende che tu ás tiràt sù e jere 
nome par cjatá cheste...” 

“Tromba!” 

“Cheste miarde di trombe fraide e inruzinide!” 

“Yes, pargè di no?” 

"Parce? Ma séstu sfolmenát dal dut?" 

“Al è vér, Donald! Ce caz séstu daùr a machiná?” 

“Ok, frutats: cuietaitsi un lamp! Buatait jú un altri glut e stait a 
sintî chista storia...” 

ZO TRE OMS E UNE TROMBE 


Saveisu tropis ricjeçis che i ai tignút tai me voi e ta lis més mans? 
Che a no e stada storia, lienda, vous che a no vedi zirát tal vint e che 
jo no vedi girüt par mudála in bégs! 

Che jo no vedi girùt... jo cui bastarts: me barba e i nevoduts! Che 
di dut chistu, che i vin cirút e robát ator, jo no ai vút nuia! Ma nol è 
chistu il pont, no doma chistu, almancul! E nol è nencja che i vevi una 
femina e che la amavi e che a la fin a è zuda via cuntun coion che i 
no podeis nencja inmagjinà! 

No, nol è chistu il pont! 

Cjalait: veisu presint, podeisu vé presint un mont dula che i seis 
nassúts, un mont che al sarà encja un mont di miarda, ma che al è il 
vuestri? Un mont dulà che lis robis a van e vualtris i seis ali a pensá 
che a podaressin zî in miour? E i seis alì a procurà che a podedin zî 
in miour e i pensais che il fi al fasarà miour dal pari e il nevout miour 
dal fi e via indevant cussi. Fin che a passin i agns... tancju agns. E a 
passin lis storiis... tantis storiis. E si inecuarzisi che lis robis, se a 
gambiein, a gambiein in piés. 

Che i fis e i nevóts a cressin e a doventin pi bastarts dai paris. E a 
brusin dut cun lour. E a brusin dut davour di lour. 

Jo i ven dal Calisota. Saveisu dulà che al è? Cemout che al è? Ah, 
il Calisota al era un louc di maravea prin che al rivàs me barba e en- 
cjamo biel al era cuant che i soi rivät jo. 

Provait a zi là ades! Miarda, miarda e miarda! Cussi coma che 
miarda al è ogni cjanton dal marimont! Pargè che se alc al pos gam- 
bià, al gambia in piés! E alora ti vivis, ti ti rindis cont che no ti podis 
fa nuia par robaltà la miarda che a cres. E ti vivis e ti ti siaris, ma den- 
tri di te a morin i siums. Dentri di te al mour dut e al cres doma 
marum, rabia e voia di trai folcs. 

Fin che i folcs si train bessói, ti partissin di dentri e ti cjapin il 
gurviel, ti lu lampin e ti disin ge che ti ás di fa. 

Jo no soi mai stát un stupit, saveisu? Mi án piturát dispès tant che 
un stupit, ma jo i ai simpri viodút ben ator di me! 

Fin che mi soi visàt di una roba, che di tancju loucs, di tantis 
liendis a'nd era una che i vevi simpri tignüt par me, che il destin al 
veva simpri platàt par me. E i ai viodùt ge che i vevi di fa! 

Saveisu ge post che al è chistu? San Zuan di Duin, San Zuan in 
Tube. 

A è una lienda che a dis che daspo dal diluvi uchi al a fondát un 
ream Japhet, fi di Noe. Una da lis primis coloniis vignudis sù daspò 
dal diluvi. E par chistu, a la fin dal mont uchi al comparirà un dai cua- 
tri anzui cu la tromba e al clamarà i muarts a la resurezion. Cussi a 
dis la lienda! 

Cussi a dîs, ma lis robis a no son propit cussi. Intun test che mi à 
vignùt in man intun viag in Siria cun me barba, girint pogs di petroli, 
i ai vüt let alc che al comedava un püc chista storia. 

La tromba, cussi al diseva il test, a no compariva cul anzul, ma 
l’anzul la cjatava za culi, soterada tai timps antics. Cundipi, la trom- 
ba a no coventava doma par fà resurî i muarts, ma prin di dut a veva 
di jessi sunada par fà scumingä la fin dal mont. 

l anzui a sunin lis trombis e la fin dal mont a taca. I anzui a sunin 
e il mont al finis! 

Capisu ades dulà che i sin sintàts e ge tromba che i veis cjapät in 
man? 

E par ché tromba jo i soi vignút uchi. Par ché tromba i ai fat duta 
la strada. Par ché tromba e par sunàla. Par ché tromba che a mi è cres- 
suda dentri fin a fami doventá un anzul, il prin anzul che al soflarà il 
so vonda scumingant la fin di dut!” 

“Zarde bastarde, fradi! Jo te mé vite di slambresinapsis mi soi fat 
cun dut ce che o soi rivát a cjatà, e o sai di jessi un grum fúr, ma tu, zàl 
zardós, tu ás la coce in badaluc dal dut!” 

“Alucinant! E nó varessino di crodi che se tu tu soflis dentri chest 
imprest mieg frait e comence la fin dal mont?” 

“Bah! Che mi crodedis o mancul al gambia púc: la tromba a È 
e, 

“Trancuo fradi! Ancje metint che e sedi vere... tu mandaressistu a 
fancúl il mont pes tòs paris? Miarde: se tu ti sés rot i coions dal mont, 
gjaviti tu für des balis! Ce caz vegnistu a...” 

“E parce di no? E vualtris? Bintarats sfolmenáts riváts uchi, coma 
che a si dis da lis més bandis, çença çatis e çença plumis? Seisu cussi 
sigúrs di no volé viodila la fin dal mont? Di assisti a chistu grant speta- 
cul assolút? I podaressis jessi i brags che a tegnin sù la tromba biel che 
i suni! Vualtris e la vuestra vita di ultins, destinada a restà e a muri 
cussi!” 

“Ma va a cagá, zarde sassine!” 

“E po o sarin ancje cence gatis e plumis, ma tu no tu...” 

“Cuiets, fruts, cuiets! Che se i ves volút, ché tromba la varès suna- 
da subit, apena cjatada. Ma il fat al è che... no sai! | ai fat cetanta stra- 
da par rivà fin ca, mi soi nudrit par getant timp cun chistu penseir e 
ades... No sai: i podarés contàvi che i ai sintùt la aga di chistu flum 
cisicámi robis che no vevi mai sintút tai mil flums che i ai cognossút. 
O che il respir di chistu már a chista ora di sera al è il pi dolç di ducju 
i oceans che i vedi scjavagät. O che il geil, lis pieris, la arba... e via 
indevant cun altris fufignis che a rivin doma a disvueidá i coions di cui 
che lis dîs e di cui che lis sint! 

Forsit al è doma che i soi strac e che i ai dibisugna di tirà flat, ma 
cussi, di bot, mi è passada la voia di suná ché roba li! Mi soi sintùt 
pesant, incocalît e... buh! Forsit ché tromba nol è cussi fagil sunála! O 
forsit no sin nù a degidi il so timpo forsit...” 

“O forsit al è miòr fale curte e là a bevi un tai, zarde bumbuie! Che 
cheste storie oltri che jessi une coionade e je durade ancje masse 
dilunc! Un agnul... cun chés gatis ali! Ma pense tu!” 

“Caz, Saco! Par une volte ti doi reson ancje jo! Prin o ai viodüt il 
segnal di une usmize. Tornin a soterà cheste trombe di miarde e ‘nin a 
bevi e a mangjá alc a Medeaze, chi parsore!” 

“Anin, caz! E, claramentri, sango y zarde... al paie Donald!” 

COSPEDOBMO 


Cospedo moon! No sai se o vés presint passà une gnot cussi! Che 
il refosc e la malvasie no finissin mai, tant che lis stelis che o vin par- 
sore. Nö, che o sin dentri chest buerin, sul Cars, denant di chest mar. 
Nö che o sin cussì cjocs e cussì trancuos, cumò. 

Cumò che no vin plui puescj dulà rivá e robis di fà. E che o stin 
ben achi, nó cussi cjocs di malvasie e refosc, che cjalant denant mi 
ven tal cjáf di dî: “taront”. 

Denant al é dut taront. E jo no sai parce, ma chenti dut al e taront! 

Cospedo moon! Che ancje Saco al sta trancuo y cuiet, ae fin. E 
ancje Donald, che dut cas al preferis ancjemo il slivoviz o la sgnape 
al vin. 

E no savint ce che al sarà doman. no cognossint la strade par là o 
par tornà. Che se o podessin sielzi di imparà une strade, o volaressin 
imparà la strade par restà. 

Ma, ancje chel... nol impuarte. Nol impuarte, ae fin. 

E daspò, cetant daspò, nus dismóf il soreli e la vós dal màr plui 
sute. Donald al è za sentát che al fume, cjalant no sai dulà. 

“E cumo?” 

“Boh! Saco duarmial encjamo?" 

“Vin e budiesis lu àn pleát, Donald!” 

“Ogni mout, i sin a pie, o crót!” 

“Yes, fradi! E o sin a pit ancje cui bécs e cul cjaf!” 

“Pensaisu di torna viars cjasa?” 

“No sai! Nol jere un grant parcè, prin di chest viag, di restà là. E 

no je che lis robis a sedin gambiadis masse. E tu?" 

“Boh! Jo in Calisota no torni di sigür! Ma zi dulà?" 

“Cospedo moon! Se lu domandassin a Saco o varessin subit la 
rispueste: “intun cjamp di soie - al disarès - a spietà il timp des bu- 
diesis!” 

“Sii! Biel post!” 

“Lui ti disarès che un cjamp di soie al è tant che une frascje o une 
usmize, nome plui a bon presi!” 

“Ma intun cjamp di soia no si va di nissuna banda e di nissuna 
banda si resta. E pai cjamps di soia no passa mai nissun insium!” 

“Bon, fradi: e alore?” 

"Boh!" 

73 SANCO v ZARDES 


Sango y zarde! No sai se o vés presint passa trê dis cussì, cence 
bécs e cence ideis. Cul paron de usmize che ti slungje un toc di pan e 
un tai miscligant dùl e blastemis par sclàf. Miarde muarte! Che la sere 
che o sin riváts o jeri cussì inmagát che o varès volút che dut il tocjo 
dal mont al deventàs mar e che dute la polente e deventàs monts! E 
cumò o volarès juste il contrari, brute bule! 

E stà in scaz poiâts tes pieris a viodi il volt dal soreli tal cil. 
Fancül, sango besteál! E stà in scaz di no savé di no pod di no parce 
e bla bla bla. 

Sango y zarde! Che o soi cussi sfolmenát dal scaz che cumò mi 
pár ancje di sintî businá un alc che nol è aiar piere már. Che nol è il 
batibumbuie frucelenghe di Saco in trip, che ancje lui al è distiràt dal 
scaz! E nol è nancje il ou ou ou di Donald plume di agnul che al di- 
sgote il so “savéso trops agns che o ai jo”! E che se ai di dî la veretát 
nol è nissun dai rumórs dal village chi, ma al è alc... Yes, e je une 
musiche! Al è clár! La musiche di cualchi sdrondenät cjarsulin, ma 
simpri une musiche, sango y zarde! 

“Pidins, ce robe ese?” 

“Ouh! Veiso tacát vualtris il stereo?” 

Ma sì, une musiche, un deliri di musiche che salte sdrondene 
zumpete rimpine e che al devente simpri plui fuart! Propit chi sot di 
nò! Un deliri musical afro etno jazz punk folk tank e vie indenant che 
si slargje e al cres e al cres e al cres... 

MEJESTODE ESE?” 

“Se no fos conderát, fradi, o disarès che in mies dal davoi dai tam- 
bürs e dai bandons mi pár di capi la melodie di...ma no, che nol è 
pussibil... ma... ma... sigür, caz and raz! Ma sigúr: e je Sul puint di 
Braulins!” 

“Sul puint di Braulins? Miarde bule, Saco: tu ás fantasie, nomo?” 

“Mah! Jo no cognòs ché cjangon che i diseis, ma azin a viodi qe 
caz di roba che a è, che al pär che ades a passi par chi sot!” 

“Juste, plume grise: anin!” 


PUM PUM PU PUM PUM PUM PUM PU PUM PUM... 


“Fancúl Saco, tu ás reson! Al è propit Sul puint di Braulins!” 
“Zarde zante, ma cui sunial?” 

“La... di la... la musica a riva di chel tren lajú!” 

“Sango y zarde! Ma che il folc nus trai se chel nol è il tren dai 
Hacker Garber!” 

“Bule y bule: ma alore chè sfolmenade di Eme e je rivade a falu 
cori!” 

“Alucinant! Di no crodi! Anin, Saco, anin Donald!” 

“Ouh! Sfolmenats di Garber! Sango gorile, dulà laiso?” 

“Saco! Pidins! Ce us vevio dit? La musiche juste, bastave nome 
cjatä la musiche juste! O savevi che chest birog si sarès tornàt a movi, 
ae fin!” 

“Fancúl! Di no crodi! E cumò? Dulà caz séso direts?” 

“Cumo? Cumò anin, zarde traule! Cumò anin! E voaltris?” 

“Boh! Nó ancjemò no savin!” 

“No savéso? E alore vamos y sintît: o sin riváts a fa zirà lis 
aruedis di cheste beteate a mil a l’ore par dute la plane! Cumò par 
rimpinàsi sù par chi o vin dibisugne di int che e cjanti a dute vòs. Se 
no vés altri ce fà, montait parsore e cjantait cun nó, sango y zarde!” 

“Caz Eme: tu sés furengjer patoche!” 

“Daimo: ce spietaiso?” 

“Fúr fúr, caz! Tu sés fúr!” 

“Sigúr che e je fúr, Pidins! Che se no fos fúr dal dut jo no mon- 
tares migul parsore, zarde salvadie!” 

“Fancúl Saco! ...e tu Donald?” 

“Jo? Shit! Jo no cognòs chel caz di cjant, ma... buh i ai un bec e 
doi polmons e... gemout fasia ché cjangon?” 

“Sango y zarde, anin alore che te insegni!” 


SUL PUINT DI BRAAAAULINS, AL È PASSAT UN 

Un bracecuel aes més frutis 


Une bussade tal mieg dai voi 
a ducj i fradis trastolons 
dal marimont. 


© D JON P HM 


Ploie tal Cordon 09 Bassis Tiaris 
Storiis di un paperut (I) 
Saco (e jo) 

Ombrenis te ombrene (1) 
Gustäf’s Cjotvin 

Storiis di un paperut (11) 
Parti! 

Larai 

Fuck il parti! 

Di là de roste 

Grave 

Storiis di un paperut (III) 
Mandi machine 

Une sclope intor 

Stopiti un lamp 

Storiis di un paperut (IV) 
Cjaminant 

Il paperut e Bombie 
Vincjevot agns 

Bombie e il paperut 
Cjaminà sot la ploie 

Il barcjarül di aghe 
Scjavaca 

E vonde! 

Un tren 

Ombrenis te ombrene (II) 
Storiis di un D citadin (I) 
E vó cui dal diaul séso? 
Storiis di un D citadin (II) 
Jo e il tren 

Storiis di un D citadin (111) 
Il tren fer 

Storiis di un D citadin (IV) 
Hacker Garber 

Ma jo soi sigure che chest birog al pues movisi! 
Storiis di un D citadin (V) 
Bombardá il puart 


Un cafè 

Savór 

La ostarie di Palme 
Cjartis 

Une cjase di vincj plans 
Une crodie di om 
Florcan y Venturin 

Doi e un 

Gjelát di vanilie 

Massa limonadis! 

Cjant dal zuiadór 

La partide 

E parce di no? 

Vanilie e mismàs 

La biele gnot 

Anica Anuta 

Guriza Gorica Górz 
Konko il me neri 

Ma trops agns aiu jo? 
Ombrenis te ombrene (III) 
Plen di aghe 

E cumo? 

Ombrenis te ombrene (IV) 
Jo là sot no vai! 

Une man di aghe torgule 
Fuarce: tirait! 

BB CC FF 

Tré oris, sango bastart! 
Daúr! 

Ae fin dal cúr de piere 
E ce fasial e ce disial 

E ae fin 

Tré oms e une trombe 
Fasintle curte 

Cospedo moon! 

Sango y zarde! 


BIBLIOTECA COMUNALE 
MU O RE REDIBUDINE 


finit di stampà dicembar 2000 
La Tipografica 
Basaldiele di Cjampfuarmit 


Stiefin Morat 
al è di Morsan dal Tiliment. 
Usmatic e trastolon, 
al scrif poesiis e contis. 
Al fas part de redazion de 
riviste leterarie La Comugne, 
al à colaboràt cun Radio 
Onde Furlane, Zuf de Zur, 
cul mensil La Patrie dal Friül 
e altri. Cul grop di poetis 
Trastolons al à fat leturis, 
performances poetichis e 
publicat la racuelte 
Tons Trastolons — poets 
cence lec par une lenghe 
caraibiche e il cd Tananai. 


DONALD DAL TILIMENT ` 


STIEFIN MORAT ` 


... DOI-SFOLMENÂTS CHE A SCIAVACIN n Feit, ` fi 
.  CiRINT.CE? MA AL È CLÂR! UN TESAUR! ve 
> E MONTANIS E TRENS E PARTIDIS DI BALON E sue 
` ` TROMBIS DAL JUDIZI È ALC E CE ` BE AWA TAN i. 
po DI SAN PAULI AL t TIMAF, DI CA E DI LA. DE: BASSE à Lc qa y 
Ago 29 lè 
> IL OUT CUNTUN FURLAN PLEN MISÉLIGÂT ` TENES 
too CARRIBIC E VIE INDENANT | PU DIT SP s 
7. UNE CONTE DULÁ CHE LA LENGHE E DEVENTE DANCE ` > > > ` 
Sy < E DEVENTE STORIE E DEVENTE SANGO Y ZARDE `. — RER 
"na 


e 
+$ 


cms or CRISTIAN INZERILLO 


